'കയര് സമര'ത്തില് ഒപ്പം നില്‍ക്കാമെന്ന് കോണ്‍ഗ്രസ്; മുതലകണ്ണീരാണെന്ന് സിപിഐ - Byline News Kelakam | kerala Latest news | Kannur\n‘കയര് സമര’ത്തില് ഒപ്പം നില്‍ക്കാമെന്ന് കോണ്‍ഗ്രസ്; മുതലകണ്ണീരാണെന്ന് സിപിഐ\nആലപ്പുഴ: മന്ത്രി തോമസ് ഐസക്കിനെതിരായ കയര് സമരത്തില് സിപിഐയ്ക്ക് കോണ്‍ഗ്രസിന്‍റെ പിന്തുണ. സിപിഐ ഉന്നയിക്കുന്ന ആവശ്യം ന്യായമാണെന്ന് പ്രതിപക്ഷ നേതാവ് രമേശ് ചെന്നിത്തല പറഞ്ഞു. മന്ത്രിയെ വഴിയില് തടയുന്നത് അടക്കം സമരം ശക്തമാക്കാനാണ് കോണ്‍ഗ്രസിന്‍റെ തീരുമാനം.\nകയര് മേഖലയിലെ പ്രശ്നങ്ങള് ഉയര്‍ത്തി സിപിഐ, മന്ത്രി തോമസ് ഐസക്കിനെതിരെ പ്രക്ഷോഭത്തിലാണ്. നവമാധ്യമങ്ങളില് ലൈക്ക് കൂട്ടല് മാത്രമാണ് ഐസക്കിന്‍റെ ജോലിയെന്ന പരസ്യവിമര്‍ശനം പോലും സിപിഐ ആലപ്പുഴ ജില്ലാ സെക്രട്ടറി ഉയര്‍ത്തി. ഇതിനിടെയാണ് കയര് സമരത്തില് യോജിച്ച പ്രക്ഷോഭത്തിന് സിപിഐയെ കോണ്‍ഗ്രസ് ക്ഷണിച്ചിരിക്കുന്നത്.\nപരമ്ബരാഗത കയര് തൊഴിലാളികളെ രക്ഷപ്പെടുത്താന് സ‍ര്‍ക്കാര് പ്രത്യേക നയം രൂപീകരിക്കണമെന്നും പ്രതിപക്ഷ നേതാവ് ആവശ്യപ്പെട്ടു. അതേസമയം, രമേശ് ചെന്നിത്തലയുടേത് മുതലകണ്ണീരാണെന്ന് സിപിഐ പ്രതികരിച്ചു. പ്രതിപക്ഷ നേതാവിന്‍റെ മണ്ഡലമായ ഹരിപ്പാടും കയര് തൊഴിലാളികള് ദുരിതത്തിലാണ്. ഈ പ്രശ്നങ്ങള് നിയമസഭയില് ഉന്നയിക്കാന് പോലും തയാറാകാത്ത പ്രതിപക്ഷ നേതാവിനൊപ്പം സിപിഐ ചേരില്ലെന്നും ജില്ലാ സെക്രട്ടറി ടി ജെ ആഞ്ചലോസ് പറഞ്ഞു.\nകയര് മേഖലയിലെ പ്രതിസന്ധി പരിഹരിക്കാത്തതില് ധനമന്ത്രി ഡോ ടി എം തോമസ് ഐസക്കിനെതിരെ പരസ്യപ്രതിഷേധവുമായാണ് സിപിഐ രംഗത്ത് വന്നത്. ഫേസ്ബുക്കില് ലൈക്ക് കൂട്ടുക അല്ലാതെ കയര് മേഖലയ്ക്കായി മന്ത്രി ഒന്നും ചെയ്യുന്നില്ലെന്ന് സിപിഐ ആലപ്പുഴ ജില്ലാ സെക്രട്ടറി ടി ജെ ആഞ്ചലോസ് വിമര്‍ശിച്ചു. കയര് തൊഴിലാളികളെ രക്ഷിക്കാന് മുഖ്യമന്ത്രി ഇടപെടണമെന്നാണ് സിപിഐയുടെ ആവശ്യം.\nപ്രതിസന്ധിയുടെ നടുവിലാണ് കയര് മേഖല. ഫാക്ടറികള് ഓരോന്നായി അടച്ചുപൂട്ടുകയാണ്. മിനിമം കൂലി പോലും നല്‍കുന്നില്ല. കയര് മേഖലയെ തകര്‍ക്കുന്ന നടപടികളുമായി മന്ത്രി തോമസ് ഐസക് മുന്നോട്ട് പോവുകയാണ്. ഇടതുമുന്നണിയുടെ പ്രകടനപത്രികയിലെ ഒരു വാഗ്ദാനം പോലും നടപ്പാക്കാന് കയര് മന്ത്രിക്ക് കഴിഞ്ഞിട്ടില്ല. തൊഴിലാളി സംഘടനകളുമായി ചര്‍ച്ച ചെയ്ത് പ്രശ്നങ്ങള് പരിഹരിച്ചില്ലെങ്കില് സമരം ശക്തമാക്കാനാണ് സിപിഐയുടെ തീരുമാനമെന്നും പാര്‍ട്ടി വ്യക്തമാക്കുന്നു.\nവെടിയുണ്ടകള് കാണാതായ സംഭവം: അന്വേഷണം ഉന്നത ഉദ്യോഗസ്ഥരിലേക്ക്\nഎടിഎം മെഷീനുള്ളില് ഉപകരണം ഘടിപ്പിച്ച് കവര്‍ച്ച; ടാന്‍സാനിയന് വിദ്യാര്‍ഥികള് ബെംഗളൂരില് അറസ്റ്റില്


കൊലപാതകത്തേക്കാള് വലിയ കുറ്റമാണ് ഒത്തുകളി: ധോണി | ms dhoni says biggest crime is match fixing – News18 Malayalam\nകൊലപാതകത്തേക്കാള് വലിയ കുറ്റമാണ് ഒത്തുകളി: ധോണി\nചെന്നൈ സൂപ്പര് കിങ്‌സ് ഒത്തുകളിയില് ഉള്‍പ്പെട്ടപ്പോള് തന്റെ പേരും അതിലേക്ക് വലിച്ചിഴക്കപ്പെട്ടു\nLast Updated : March 11, 2019, 16:26 IST\nചെന്നൈ: കൊലപാതകത്തേക്കാള് വലിയ കുറ്റമാണ് ഒത്തുകളിയെന്ന് ഇന്ത്യന് ക്രിക്കറ്റ് താരം എംഎസ് ധോണി. ചെന്നൈ സൂപ്പര് കിങ്‌സിനെപ്പറ്റി തയ്യാറാക്കുന്ന ഡോക്യുമെന്ററിയായ 'റോര് ഓഫ് ദ ലയണ്‍സിലാണ്' ധോണിയുടെ പരാമര്‍ശം. ചെന്നൈ സൂപ്പര് കിങ്‌സ് ഒത്തുകളിയില് ഉള്‍പ്പെട്ടപ്പോള് തന്റെ പേരും അതിലേക്ക് വലിച്ചിഴക്കപ്പെട്ടെന്ന് ധോണി പറഞ്ഞു.\nവളരെ കഠിനമായിരുന്നു ആ കാലമെന്നും ടീമിനെ രണ്ടുവര്‍ഷത്തേക്ക് വിലക്കിയ നടപടി അല്‍പം കടന്നുപോയെന്ന് ആരാധകര്‍ക്ക് പോലും തോന്നിയെന്നും ധോണി കൂട്ടിച്ചേര്‍ത്തു. അതുകൊണ്ടുതന്നെ തിരിച്ചുവരവ് വികാരപരമായിരുന്നെന്നും ചെന്നൈയുടെ നായകനായ ധോണി പറഞ്ഞു. ഈ മാസം 20നാണ് ഡോക്യുമെന്ററി പുറത്തിറങ്ങുന്നത്.\nAlso Read: 'ഡിആര്‍എസില് സ്ഥിരതയില്ല'; ടര്‍ണറുടെ വിക്കറ്റ് നിഷേധിച്ച തേര്‍ഡ് അമ്പയര്‍ക്കെതിരെ കോഹ്‌ലി\nചെന്നൈ വിലക്കപ്പെട്ടപ്പോള് പൂനെ സൂപ്പര് ജയന്റ്‌സിനായായിരുന്നു ധോണി കളിച്ചത്. രണ്ടുവര്‍ഷത്തെ വിലക്കിനുശേഷം ടീം തിരിച്ചെത്തിയപ്പോള് നായകനായ കോഹ്‌ലി ടീമിന് വീണ്ടും കിരീടം സമ്മാനിച്ചിരുന്നു. ഓസീസിനെതിരായ ആദ്യ മൂന്നുമത്സരങ്ങളില് കളിച്ചരുന്ന ധോണി നിലവില് വിശ്രമത്തിലാണ്.\nഅവസാന രണ്ട് ഏകദിനങ്ങള്‍ക്കുള്ള ടീമില് നിന്ന് താരത്തിന് മാനേജ്‌മെന്റ് വിശ്രമം അനുവദിക്കുകയായിരുന്നു.\nFirst published: March 11, 2019, 15:32 IST\ndhoniindia cricketindia vs australiaipl 2019Live Cricket Scorephoto galleryvirat kohliഇന്ത്യ-ഓസ്ട്രേലിയ


തന്നെ ആകര്‍ഷിച്ച രണ്ട് സ്ത്രീകള് ഇവര്! വെളിപ്പെടുത്തി പൃഥ്വിരാജ് സുകുമാരന് – Truevision News\nമലയാളത്തില് തുടര്‍ച്ചയായ വിജയ ചിത്രങ്ങളുമായി മുന്നേറികൊണ്ടിരിക്കുന്ന താരമാണ് പൃഥ്വിരാജ് സുകുമാരന്. പൃഥ്വിയുടെതായി അടുത്തിടെ പുറത്തിറങ്ങിയ സിനിമകള്‍ക്കെല്ലാം മികച്ച പ്രേക്ഷക സ്വീകാര്യതയാണ് ലഭിച്ചത്. സിനിമയിലായാലും ജീവിതത്തിലായാലും കൃത്യമായ നിലപാടുകളിലൂടെയാണ് നടന്റെ മുന്നേറ്റം.\nഅടുത്തിടെ നടന്നൊരു അഭിമുഖത്തില് ഭാര്യ സുപ്രിയ അല്ലാതെ തന്നെ ആകര്‍ഷിച്ചിട്ടുളള രണ്ട് സ്ത്രീകള് ആരൊക്കെയാണെന്ന് പൃഥ്വി വെളിപ്പെടുത്തിയിരുന്നു. സംവിധായിക അഞ്ജലി മേനോനെയും നസ്രിയയെയുംക്കുറിച്ചാണ് നടന് മനസുതുറന്നത്. ആത്മവിശ്വാസമുളള സ്വന്തം കാലില് നില്‍ക്കാന് ശേഷിയുളള സ്വന്തം വ്യക്തിത്വത്തില് ഉറച്ച് നില്‍ക്കുകയും അതിന്റെ തൃപ്തി കണ്ടെത്തുകയും ചെയ്യുന്ന സ്ത്രീകളാണ് തന്നെ ആകര്‍ഷിക്കുക.\nഅത്തരത്തില് തന്നെ ആകര്‍ഷിച്ച വ്യക്തിയാണ് അഞ്ജലി മേനോനെന്ന് പൃഥ്വി പറയുന്നു. തന്റെ കഴിവുകളിലും ശേഷിയിലും ഏറെ വിശ്വാസമുളള വ്യക്തിത്വമാണ് അവര്. ഏറെ ആത്മാഭിമാനമുളള സ്ത്രീയാണ് അഞ്ജലി. ഇക്കൂട്ടത്തില് രണ്ടാം സ്ഥാനം നടി നസ്രിയയ്ക്കാണ്. താന് അഞ്ജലി മേനോനില് കണ്ട വിശേഷതകളില് പലതും മറ്റൊരു രീതിയില് നസ്രിയയ്ക്കുണ്ട്. അത് അവരെ വളരെ ആകര്‍ഷകത്വമുളള ആളാക്കുന്നുവെന്നും പൃഥ്വി പറഞ്ഞു.\nactor pritwiraj, disclosed


ആരിഫ് മുഹമ്മദ് ഖാന് പുതിയ കേരള ഗവര്‍ണര് - MALABAR FLASH\nHome Kerala National News കേരളം കേരള വാര്‍ത്ത ദേശീയം ആരിഫ് മുഹമ്മദ് ഖാന് പുതിയ കേരള ഗവര്‍ണര്\nന്യൂഡല്‍ഹി: കേരളത്തിന്റെ പുതിയ ഗവര്‍ണറായി മുന് കേന്ദ്ര മന്ത്രി ആരിഫ് മുഹമ്മദ് ഖാനെ നിയമിച്ചു കൊണ്ട് രാഷ്ട്രപതി വിജ്ഞാപനം പുറത്തിറക്കി. നിലവിലെ ഗവര്‍ണര് ജസ്റ്റിസ് പി സദാശിവത്തിന്റെ കാലാവധി അവസാനിക്കുന്ന പശ്ചാത്തലത്തിലാണ് പുതിയ ഗവര്‍ണറെ നിയമിച്ചത്.[www.malabarflash.com]\nയു പിയിലെ ബുലന്ദ്ശഹര് സ്വദേശിയായ ആരിഫ് ഖാന് വിദ്യാര്‍ഥി നേതാവായാണ് രാഷ്ട്രീയ ജീവിതം ആരംഭിച്ചത്. ഭാരതീയ ക്രാന്തി ദള് പാര്‍ട്ടിയുടെ സ്ഥാനാര്‍ഥിയായി നിയമസഭയിലേക്ക് മത്സരിച്ചെങ്കിലും വിജയിക്കാനായില്ല. 1980ല് കാണ്‍പൂരില് നിന്നും 84ല് ബഹ്‌റൈച്ചില് നിന്നും കോണ്‍ഗ്രസ് ടിക്കറ്റില് മത്സരിച്ച് ലോക്‌സഭയിലെത്തി.\nമുത്വലാഖ്, ഷാബാനു കേസ് വിഷയങ്ങളില് രാജീവ് ഗാന്ധിയുമായുള്ള അഭിപ്രായ വ്യത്യാസങ്ങളെ തുടര്‍ന്ന് 1986 ല് പാര്‍ട്ടി വിട്ടു. പിന്നീട് ജനതാദളില് ചേര്‍ന്നു. ജനതാദളിനെ പ്രതിനിധീകരിച്ച് 1989ല് വീണ്ടും ലോക്‌സഭാംഗമായി. ദള് സര്‍ക്കാറിന്റെ കാലത്ത് വ്യോമയാന-ഊര്‍ജ വകുപ്പ് മന്ത്രിയായി.\nജനതാദള് വിട്ട് ബി എസ് പിയിലേക്കും തുടര്‍ന്ന് ബി ജെ പിയിലേക്കും പോയി. 2004ല് ബി ജെ പി സ്ഥാനാര്‍ഥിയായി കൈസര്‍ഗഞ്ച് മണ്ഡലത്തില് നിന്ന് മത്സരിച്ചെങ്കിലും പരാജയപ്പെട്ടു. തുടര്‍ന്ന് ബി ജെ പിയോടും വിട പറഞ്ഞ ആരിഫ് ഖാന് 15 വര്‍ഷത്തോളമായി സജീവ രാഷ്ട്രീയത്തില് നിന്ന് വിട്ടുനില്‍ക്കുകയായിരുന്നു.\nമറ്റു ചില സംസ്ഥാനങ്ങളിലും ഗവര്‍ണര്‍മാരെ മാറ്റി നിയമിച്ചിട്ടുണ്ട്. ഹിമാചല് പ്രദേശില് മുന് കേന്ദ്ര മന്ത്രി ബന്ദാരു ദത്താത്രേയ ആണ് പുതിയ ഗവര്‍ണര്. നിലവില് ഹിമാചല് ഗവര്‍ണറായ കല്‍രാജ് മിശ്രയെ രാജസ്ഥാന് ഗവര്‍ണറായി മാറ്റി നിയമിച്ചു. ഉത്തരാഖണ്ഡ് മുന് മുഖ്യമന്ത്രി ഭഗത് സിംഗ് കോഷിയാരിയെ മഹാരാഷ്ട്രയുടെയും തമിഴ്നാട് ബി ജെ പി അധ്യക്ഷന് തമിലിസൈ സൗന്ദര്‍രാജനെ തെലങ്കാനയുടെയും ഗവര്‍ണറായി നിയമിച്ചു.


കണ്ണഞ്ചിപ്പിച്ച് മനസ്സ് മടുപ്പിച്ച് 2.0 | The Kerala Post\nകണ്ണഞ്ചിപ്പിച്ച് മനസ്സ് മടുപ്പിച്ച് 2.0\nസാങ്കേതികമികവില് ഇന്ത്യന് സിനിമാ ചരിത്രത്തിന്റെ മുന്‍നിരയില്‍ത്തന്നെ ഒരു സ്ഥാനം നേടിയെടുത്ത സിനിമയാണ് ശങ്കറിന്റെ എന്തിരന്. കഥയും സാങ്കേതിക വിദ്യയും ഒരുപോലെ ലയിച്ച് ചേര്‍ന്ന് നല്ലൊരു സിനിമാ അനുഭവമാണ് എന്തിരന് പ്രേക്ഷകര്‍ക്ക് നല്‍കിയത്. എന്നാല് എന്തിരന്റെ രണ്ടാം ഭാഗമായ 2.0യിലേക്കെത്തിയപ്പോള് മനുഷ്യന്റെ വികാരതലങ്ങളെ മറന്ന് സാങ്കേതിക വിദ്യയില് പൂര്‍ണമായി ശ്രദ്ധ കേന്ദ്രീകരിച്ചിരിക്കുകയാണ് ശങ്കര്. അതിനാല് നല്ലൊരു സിനിമാ അനുഭവം സമ്മാനിക്കാന് 2.0യ്ക്ക് സാധിക്കുന്നില്ല.\nസിനിമയുടെ കഥ ഇങ്ങിനെ ചുരുക്കാം. ചെന്നൈ നഗരത്തില് പെടുന്നനെ ഒരു പ്രതിഭാസം ഉണ്ടാകുന്നു. ജനങ്ങളുടെ മൊബൈല് ഫോണുകള് പറന്നുപോവുകയാണ്. മൊബൈല് ഫോണ് കമ്പനികളുമായി ബന്ധപ്പെട്ട ചില മുതലാളിമാര് കൊല്ലപ്പെടുന്നു. ഇതോടെ റോബോട്ടിക്‌സ് ശാസ്ത്രജ്ഞനായ വസീഗരന് (രജനീകാന്ത്) രംഗപ്രവേശനം ചെയ്യുന്നു. കാരണം അന്വേഷിച്ചു പോയപ്പോള് ഒരു വിചിത്ര ജീവിയെക്കുറിച്ച് അറിയുന്നു. ആ ജീവിയെ തകര്‍ക്കാന് ചിട്ടിയെ വീണ്ടും തയ്യാറാക്കുന്നു (എന്തിരനില് ചിട്ടിയെ ഡിസ്മാന്റില് ചെയ്തിരുന്നു). പിന്നീട് ഈ മൊബൈല് ജീവിയും ചിട്ടിയും നടത്തുന്ന സ്റ്റണ്ടുകളാണ്.\nരജനീകാന്തിന്റെ വസീഗരന് എന്ന കഥാപാത്രത്തിന് ചിത്രത്തില് കാര്യമായ റോളൊന്നുമില്ല. മറിച്ച് ചിട്ടിയാണ് സിനിമയിലെ നായകന്. ഒരു റോബോട്ട് മുഴുനീള നായക കഥാപാത്രമായാല് എങ്ങിനെയുണ്ടാകും, അതാണ് സിനിമയില് കണ്ട ഒരു പാളിച്ച. മാനുഷിക വികാരങ്ങള്‍ക്കോ അവരുടെ സാമൂഹിക ജീവിതത്തിനോ അവിടെ പ്രധാന്യമില്ല. വസീഗരന് തന്റെ പ്രൈവറ്റ് സെക്രട്ടറിയായി മറ്റൊരു റോബോര്‍ട്ടിനെ ഉണ്ടാക്കിയിട്ടുണ്ട്, നില. നിലയ്ക്ക് ചിട്ടിയോട് പ്രണയമാണ്. എന്നാല് ആ പ്രണയത്തിന് സിനിമയില് വലിയ സ്ഥാനമൊന്നും കൊടുക്കുന്നില്ല. നായകനും നായികയും റോബോട്ടുകള്, പ്രതിനായകന് വിചിത്ര ജീവി. അവരുടെ വീക്ഷണ കോണിലാണ് സിനിമ മുന്നോട്ടുപോകുന്നത്. അതുകൊണ്ട് പ്രേക്ഷക മനസ്സിന്റെ വികാരതലങ്ങളെ തൊട്ടുതലോടാനൊന്നും ഇവയ്ക്ക് കഴിയുന്നില്ല.\nഅതേസമയം അതിപ്രധാനമായ ഒരു വിഷയം കൈകാര്യം ചെയ്യുന്നതില് സിനിമ വിജയിച്ചു. സാങ്കേതിക വിദ്യയില് അത്ഭുതങ്ങള് സൃഷ്ടിക്കുമ്പോള് മനുഷ്യന് മറന്നുപോകുന്ന ചില കാര്യങ്ങളെ ഓര്‍മ്മപ്പെടുത്താന് സിനിമ ശ്രമിക്കുന്നുണ്ട്. ഈ ലോകം മനുഷ്യന് മാത്രം അവകാശപ്പെട്ടതല്ല, ഈ ഭൂമിയ്ക്ക് വേറെയും അവകാശികളുണ്ടെന്നത്. അക്ഷയ്കുമാര് അവതരിപ്പിക്കുന്ന പക്ഷിരാജന്റെ ജീവിതമാണ് ഈ സിനിമയുടെ ആണിക്കല്ല്. മൊബൈല് റേഡിയേഷന് പക്ഷികളുടെ ജീവിതചര്യയില് വരുത്തുന്ന മാറ്റങ്ങളും അവ ഭ്രാന്ത് പിടിച്ചതുപോലെ സമനില തെറ്റി ചത്തൊടുങ്ങുന്നതുമെല്ലാം നെഞ്ചുപൊള്ളിക്കുന്ന കാഴ്ചയായി പ്രേക്ഷകന് മുന്നിലേക്കെത്തുന്നു. ഒരു പക്ഷിക്കുഞ്ഞിന്റെ ദയനീയമായ മരണം അവതരിപ്പിച്ചിരിക്കുന്നത് മനസ്സില് നിന്ന് മാഞ്ഞുപോകില്ല.\nപക്ഷിരാജനെ അവതരിപ്പിച്ച അക്ഷയ് കുമാര് രജനീകാന്തിന്റെ വസിയേക്കാള് ഒരു പിടി മുന്നില് തന്നെയാണെന്നത് എടുത്ത് പറയണം. അതേസമയം ചിട്ടി, വസിയെയും പക്ഷിരാജനെയും കടത്തിവെട്ടി. ഇത് ചിട്ടിയുടെയും ചിട്ടിയുടെ മക്കളുടെയും സിനിമയാണ്. മനുഷ്യരെല്ലാം റോബോട്ടുകളുടെ ഇരകള് മാത്രം. റോബോട്ടുകളെ നിര്‍മ്മിച്ച വസീഗരന് പോലും സീനില് നിന്ന് മാറ്റിനിര്‍ത്തപ്പെട്ടു. മനുഷ്യന്റെയും പക്ഷികളുടെയും ഓറകള് സംഭരിച്ച് നെഗറ്റീവ് എനര്‍ജിയായി രൂപപ്പെട്ട മൊബൈല് ജീവിയും റോബോട്ടുകളും തമ്മില് നടത്തുന്ന സ്റ്റണ്ട് സീനുകളും മൊബൈല് ജീവി നടത്തുന്ന കൊലപാതകങ്ങളും ശക്തി കാണിക്കലുമെല്ലാമാണ് സിനിമയിലേറെയും. അവിടെ മനുഷ്യജീവിതത്തിന് വലിയ സ്ഥാനമൊന്നും നല്‍കിയിട്ടില്ല. അതുകൊണ്ട് തന്നെ ഒരു വീഡിയോ ഗെയിമിന്റെ യാന്ത്രികതയെല്ലാം ചിത്രത്തിന് കൈവന്നിട്ടുണ്ട്.\nഹോളിവുഡ് സയന്‍സ് ഫിക്ഷന് സിനിമകളുടെ നിലവാരത്തില് തന്നെയാണ് 2.0യും ശങ്കര് ഒരുക്കിയിരിക്കുന്നതെന്നതില് ഒട്ടും സംശയം വേണ്ട. മൊബൈല് ഫോണുകള് കൊണ്ട് അത്ഭുതങ്ങള് സൃഷ്ടിച്ചിരിക്കുകയാണ് 2.0യുടെ വിഎഫ്എക്‌സ് ടീം. പ്രേക്ഷകരെ നന്നായി വിസ്മയിപ്പിക്കാനും ആവേശം കൊള്ളിക്കാനും പാകത്തില് തയ്യാറാക്കിയ സ്റ്റണ്ട് സീനുകള് ആവശ്യത്തിലുമധികമുണ്ട് 2.0യില്. മൊബൈല് ഫോണുകള് കൊണ്ട് നിര്‍മ്മിച്ചെടുത്ത പക്ഷിയും അത് വിവിധ രൂപങ്ങളിലേക്ക് മാറുന്നതുമെല്ലാം കണ്ണഞ്ചിപ്പിക്കുന്ന കാഴ്ചയായിരുന്നു.\nസിനിമയിലെ പാട്ടുകള് വേണ്ടത്ര ക്ലിക്കാായില്ല. അതേസമയം എആര് റഹ്മാന്റെ പശ്ചാത്തല സംഗീതം സിനിമയ്ക്ക് ഊര്‍ജം നല്‍കി. ബോളിവുഡ് ഛായാഗ്രഹകന് നീരവ് ഷായാണ് ചിത്രത്തിന്റെ ക്യാമറ ചെയ്തിരിക്കുന്നത്. ത്രിഡിയുടെ തലങ്ങളെ പ്രയോജനപ്പെടുത്താനുതകുന്ന തരത്തിലാണ് നീരവ് ഷാ ക്യാമറ കൈകാര്യം ചെയ്തിരിക്കുന്നത്.\nചിത്രം റോബോട്ടുകള് കയ്യേറിയതു കാരണം അഭിനേതാക്കളുടെ ഭാവാഭിനയത്തെക്കുറിച്ച് പ്രത്യേകിച്ച് പറയാനൊന്നുമില്ല. റോബോട്ടുകള്‍ക്ക് ഭാവങ്ങളൊന്നുമില്ലല്ലോ. പിന്നെയും ശ്രദ്ധിക്കപ്പെട്ടിട്ടുണ്ടെങ്കില് അത് അക്ഷയ് കുമാറിന്റെയും കലാഭവന് ഷാജോണിന്റെയും പ്രകടനമാണ്.\nആകെ മൊത്തം ഒരു കണ്ണഞ്ചിപ്പിക്കുന്ന കാഴ്ചയാണ് 2.0. സാങ്കേതിക വിദ്യയെ മാത്രം കൂട്ട് പിടിച്ച് നിര്‍മ്മിച്ചെടുത്ത് സിനിമ. അതുകൊണ്ട് വൈകാരികതയെ ഒതുക്കി നിര്‍ത്തിക്കൊണ്ടുള്ള ഈ യാന്ത്രിക ലോകം ചിലര്‍ക്കെങ്കിലും ചെകടിക്കാന് സാധ്യതയുണ്ട്.


Thursday, April 15, 2021 17:52:15 PM\nസ്വന്തം ലേഖകൻ: ജമാല് ഖഷോഗിയുടെ കൊലപാതകം സംബന്ധിച്ച് യു.എസ്. കോണ്‍ഗ്രസ് റിപ്പോര്‍ട്ടിലെ കണ്ടെത്തല് സൗദി അറേബ്യ നിഷേധിച്ചു. സൗദി പൗരനായ ജമാല് ഖഷോഗിയുടെ കൊലപാതകത്തെക്കുറിച്ച് യുഎസ് കോണ്‍ഗ്രസിന് സമര്‍പ്പിച്ച റിപ്പോര്‍ട്ടിലെ പരാമര്‍ശമാണ് സൗദി വിദേശകാര്യ മന്ത്രാലയം നിഷേധിച്ചത്. നിഷേധാത്മകവും തെറ്റായതും അസ്വീകാര്യവുമായ വിലയിരുത്തല് പൂര്‍ണ്ണമായും സൗദി അറേബ്യന് സര്‍ക്കാര് നിരസിക്കുന്നു. രാജ്യത്തിന്റെ നേതൃത്വവുമായി ബന്ധപ്പെട്ട തെറ്റായ വിവരങ്ങളും നിഗമനങ്ങളും റിപ്പോര്‍ട്ടില് അടങ്ങിയിരിക്കുന്നുവെന്ന് സൗദി വിദേശകാര്യ മന്ത്രാലയം പറഞ്ഞു.\nഖഷോഗിയുടെ കൊലപാതകത്തിൽ സൗദിയുടെ നിലപാടിന് യുഎഇയുടെ പിന്തുണ. യുഎഇയുടെ ഔദ്യോഗിക വാർത്താ ഏജൻസിയായ വാം ആണ് ഇക്കാര്യം റിപ്പോർട്ട് ചെയ്തത്. സൗദിയുടെ നീതിന്യായ വ്യവസ്ഥയിൽ യുഎഇ വിദേശകാര്യ മന്ത്രാലയം പൂർണ വിശ്വാസം രേഖപ്പെടുത്തി. ഇതുമായി ബന്ധപ്പെട്ട് പുറത്തുവന്ന റിപ്പോർട്ടുകൾ സൗദി തള്ളുകയും ചെയ്തു. യുഎഇയെ കൂടാതെ കുവൈത്തും സൗദിക്ക് പിന്തുണ പ്രഖ്യാപിച്ചു.\n2018 ഒക്ടോബർ രണ്ടിനാണ് സൗദി സർക്കാരിന്റെ കടുത്ത വിമർശകനായ മാധ്യമപ്രവർത്തകൻ ജമാൽ ഖഷോഗി തുർക്കിയുടെ തലസ്ഥാനമായ ഇസ്തംബുളിലെ സൗദി കോൺസുലേറ്റിൽ കൊല്ലപ്പെട്ടത്. ഇൗ കേസിൽ അഞ്ചു പ്രതികൾക്ക് വധശിക്ഷ വിധിച്ചിരുന്നു. മൂന്നു പേർക്ക് 24 വർഷത്തെ തടവും സൗദി കോടതി വിധിച്ചിരുന്നു.\nകൊലപാതകത്തിൽ നേരിട്ടു പങ്കെടുത്ത അഞ്ചു പേർക്കാണ് വധശിക്ഷ. സംഭവത്തിൽ 11 പേർ അറസ്റ്റിലായിരുന്നു. വിഷം കുത്തിവച്ച് കൊലപ്പെടുത്തിയെന്നും ശരീരം കഷ്ണങ്ങളായി മുറിച്ച് കോൺസുലേറ്റ് കെട്ടിടത്തിനു പുറത്തെത്തിക്കുകയായിരുന്നെന്നും സൗദി ഔദ്യോഗികമായി സ്ഥിരീകരിച്ചിരുന്നു.\nവിവാഹ രേഖ കൈപ്പറ്റാൻ ജമാൽ ഖഷോഗി കോൺസുലേറ്റിൽ എത്തിയപ്പോഴായിരുന്നു കൊലപാതകം. മുൻവിവാഹം അസാധുവാക്കാനും തുർക്കി സ്വദേശിനിയായ കാമുകി ഹാറ്റിസ് സെൻജിസുമായുള്ള വിവാഹത്തിനുള്ള രേഖകൾ ശരിയാക്കാനുമാണ് ഖഷോഗി തുർക്കിയിലെ സൗദി കോൺസുലേറ്റിൽ എത്തിയത്.\nഎന്നാൽ, ഹാറ്റിസിന് കോൺസുലേറ്റിനുള്ളിലേക്കു പ്രവേശനം നൽകിയില്ല. ഫോണും അനുവദിച്ചില്ല. 11 മണിക്കൂർ കാത്തിരുന്നിട്ടും ഖഷോഗിയെ കാണാതായതിനെ തുടർന്നു ഹാറ്റിസ് പരാതി നൽകിയതോടെയാണ് ഖഷോഗിയെക്കുറിച്ച് അന്വേഷണം ആരംഭിച്ചത്\nസൗദിയിലെ ‘അൽ വതൻ’ ദിനപത്രത്തിന്റെ മുൻ എഡിറ്ററായിരുന്നു ഖഷോഗി. ഭരണകൂടത്തിന്റെ വിശ്വസ്തനെന്നു നേരത്തെ അറിയപ്പെട്ടിരുന്നു. എന്നാൽ, പിന്നീട് രാജകുടുംബവുമായി തെറ്റി. സൗദി ഭരണത്തെ എതിർത്തതിനു നടപടികൾ ആരംഭിച്ചതിനെ തുടർന്നു യുഎസിലേക്കു താമസം മാറി. വാഷിങ്ടൻ പോസ്റ്റിൽ ഗൾഫ് മേഖലയിലെ വിവിധ വിഷയങ്ങളെക്കുറിച്ചു പ്രതിവാര ലേഖനങ്ങൾ എഴുതിയിരുന്നു.


അബുവിന്റെ ഉമ്മ | True Copy Webzine\nഏഴ്: അബുവിന്റെ ഉമ്മ\nരാത്രി വൈകിക്കഴിഞ്ഞാല് നിശ്ശബ്ദമാവുന്ന ആശുപത്രി വരാന്തയിലൂടെ ഒരു വൃദ്ധകന്യാസ്ത്രീ നടക്കുക പതിവുണ്ട്. ആവശ്യമില്ലാത്ത വിളക്കുകള് കെടുത്തലാണ് അവരുടെ ചുമതല. ചെറിയ ഒരു മെഴുകുതിരി വിളക്ക് കയ്യിലുണ്ടാവും. ചുളിഞ്ഞതും പഴക്കമുള്ളതുമായ സഭാവസ്ത്രമാണ്. അഴുക്കുപിടിച്ചത്. അതിനിടയിലൂടെ പുറത്തു കാണപ്പെട്ട മുഖം വല്ലാതെ വല്ലാതെ തടിച്ചു ചീര്‍ത്തിരുന്നു. അവരെ കാണുമ്പോള് ശിവരാമന് പറയും.\n"മണവാട്ടി സിസ്റ്ററ് വരണുണ്ട്.'\nമീനാക്ഷി കിടക്കുന്ന മുറിക്ക് പുറത്തെ കോറിഡോറില് പായ വിരിച്ചാണ് ശിവരാമനും ദിമിത്രിയും കിടക്കുക. ദേവു അകത്തുണ്ടാവും. ശിവരാമന് കിടന്നപാടെ ഉറങ്ങും. ദിമിത്രി ഏറെ സമയം മൊബൈലില് നോക്കിക്കൊണ്ടിരിക്കുകയാണ് പതിവ്.\nമണവാട്ടി സിസ്റ്റര് വന്നപ്പോള് ദിമിത്രി ചുവരില് ചാരിയിരിക്കുകയായിരുന്നു. അവര് അടുത്തുവന്ന് വിളക്ക് ചേര്‍ത്തു പിടിച്ച് അവനെ നോക്കി.\n"ആ, നീയാണോ?' അവര് ചോദിച്ചു.\nശിവരാമന് അതുകേട്ട് ചിരിച്ചു.\nഅവര് ശബ്ദം താഴ്ത്തി പറഞ്ഞു:\n"ദൈവപുത്രന് പുനരുത്ഥാനം ചെയ്തു വരുന്നുണ്ട്. കാലൊച്ച കേള്‍ക്കാനുണ്ടോ?'\n"ഉണ്ട്' ദിമിത്രി പറഞ്ഞു.\n"ഞാന് അവന്റെ മണവാട്ടിയാണ്. അവനുവേണ്ടി അണിഞ്ഞൊരുങ്ങുകയായിരുന്നു. മഗ്‌ദേലനക്കാരി മറിയവും ചെറുയാക്കോബിന്റെയും യോസയുടേയും അമ്മ മറിയവും പിന്നെ സലോമിയും എനിക്കൊപ്പം ഉണ്ട്.'\nസിസ്റ്റര് മെല്ലെ നടന്നു പോകുന്നത് ദിമിത്രി നോക്കിയിരുന്നു. ആശുപത്രി തുടങ്ങിയ കാലം മുതലേ ഉള്ള കന്യാസ്ത്രീയാണ് ഇതെന്ന് ശിവരാമന് പറഞ്ഞിരുന്നു. പല ഉത്തരവാദിത്തങ്ങള് ഇവിടെ അവര് നിര്‍വ്വഹിച്ചിരുന്നു. ഇപ്പോള് വയസ്സ് ഏറെയായി. ഓര്‍മയും ബോധവും ചെറുതായിട്ട് താളം തെറ്റിയിരിക്കുകയാണ്. പക്ഷേ എന്തെങ്കിലും ജോലി ചെയ്തുകൊണ്ടിരിക്കണമെന്ന് അവര്‍ക്ക് വാശിയാണ്. അതുകൊണ്ട് വിളക്ക് അണക്കുന്ന ചുമതല കൊടുത്തു.


പഴയ Nighty കൊണ്ടുള്ള ഈ ഉഗ്രൻ ഉപയോഗം കണ്ടുനോക്കൂ...!! - Creator Pen\nപഴയ Nighty കൊണ്ടുള്ള ഈ ഉഗ്രൻ ഉപയോഗം കണ്ടുനോക്കൂ…!!\nപഴയ Nighty കൊണ്ടുള്ള ഈ ഉഗ്രൻ ഉപയോഗം കണ്ടുനോക്കൂ…!! അറിവുകൾ എന്നും ഒരു മുതൽക്കൂട്ടാണ്. പലരിൽ നിന്നും നമുക്ക് പുതിയ അറിവുകൾ ലഭിച്ചേക്കാം. അങ്ങനെ ഒത്തിരി അറിവുകൾ പകർന്നു നൽകാൻ നമ്മുടെ സോഷ്യൽമീഡിയക്ക് കഴിഞ്ഞിട്ടുണ്ട്. നമുക്ക് ഉപകരപെടുന്ന എല്ലാ അറിവുകളെയും നമ്മൾ സ്വീകരിക്കണം.\nവെള്ളത്തിലെ clorin പൂർണമായും നീക്കാം, പിന്നെ മുടി കൊഴിയില്ല ജീവിതത്തിൽ…!!


ബ്രിട്ടന് കണ്ട ഏറ്റവും വലിയ കൊടുങ്കാറ്റ് ; എമിറേറ്റ്സ് ഉൾപ്പെടെ നൂറുകണക്കിന് വിമാനങ്ങള് റദ്ദാക്കി – Dubai Vartha\nബ്രിട്ടന് കണ്ട ഏറ്റവും വലിയ കൊടുങ്കാറ്റ് ; എമിറേറ്റ്സ് ഉൾപ്പെടെ നൂറുകണക്കിന് വിമാനങ്ങള് റദ്ദാക്കി\nലണ്ടന്: ഏഴ് വര്‍ഷത്തിനിടെ ബ്രിട്ടന് കണ്ട ഏറ്റവും വലിയ കൊടുങ്കാറ്റ് ആഞ്ഞുവീശിയതോടെ അപകസാധ്യത മുന്‍നിര്‍ത്തി നൂറുകണക്കിന് വിമാനങ്ങള് യാത്ര റദ്ദാക്കി. സ്‌കോട്ട്‌ലണ്ടിലേക്ക് വീശിയടിച്ച സിയാറ കൊടുങ്കാറ്റ് മൂലം യുകെയില് കാറ്റിന്റെ വേഗത 90 എംപിഎച്ച് ആയി ഉയരുമെന്നാണ് മുന്നറിയിപ്പ്. സ്‌കോട്ട്‌ലണ്ടിന്റെ വെസ്റ്റ് തീരങ്ങളില് 70 എംപിഎച്ച് വേഗത്തിലാണ് കാറ്റ് വീശുന്നത്. ഞായറാഴ്ച രാജ്യത്തിന്റെ മറ്റിടങ്ങിലേക്കും സിയാറ പടരുമെന്നാണ് കരുതുന്നത്. രാജ്യത്തിന്റെ വിവിധ ഭാഗങ്ങളില് കാലാവസ്ഥാ മുന്നറിയിപ്പുകള് നിലനില്‍ക്കുന്നുണ്ട്.\nമോശം കാലാവസ്ഥ വ്യോമഗതാഗതം താറുമാറാക്കി. യൂറോപ്പിന് അകത്തും, പുറത്തേക്കും സഞ്ചരിക്കുന്ന നൂറുകണക്കിന് വിമാനങ്ങള് യാത്ര റദ്ദാക്കി. ഹീത്രൂ, ഗാറ്റ്‌വിക്ക് തുടങ്ങിയ യുകെ വിമാനത്താവളങ്ങളിലും റദ്ദാക്കലും, യാത്ര വൈകലും തുടരുകയാണ്. 75 എംപിഎച്ച് വേഗത്തില് കാറ്റ് വീശുമെന്ന് മെറ്റ് ഓഫീസ് മുന്നറിയിപ്പിനെത്തുടര്‍ന്ന് സ്‌കോട്ട്‌ലണ്ടില് ഫെറി സര്‍വ്വീസുകള് റദ്ദാക്കി. യുകെയിലെ എല്ലാ ഭാഗങ്ങളിലും യെല്ലോ കാലാവസ്ഥാ മുന്നറിയിപ്പുകള് നല്‍കിയിട്ടുണ്ട്. ഉയര്‍ന്ന പ്രദേശങ്ങളില് 5070 എംഎം വരെ മഴയാണ് പ്രതീക്ഷിക്കുന്നത്. ചില പ്രദേശങ്ങളില് 100 എംഎം വരെയും മഴ പെയ്തിറങ്ങും.\nകാറ്റില് അവശിഷ്ടങ്ങള് പറന്നുപൊങ്ങി ജീവന് അപകടവും, പരുക്കും ഏല്‍ക്കാനുള്ള സാധ്യതകളുണ്ടെന്ന് കാലാവസ്ഥാ പ്രവചനക്കാര് മുന്നറിയിപ്പ് നല്‍കി. കെട്ടിടങ്ങള്‍ക്ക് കേടുപാടിനും സാധ്യതയുണ്ട്. വൈദ്യുതി ബന്ധം തകരാറിലാകാനും കാലാവസ്ഥ മോശമാകുന്നതോടെ വഴിയൊരുങ്ങും. ഇലക്ട്രിക് കേബിളുകളില് പ്രശ്‌നങ്ങള് നേരിട്ടാല് അടിയന്തരമായി പരിഹരിക്കാന് ജീവനക്കാരെ ജാഗ്രതയില് നിര്‍ത്തിയിട്ടുണ്ട്. ലണ്ടന് ഗാറ്റ്‌വിക്കിലും, ഹീത്രൂവിലും യാത്രക്കാര് ബുദ്ധിമുട്ട് നേരിടുകയാണ്. ഹീത്രൂവില് 37 വിമാനങ്ങള് റദ്ദാക്കി. 50 വിമാനങ്ങള് വൈകുകയുമാണ്. ഗാറ്റ്‌വിക്കില് 40 വിമാനങ്ങളാണ് വൈകുന്നത്. ഗ്ലാസ്‌ഗോ, മാഞ്ചസ്റ്റര്, ലിവര്‍പൂള് എയര്‍പോര്‍ട്ടുകളിലും വിമാനയാത്രകള് തടസ്സം നേരിടുന്നുണ്ട്. സിയാറ കൊടുങ്കാറ്റ് മൂലം എട്ട് ലണ്ടന് റോയല് പാര്‍ക്കുകള് തിങ്കളാഴ്ച വരെ അടച്ചു. സിയാറ കൊടുങ്കാറ്റ് ‘കാലാവസ്ഥാ ബോംബായി’ ശക്തിയാര്‍ജ്ജിക്കുമെന്ന് മെറ്റ് ഓഫീസ് വ്യക്തമാക്കി.\nഭീതിയുണർത്തി ക്യാരാ കൊടുംകാറ്റ് ; വിമാനങ്ങൾ ക്യാൻസൽ ചെയ്ത് എമിറേറ്റ്സ്\nകൊറോണ വൈറസ് ബാധ ; യുഎഇയിൽ ചികിത്സയിലായിരുന്ന ചൈനീസ് വംശജ രോഗമുക്തി നേടി\nInfo • അന്തർദേശീയം • ആരോഗ്യം\nഡെൽറ്റ വകഭേദം : ന്യൂസിലാൻഡിൽ പ്രതിദിന കോവിഡ് കേസുകൾ വർദ്ധിക്കുന്നു.\nInfo • അന്തർദേശീയം\nഅഫ്ഗാനിസ്ഥാനിലെ ഷിയ പള്ളിയില് വന് സ്‌ഫോടനം; 32 പേര് കൊല്ലപ്പെട്ടതായി റിപ്പോർട്ട്\nInfo • അന്തർദേശീയം • കേരളം\nമുങ്ങിത്താഴ്ന്ന മൂന്ന് കുട്ടികളെ രക്ഷിച്ച പ്രവാസി മുങ്ങി മരിച്ചു : അപകടം മകളുടെ നികാഹിന് ലീവിനെത്തിയപ്പോൾ\nUAE News • അന്തർദേശീയം • ഇന്ത്യ • കേരളം • ദുബായ് • ദേശീയം • ബിസിനസ്സ്\nഎം.എ.യൂസഫലി പ്രധാനമന്ത്രിയുമായി കൂടിക്കാഴ്ച നടത്തി – ഇന്ത്യൻ ഭക്ഷ്യ മേഖലയിൽ കൂടുതൽ നിക്ഷേപത്തിനൊരുങ്ങി ലുലു ഗ്രൂപ്പ്\nറഷ്യയില് ചെറുവിമാനം തകര്‍ന്നുവീണ് 16 പേര് മരിച്ചു.\nInfo • അന്തർദേശീയം • ടെക്നോളജി\nഫേസ്ബുക്ക്, ഇന്‍സ്റ്റഗ്രാം വീണ്ടും നിശ്ചലമായി : കോണ്‍ഫിഗറേഷന് അപ്‌ഡേഷന് മൂലമാണ് തടസ്സം നേരിട്ടതെന്ന് വിശദീകരണം.\n3 വർഷത്തിന് ശേഷം ഇടുക്കി ഡാം തുറന്നു : പെരിയാറിന്റെ തീരങ്ങളില് ജാഗ്രത October 19, 2021\nഡെൽറ്റ വകഭേദം : ന്യൂസിലാൻഡിൽ പ്രതിദിന കോവിഡ് കേസുകൾ വർദ്ധിക്കുന്നു. October 19, 2021\nയു എ ഇയിൽ വിവിധയിടങ്ങളിൽ മൂടൽമഞ്ഞ് : ഹ്യുമിഡിറ്റിയിലും വർദ്ധനവ്, വാഹനമോടിക്കുന്നവർ ജാഗ്രത പാലിക്കണമെന്ന് നിർദ്ദേശം. October 19, 2021\nദീപാവലിക്ക് പുതിയ ആഭരണശേഖരമായ “വേധ” യുമായി കല്ല്യാൺ ജൂവലേഴ്സ് October 18, 2021\nകേരളത്തിലെ3ഡാമുകൾ നാളെ തുറക്കുന്നു : പ്രദേശങ്ങളിലെ ജനങ്ങള് അതീവ ജാഗ്രത പുലര്‍ത്തണമെന്ന് മുഖ്യമന്ത്രി. October 18, 2021\nകുറ്റകൃത്യങ്ങൾ വേഗത്തിൽ പരിഹരിക്കാൻ പുതിയ ഫിംഗർപ്രിന്റ് ലിഫ്റ്റിംഗ് ഉപകരണം വികസിപ്പിച്ച് ദുബായ് പോലീസ് October 18, 2021\nഎക്‌സ്‌പോയിലേക്ക് സന്ദര്‍ശകരുടെ ഒഴുക്ക് ; 17 ദിവസത്തിനകം എത്തിയത് 7.5 ലക്ഷത്തിലധികം പേർ October 18, 2021\nഎല്ലാ സർക്കാർ സേവനങ്ങളും വർഷാവസാനത്തോടെ ഓൺലൈനിൽ ലഭ്യമാക്കുമെന്ന് അബുദാബി October 18, 2021\nകേരളത്തില് ഇന്ന് 6676 പേര്‍ക്ക് കോവിഡ്-19 സ്ഥിരീകരിച്ചു. October 18, 2021\nഇന്ന് യുഎഇയിൽ കോവിഡ് മരണമില്ല : നിലവിൽ 4,132 സജീവ കോവിഡ് കേസുകൾ – ഒക്ടോബർ 18 October 18, 2021\nആഘോഷ പരിപാടികളോടെ ‘ഐൻ ദുബായ്’ ഒക്ടോബർ 21 ന് തുറക്കുന്നു. October 18, 2021\nദുബായ് ജബൽ അലി ഇൻഡസ്ട്രിയൽ ഏരിയയിൽ അഗ്നിബാധ : ആളപായമില്ല October 18, 2021\nഷാർജയിൽ ട്രക്കുകൾ കൂട്ടിയിടിച്ച് രണ്ട് പേർ മരിച്ചു :...\nകേരളത്തിലെ3ഡാമുകൾ നാളെ തുറക്കുന്നു : പ്രദേശങ്ങളിലെ...\nകേരളത്തിൽ മഴ തുടരും: ആറ് ജില്ലകളിൽ ഓറഞ്ച് അലർട്ട് ;...\nദുബായ് ജബൽ അലി ഇൻഡസ്ട്രിയൽ ഏരിയയിൽ അഗ്നിബാധ :...\nജിടെക്സ് ടെക്നോളജി വീക്ക് 2021 ന് നാളെ തുടക്കം :...


അടുക്കളയുടെ അകത്തങ്ങളങ്ങൾ ഭംഗിയാക്കാനായി ചില നുറുങ്ങു വിദ്യകൾ. - Kolo\nഏതൊരു വീടിനെ സംബന്ധിച്ചും ഏറ്റവും കൂടുതൽ പ്രാധാന്യം നൽകേണ്ട ഭാഗം തന്നെയാണ് അടുക്കള. പഴയ രീതിയിൽ നിന്നും വ്യത്യസ്തമായി പുതിയ രീതികൾ അവലംബിച്ച് കൊണ്ടാണ് ഇന്ന് മിക്ക വീടുകളിലും അടുക്കള നിർമ്മിച്ച് നൽകുന്നത്.\nഇവയിൽ തന്നെ രണ്ട് അടുക്കളകൾ നിർമ്മിച്ച് നൽകുന്ന വീടുകളും കുറവല്ല. ഏറ്റവും പുതിയ രീതിയിൽ കിച്ചൻ ചെയ്യാൻ ആഗ്രഹിക്കുന്നവർ തിരഞ്ഞെടുക്കുന്നത് മോഡുലാർ കിച്ചണുകൾ ആണ്. ഇവയിൽ തന്നെ ഓപ്പൺ കിച്ചൻ, ഐലൻഡ് കിച്ചൻ, L- ഷേപ്പ് കിച്ചൻ എന്നിങ്ങനെ വ്യത്യസ്ത രീതികളും ഉപയോഗപ്പെടുത്തുന്നുണ്ട്.\nകാര്യങ്ങൾ ഇങ്ങനെയൊക്കെ ആണെങ്കിലും അടുക്കളയുടെ അകത്തളങ്ങൾക്ക് കൂടുതൽ ഭംഗി നൽകാനുള്ള കാര്യങ്ങൾ പലരും ശ്രദ്ധിക്കാറില്ല. അതുകൊണ്ടുതന്നെ എത്ര ഭംഗിയായി ചെയ്ത കിച്ചണും വളരെ കുറഞ്ഞ സമയത്തിൽ കറ പിടിച്ചതും കാണാൻ ഭംഗി ഇല്ലാത്തതുമായി മാറുന്നു.\nപലപ്പോഴും ഭക്ഷണം ഉണ്ടാക്കുന്ന വ്യക്തി ഏറ്റവും കൂടുതൽ സമയം ചിലവഴിക്കുന്ന സ്ഥലം കിച്ചൻ ആണ് എന്നതും, ഭക്ഷണം ഉണ്ടാക്കുന്ന സ്ഥലം എന്നീ കാര്യങ്ങൾ ചിന്തിക്കുകയാണെങ്കിൽ അടുക്കള ഭംഗിയാക്കി വയ്ക്കാൻ എല്ലാവർക്കും മനസ് വരും.\nഅടുക്കളയുടെ അകത്തളങ്ങളിൽ ശ്രദ്ധിക്കേണ്ട പ്രധാന കാര്യങ്ങളെപ്പറ്റി മനസ്സിലാക്കാം.\nഅടുക്കള അലങ്കരിക്കേണ്ട രീതി.\nഅടുക്കളയുടെ ക്യാബിനറ്റുകൾ നിർമ്മിച്ചു നൽകാൻ ഏറ്റവും നല്ല മെറ്റീരിയൽ മറൈൻ പ്ലൈവുഡ് തന്നെയാണ്.ഇവ ഉപയോഗിച്ച് ഷെൽഫുകൾ നിർമ്മിക്കുമ്പോൾ മുൻകാലങ്ങളിൽ പ്രധാനമായും പെയിന്റ് ആണ് അടിച്ചിരുന്നത്.\nഎന്നാൽ അതിന് പകരമായി ലാമിനേറ്റ് ഉപയോഗിക്കാവുന്നതാണ്. ലാമിനേറ്റ് ഉപയോഗിക്കുകയാണെങ്കിൽ അവ വളരെ എളുപ്പം ക്ലീൻ ചെയ്യുന്നതിന് സാധിക്കും.\nവ്യത്യസ്ത ഡിസൈനുകളിലും, പാറ്റേണിലുമുള്ള ലാമിനേറ്റ് കൾ തിരഞ്ഞെടുക്കുന്നത് തന്നെയാണ് ഷട്ടറുകൾ ക്കും നല്ലത്.\nഅങ്ങിനെ ചെയ്യുന്നത് വഴി ഏതെങ്കിലും രീതിയിൽ അഴുക്കു പറ്റുകയോ കറ വീഴുകയോ ചെയ്താൽ അവ വെള്ളം ഉപയോഗിച്ച് വളരെ പെട്ടെന്ന് വൃത്തിയാക്കി എടുക്കാൻ സാധിക്കും.\nകിച്ചൻ ക്യാബിനറ്റിൽ ഉപയോഗപ്പെടുത്താവുന്ന മറ്റൊരു മെറ്റീരിയലാണ് പ്രീ ലാം ബോർഡ്. ഇവയുടെ മുകളിൽ PU പെയിന്റ് അടിച്ച് നൽകുകയാണെങ്കിൽ കൂടുതൽ ഭംഗി ലഭിക്കുന്നതാണ്. PU പെയിന്റ് അടിക്കുമ്പോൾ ഉണ്ടാകുന്ന ഒരു പ്രധാന പ്രശ്നം അതിനുമുകളിൽ സ്ക്രാച്ച് വരുമ്പോൾ അവ പെട്ടെന്ന് പോകില്ല എന്നതാണ്.\nകിച്ചണിൽ ബോട്ടം ക്യാബിനറ്റ് നൽകുമ്പോൾ.\nമിക്ക വീടുകളിലും പറ്റുന്ന ഒരു പ്രധാന അബദ്ധം കിച്ചണിലെ ബോട്ടം ക്യാബിനറ്റ് നൽകുമ്പോൾ ആവശ്യത്തിന് ശ്രദ്ധ നൽകുന്നില്ല എന്നതാണ്.\nകിച്ചണിൽ താഴെയുള്ള ഷെൽഫുകൾ നൽകുമ്പോൾ അവയുടെ വലിപ്പം 85 സെന്റീമീറ്റർ മുതൽ 90 സെന്റീമീറ്റർ വരെ നിലനിർത്താനായി ശ്രദ്ധിക്കുക.\nഅതോടൊപ്പം തന്നെ ക്യാബിനറ്റിന് മുകളിൽ സ്ലാബുകൾ നൽകിയിരുന്ന രീതിയാണ് മുൻപ് കൂടുതലായും കണ്ടു വന്നിരുന്നത്.\nഅതിൽ നിന്നും തീർത്തും വ്യത്യസ്തമായി ഗ്രാനൈറ്റ് പതിപ്പിച്ച് നൽകുന്ന രീതിയാണ് ഇപ്പോൾ ഉപയോഗിക്കുന്നത്. ഇങ്ങനെ ചെയ്യുന്നത് വഴി പ്രത്യേക രീതിയിലുള്ള പശ ഉപയോഗപ്പെടുത്തിയാണ് ഒട്ടിച്ച് നൽകുന്നത്.\nഎന്നാൽ ഇങ്ങിനെ ചെയ്യേണ്ട ആവശ്യം ശരിക്കും വരുന്നില്ല. കിച്ചൻ ക്യാബിനറ്റ് ചെയ്ത് അതിനു മുകളിൽ ഗ്രാനൈറ്റ് സ്ലാബ് നേരിട്ട് തന്നെ പിൻ ചെയ്ത് നൽകാവുന്നതാണ്.\nഈ ഒരു രീതിയാണ് ചെയ്യുന്നത് എങ്കിൽ കിച്ചൻ ക്യാബിനറ്റിനകത്ത് നല്ല രീതിയിൽ സ്പേസ് ഉപയോഗപ്പെടുത്താൻ സാധിക്കും.\nകൂടാതെ പല്ലി പാറ്റ, പോലുള്ള ജീവികൾ അതിനകത്ത് പ്രവേശിക്കുന്നതും ഒഴിവാക്കാൻ സാധിക്കും.\nകിച്ചൺ ആക്സസറീസ് തിരഞ്ഞെടുക്കുമ്പോൾ.\nമുൻകാലങ്ങളിൽ നിന്നും വ്യത്യസ്തമായി കിച്ചൺ കൂടുതൽ ഭംഗിയായും വൃത്തിയായും ഉപയോഗിക്കാൻ സാധിക്കുന്ന രീതിയിലുള്ള ആക്സസറീസ് ഇപ്പോൾ വിപണിയിൽ സുലഭമായി ലഭിക്കുന്നുണ്ട്.\nഅതായത് പ്ലെയിൻ ബാസ്ക്കറ്റുകൾ,താലി ബാസ്കറ്റ്, വെജിറ്റബിൾ അടുക്കി വയ്ക്കുന്നതിന് ആവശ്യമായ പ്രത്യേക ബാസ്ക്കറ്റുകൾ എന്നിവ ആവശ്യാനുസരണം തിരഞ്ഞെടുക്കാം.\nചെറിയ സ്പേസ് നല്ല രീതിയിൽ മാനേജ് ചെയ്യുന്നതിനു വേണ്ടി ബോട്ടിൽ ബാസ്കറ്റുകൾ ഉപയോഗപ്പെടുത്താവുന്നതാണ്.\nഇവ പെട്ടെന്ന് കൈകാര്യം ചെയ്യുന്നതിനും സാധിക്കും. അടുക്കളയുടെ കോർണർ ഭാഗങ്ങൾക്ക് വേണ്ടി ഡിസൈൻ ചെയ്തിട്ടുള്ള മാജിക് കോർനേഴ്സ് ഉപയോഗപ്പെടുത്താം. ഇവ പൂർണ്ണമായും പുറത്തെടുത്ത് ഉപയോഗിക്കാൻ സാധിക്കുന്ന രീതിയിലാണ് ഡിസൈൻ ചെയ്തിട്ടുള്ളത്. എന്നാൽ ഇവിടെ ശ്രദ്ധിക്കേണ്ട കാര്യം നല്ല ബ്രാൻഡുകളുടെ ആക്സസറീസ് നോക്കി പർച്ചേസ് ചെയ്യുക എന്നതാണ്. തിരഞ്ഞെടുക്കുന്ന ആക്സസറീസ് നിർമ്മിച്ചിരിക്കുന്ന മെറ്റീരിയൽ SS ആണ് എന്ന കാര്യം ഉറപ്പുവരുത്തുക.അങ്ങിനെ ചെയ്യുന്നതു വഴി കൂടുതൽ കാലം ഈട് നിൽക്കും. പൗഡർ കോട്ടിങ് ആണ് ഉപയോഗപ്പെടുത്തുന്നത് എങ്കിൽ അവ പെട്ടെന്ന് അടർന്നു വീഴാനുള്ള സാധ്യതയുണ്ട്.\nടോൾ യൂണിറ്റുകൾ ഉപയോഗപ്പെടുത്താം.\nകിച്ചണിൽ വലിയ സാധനങ്ങൾ സൂക്ഷിക്കുന്നതിന് വേണ്ടി ടോൾ യൂണിറ്റുകൾ ഉപയോഗപ്പെടുത്താവുന്നതാണ്. ഇവ വലിച്ച് പൂർണമായും തുറന്നു ഉപയോഗിക്കാവുന്ന രീതിയിലാണ് ഡിസൈൻ ചെയ്തിട്ടുള്ളത്.\nഷട്ടർ ഭാഗങ്ങളിൽ നൽകിയിരിക്കുന്ന സാധനങ്ങൾ പോലും ഡോർ ഓപ്പൺ ചെയ്യുമ്പോൾ തന്നെ എളുപ്പത്തിൽ പുറത്തേക്ക് വരുന്നതാണ്.ടോപ് ക്യാബിനറ്റ് നൽകുമ്പോൾ ചെറിയ രീതിയിലുള്ള സ്പൂൺ, ഫോർക്, തവി എന്നിവ ഹാങ്ങ് ചെയ്ത് നൽകാവുന്ന രീതിയിലുള്ള ആക്സസറീസും വിപണിയിൽ ലഭിക്കുന്നുണ്ട്.\nകിച്ചൻ ലൈറ്റ് സജ്ജീകരിച്ച് നൽകുമ്പോൾ ഭിത്തികളിൽ നൽകുന്ന ലൈറ്റിന്റെ അതേ പ്രാധാന്യം ടോപ് ക്യാബിനറ്റിന് കൂടി നൽകാവുന്നതാണ്. ചെറിയ രീതിയിലുള്ള സ്പോട്ട് ലൈറ്റുകൾ ടോപ് ക്യാബിനറ്റിൽ നൽകുകയാണെങ്കിൽ അവ കൂടുതൽ ഭംഗിയും, പ്രകാശവും നൽകുന്നതിന് സഹായിക്കുന്നു. സ്പോട് ലൈറ്റ് ഉപയോഗിക്കുമ്പോൾ ബോട്ടം കാബിനറ്റിന് മുകളിൽ നൽകിയിട്ടുള്ള സ്ലാബിലേക്ക് നല്ല രീതിയിൽ പ്രകാശം ലഭിക്കുകയും പണികൾ എളുപ്പത്തിൽ ചെയ്യാൻ സാധിക്കുകയും ചെയ്യും.\nഇത്തരത്തിൽ ചെറിയ കാര്യങ്ങളെല്ലാം ശ്രദ്ധിക്കുകയാണെങ്കിൽ തന്നെ ഏതൊരു ചെറിയ അടുക്കളയും കൂടുതൽ ഭംഗിയുള്ളതും വൃത്തിയുള്ളതുമാക്കി മാറ്റാൻ സാധിക്കും.


ലോകത്തിലെ ആദ്യ ആഗ്രി ബേര്‍ഡ് അമ്യൂസ്‌മെന്റ് പാര്‍ക്ക് ഖത്തറില് - FUTURE KERALA - Daily on Business Economy and Society\nദോഹ: ലോകത്തിലെ ആദ്യ ആഗ്രി ബേര്‍ഡ് എന്റര്‍ടെയ്‌മെന്റ് പാര്‍ക്ക് ഖത്തറില് ആരംഭിക്കുന്നു. സന്ദര്‍ശകരെ ആകര്‍ഷിക്കും വിധമാണ് ഇത് സജ്ജമാക്കിയിരിക്കുന്നത്. ഖത്തറിലെ ഏറ്റവും വലിയ ഫാഷന് ഡൈനിങ്, വിനോദ കേന്ദ്രമായ ദോഹ ഫെസ്റ്റിവല് സിറ്റിയിലാണ് ഇത് സ്ഥിതി ചെയ്യുന്നത്. 17000 ചതുരശ്ര അടിയില് 6500 ചതുരശ്ര അടി വിസ്തീര്‍ണമാണ് ഇതിനുള്ളത്. പ്രശസ്തമായ ഡിജിറ്റല് ഗെയിം കൊണ്ട് പ്രചോദിതമായ ഈ പാര്‍ക്ക് സന്ദര്‍ശകര്‍ക്ക് ആകര്‍ഷണീയമായ അനുഭവങ്ങളാണ് പകര്‍ന്നു നല്‍കാന് പോകുന്നത്. മുതിര്‍ന്നവര്‍ക്കും കുട്ടികള്‍ക്കും ഒരേ പോലെ സയന്‍സ് ,സംഗീതം, കല എന്നിവ ഉള്‍ക്കൊള്ളാനും ആസ്വദിക്കാനുമുള്ള സൗകര്യങ്ങള് പാര്‍ക്കില് ഒരുക്കിയിട്ടുണ്ട്.\nവിവിധ വിനോദങ്ങള് പ്രധാനം ചെയ്യുന്ന പാര്‍ക്കിലെ മുഖ്യ ആകര്‍ഷണങ്ങളില് ഒന്ന് പാര്‍ക്കിലെ ബിഗ് ട്രീ ആണ്. സന്ദര്‍ശകര്‍ക്ക് അവരുടെ ശാരീരിക ശക്തി പരീക്ഷിക്കാവുന്ന ഫിറീസ് ഫ്‌ളൈറ്റ് പരീക്ഷിക്കാനുള്ള അവസരവും റോപ്പ് സാഹസികതകളും ഒരുക്കിയിട്ടുണ്ട് പാര്‍ക്കില്. ഖത്തറിന്റെ വിപുലീകരണത്തില് കുടുംബ വിനോദങ്ങള്‍ക്കുള്ള പുതിയ ഒരു കൂട്ടായ്മയാണ് ആഗ്രി ബേര്‍ഡ് വേള്‍ഡ്. വൈവിധ്യ വല്‍കരണത്തിന്റെ ഭാഗമായി ടൂറിസം അധികൃതരുടെ അഞ്ച് വര്‍ഷത്തെ പദ്ധതികളില് മുന്‍ഗണന നല്‍കിയിരുന്ന ഒന്നാണ് ഈ പദ്ധതി. ഖത്തറിന്റെ വിനോദ പോര്‍ട്ട് ഫോളിയോയ്‌ക്കൊപ്പം വിവിധ ഫെസ്റ്റിവല്, ഭക്ഷ്യ വസ്തുക്കള്, സംഗീതം, കോമഡി തുടങ്ങി എല്ലാത്തിനെയും സമന്വയിപ്പിക്കും. 2022 ല് ലോകകപ്പിന് ആതിഥേയത്വം വഹിക്കുന്നത് ഖത്തര് ആണ്. ഇത് ഈ മേഖലയെ കൂടുതല് സ്വാധീനിക്കും.\nഖത്തറിനെ അടിസ്ഥാനമാക്കി ഞങ്ങളുടെ ലോക നിലവാരത്തിലുള്ള ആകര്‍ഷണമായി മാറുകയാണ് ആഗ്രി ബേര്‍ഡ്‌സ്. റോവിയോയുടെ നിലവിലെ ലൈസന്‍സിംഗ് റോഡ്മാപ്പ് ഇന്നു വരെ ഏറ്റവും ശക്തമാണ്. ആരാധകര്‍ക്ക് ആഗ്രി ബേര്‍ഡ്‌സ് ആസ്വദിക്കാന് മികച്ച പുതിയ വഴികള് പ്രദാനം ചെയ്യുകയാണ്. 2019 സെപ്റ്റംബറില് ദ് ആഗ്രി ബേര്‍ഡ്2എന്ന ചിത്രവും തിയേറ്ററുകളില് റീലീസ് ചെയ്യുന്നുണ്ട്.\nCategories:\tArabia, FK News, Slider\nTags:\tangrybird park, Quatar\nരാജ്യത്തെ ബാങ്കിംഗ് മേഖലയിലെ വീക്ഷണം നെഗറ്റീവായി തുടരുമെന്ന് ഫിച്ച്


| ആശംസയുമായി വി.എസ്; മധുരം കഴിപ്പിച്ച് ഗൗരിയമ്മ | Mangalam\nSunday, July 07, 2019 Last Updated2Min 48 Sec ago English Edition\nSunday 07 Jul 2019 01.45 AM\nആലപ്പുഴ : വിപ്ലവനായകനും നായികയും വര്‍ഷങ്ങള്‍ക്കിപ്പുറം കണ്ടുമുട്ടി. ജെ.എസ്.എസ്. ജനറല് സെക്രട്ടറി കെ.ആര്. ഗൗരിയമ്മയ്‌ക്കു പിറന്നാള് ആശംസനേരാന് ഭരണ പരിഷ്‌കാര കമ്മിഷന് ചെയര്‍മാന് വി.എസ്. അച്യുതാനന്ദന് ചാത്തനാട്ടെ വസതിയിലെത്തി. ഗൗരിയമ്മയുടെ ജന്മശതാബ്‌ദി ആഘോഷത്തില് പങ്കെടുക്കാന് വാര്‍ധക്യസഹജമായ അസുഖങ്ങള് കാരണം വി.എസിനു സാധിച്ചിരുന്നില്ല. അതുകൊണ്ടാണ് മകന് അരുണ്‍കുമാറിനോടൊപ്പം ഇന്നലെ വൈകിട്ട് 4.25 ന് ചാത്തനാട്ടെ വസതിയിലെത്തിയത്.\nഗൗരിയമ്മ ഇരുവരെയും സ്വീകരിച്ചിരുത്തി. 15 മിനിറ്റോളം സംസാരിച്ചു. പഴയ ഓര്‍മകള് പങ്കുവച്ചു. താന് പ്രതിപക്ഷനേതാവായിരിക്കുമ്പോഴാണ് ഗൗരിയമ്മെയ ഇതിനു മുമ്പു കണ്ടതെന്നു വി.എസ്. ഓര്‍ത്തെടുത്തു. അരുണ് ഇപ്പോള് കവടിയാറിലാണ് താമസമെന്നു പറഞ്ഞപ്പോള് വര്‍ഷങ്ങള്‍ക്കുമുമ്പ് ഗൗരിയമ്മ അവിടെ താമസിച്ച കാര്യങ്ങള് വിശദീകരിച്ചു. തുടര്‍ന്ന് ഗൗരിയമ്മ വി.എസിനു മധുരം നല്‍കി. മധുരം കഴിക്കാന് ആരോഗ്യപ്രശ്‌നങ്ങളുണ്ടെന്നു പറഞ്ഞപ്പോള് നിര്‍ബന്ധിച്ചു കഴിപ്പിച്ചു. ഗൗരിയമ്മയെ കണ്ടതില് അതിയായ സന്തോഷമുണ്ടെന്നു വി.എസ്. മാധ്യമപ്രവര്‍ത്തകരോടു പ്രതികരിച്ചു.\n'പോലീസിനെതിരേ ജുഡീഷ്യല് അന്വേഷണം വെറുതേ' ഹൈക്കോടതി പറഞ്ഞത് 20 വര്‍ഷം മുമ്പ്


Web Desk Jan 14, 2016, 10:01 pm IST\nന്യൂഡല്‍ഹി: സാനിയ മിര്‍സ- മാര്‍ട്ടിന ഹിംഗിസ് സഖ്യം ലോക ടെന്നീസിന്റെ നെറുകയില്. സിഡ്‌നി ഇന്റര്‍നാഷ്ണല് ടൂര്‍ണമെന്റിന്റെ സെമി ഫൈനലില് നേടിയ ജയത്തോടെ തുടര്‍ച്ചയായ 29 ജയങ്ങളുടെ റെക്കോര്‍ഡാണ് സാനിയ- ഹിംഗിസ് സഖ്യം സ്വന്തം പേരില് കുറിച്ചത്. 1994 ല് ജിജി ഫെര്‍ണാണ്ടസ് നടാഷ സ്വെരേവ സഖ്യം നേടിയ 28 ജയങ്ങളുടെ റെക്കോര്‍ഡാണ് ഇതോടെ പഴങ്കഥയായത്.\nവനിതാ ഡബിള്‍സില് 2015 നെ നേട്ടങ്ങളുടെ വര്‍ഷമാക്കിയ സാനിയ മിര്‍സ -മാര്‍ട്ടിന ഹിംഗിസ് സഖ്യം പുതുവര്‍ഷത്തിലും വിജയഗാഥ തുടരുകയാണ്. സിഡ്‌നി ഇന്റര്‍നാഷ്ണല് ടൂര്‍ണമെന്റ് സെമിയില് റലൂക ഒലാറു ഷഹ്‌ദോവ സഖ്യത്തെ കീഴടക്കിയതോടെയാണ് അപൂര്‍വ റെക്കോര്‍ഡ് ഇരുവരെയും തേടി അപൂര്‍വ്വ റെക്കോഡ് എത്തിയത്.\n1994 ല് പ്യൂര്‍ട്ടോറിക്കോയുടെ ജിജി ഫെര്‍ണാണ്ടസും ബലാറസിന്റെ നടാഷ സ്വെരോവയും നേടിയ റെക്കോര്‍ഡാണ് ഇന്തോ സ്വിസ് സഖ്യം പഴങ്കഥയാക്കിയത്. സെമിയില് കടുത്ത പോരാട്ടത്തില് 4-6,6-3 10-8 എന്ന സ്‌കോറിന് ജയിച്ചുകയറിയ സഖ്യം ടൂര്‍ണമെന്റിന്റെ ഫൈനലിലെത്തി.\nവനിതാ ഡബിള്‍സ് റാങ്കിംഗില് കഴിഞ്ഞ 40 ആഴ്ചകളായി ഒന്നാം സ്ഥാനത്ത് തുടരുന്ന സാനിയ -ഹിംഗിസ് സഖ്യം കഴിഞ്ഞ വര്‍ഷം വിംബിള്‍ഡണും യു.എസ് ഓപ്പണുമടക്കം ഒന്‍പത് കിരീടങ്ങള് നേടിയിരുന്നു.


മോഡി സർക്കാർ ഏകീകൃത സിവിൽ നിയമം നടപ്പിലാക്കില്ല: ഡോ. ടി.ജി.അജിത. – പരിഷത്ത് വാർത്തകൾ\nഡോ.ടി.ജി.അജിത ജന്റർ വിഷയസമിതി സംഘടിപ്പിച്ച സെമിനാർ ഉദ്ഘാടനം ചെയ്ത് സംസാരിക്കുന്നു\nതൃശ്ശൂർ: ഏകീകൃത സിവിൽ കോഡ് നടപ്പിലാക്കാൻ നിലവിലെ കേന്ദ്രസർക്കാർ ആത്മാർത്ഥമായി ശ്രമിക്കുമെന്ന് കരുതേണ്ടെന്ന് കൊച്ചി ശാസ്ത്രസാങ്കേതിക സർവകലാശാലയിലെ ബൗദ്ധിക സ്വത്തവകാശ നിയമ പഠനകേന്ദ്രത്തിലെ അധ്യാപികയും പ്രമുഖ സാമൂഹികപ്രവർത്തകയുമായ ഡോ.ടി.ജി അജിത പറഞ്ഞു. കേരള ശാസ്ത്രസാഹിത്യ പരിഷത്ത് ജന്റർ വിഷയ സമിതി സംഘടിപ്പിച്ച സെമിനാർ ഉദ്ഘാടനം ചെയ്യുകയായിരുന്നു അവർ. വടക്കെ ഇന്ത്യയിലിപ്പൊഴും കൂട്ടുകുടുംബവ്യവസ്ഥ നിലനിൽക്കുന്നുണ്ട്. ഹിന്ദു കോർപ്പറേറ്റ് കൂട്ടുകുടുംബങ്ങളിൽ സ്വത്ത് കൈമാറ്റങ്ങൾക്ക് ഏകീകൃത സിവിൽ നിയമം തടസ്സമാകും. കോർപറേറ്റുകളോട് എന്ത് വിട്ടുവീഴ്ചയ്ക്കും തയ്യാറാവുന്ന കേന്ദ്രസർക്കാർ അവർക്ക് ഹിതകരമല്ലാത്ത ഒന്നിനും വേണ്ടി മുൻകൈയെടുക്കില്ല. മുത്തലാക്ക് ബിൽ (മുസ്ലിം സ്ത്രീ നിയമം-2017) ആളുകളുടെ കണ്ണിൽ പൊടിയിടാനുള്ള വൃഥാ വേലയാണെന്നവർ പരിഹസിച്ചു. നിയുക്തബിൽ, മുസ്ലിം സ്ത്രീകളുടെ അടിസ്ഥാന പ്രശ്നങ്ങളെ അഭിസംബോധന ചെയ്യുന്നില്ല. സുപ്രീം കോടതിയിലെ പ്രമുഖ അഭിഭാഷക ഇന്ദിരാ ജയ്സിംഗ് അഭിപ്രായപ്പെട്ടതുപോലെ, മുത്തലാക്കിനെ ഗാർഹിക പീഢന നിരോധന നിയമത്തിൽ ഉൾപ്പെടുത്തുകയാണ് വേണ്ടതെന്ന് ഡോ.അജിത ആവശ്യപ്പെട്ടു. വിവിധ സമുദായങ്ങളിലെ സ്ത്രീവിരുദ്ധതയും പുരുഷമേധാവിത്തവും മറികടക്കാൻ ലിംഗനീതി ഉറപ്പാക്കുന്ന ഏകീകൃത സിവിൽ കോഡ് അനിവാര്യമാണ്.\nശാസ്ത്രസാഹിത്യ പരിഷത്ത് മുൻ ജില്ലാ സെക്രട്ടറി എ.പി. സരസ്വതി അധ്യക്ഷത വഹിച്ചു. ‘നിസ’യുടെ സ്ഥാപകയും മനുഷ്യാവകാശ പ്രവർത്തകയുമായ വി.പി.സുഹ്റ, ജില്ലാ പഞ്ചായത്ത് മുൻ പ്രസിഡണ്ട് ഷീല വിജയകുമാർ, എം.എം.ഗ്രേസി, സി.ബി.ഗീത, പി.എസ്.ജൂന, ജന്റർ വിഷയ സമിതി ചെയർപെഴ്സൺ പ്രൊഫ.സി.വിമല, കൺവീനർ അംബിക സോമൻ, എം.ജി.ജയശീ എന്നിവർ സംസാരിച്ചു.


Indian Men's Hockey team loses to Belgium in the Semi: ഹോക്കി: ലോക ചാമ്പ്യന്മാരോട് ഇന്ത്യ പൊരുതി തോറ്റു; ഇനി പ്രതീക്ഷ വെങ്കലത്തില്\nനിര്‍ണായകമായ അവസാന 15 മിനുറ്റിലായിരുന്നു ബല്‍ജിയത്തിന് കുതിപ്പ്\nUpdated: August 3, 2021 9:17:48 am\nTokyo Olympics 2020: ഒടുവില് ആവേശക്കുതിപ്പിന് ശേഷം പുരുഷ വിഭാഗം ഹോക്കിയില് ഇന്ത്യക്ക് തോല്‍വി. ബല്‍ജിയത്തിനോട് 5-2 എന്ന സ്കോറിലാണ് പരാജയം. ആദ്യ മൂന്ന് ക്വാര്‍ട്ടറിലും മികവ് പുലര്‍ത്തിയ നീലപ്പടയ്ക്ക് നാലമത്തേതില് പിഴച്ചു.\nമത്സരത്തിന്റെ തുടക്കത്തില് തന്നെ ബല്‍ജിയം മുന്നിലെത്തിയിരുന്നു. എന്നാല് ഇന്ത്യ അവിശ്വസനീയ കുതിപ്പാണ് പിന്നീട് കാഴ്ച വച്ചത്. ഹര്‍മന്‍പ്രീത് സിംഗ് ഇന്ത്യക്കായി സമനില ഗോള് നേടി. രണ്ട് മിനുറ്റുകള്‍ക്ക് ശേഷം മന്ദീപ് സിംഗ് ഇന്ത്യക്ക് ലീഡ് നേടി കൊടുത്തു.\nരണ്ടാം ക്വാര്‍ട്ടറിന്റെ അവസാന നിമിഷമാണ് ബല്‍ജിയം ഒപ്പമെത്തിയത്. ഇന്ത്യ ആക്രമിച്ച് കളിച്ചെങ്കിലും സ്കോര് ചെയ്യാന് മാത്രം സാധിച്ചില്ല. ആദ്യ രണ്ട് ക്വാര്‍ട്ടറിനും നേര് വിപരീതമായിരുന്നു മൂന്നാമത്തേത്. ഇന്ത്യ കൂടുതല് പ്രതിരോധത്തിലേക്ക് മടങ്ങി. ഇരു ടീമുകളും ഗോള് കണ്ടെത്തിയില്ല.\nനിര്‍ണായകമായ അവസാന 15 മിനുറ്റിലായിരുന്നു ബല്‍ജിയത്തിന് കുതിപ്പ്. മൂന്ന് ഗോള് പിറന്നു. അലക്സാണ്ടര് ഹെന്‍ഡ്രിക്സാണ് രണ്ടും നേടിയത്. താരം ഇതുവരെ ടൂര്‍ണമെന്റില് 14 തവണ ലക്ഷ്യം കണ്ടു. ജോണ് ജോണ് ഡോമനാണ് മറ്റൊരു ഗോള് നേടിയത്.\nവളരെ കടുത്ത മത്സരം നടന്നെങ്കിലും സ്കോറുകള് അതിനൊത്തതായിരുന്നില്ല. പക്ഷെ ഇന്ന് ഏത് ടീമാണ് മികച്ചതെന്ന് തെളിയുകയായിരുന്നു. ഇന്ത്യയ്ക്കെതിരെ എങ്ങനെ സ്കോര് ചെയ്യണമെന്ന് ബല്‍ജിയത്തിന് വ്യക്തമായ പദ്ധതികള് ഉണ്ടായിരുന്നു.\nരണ്ടാം സെമിയില് ഓസ്ട്രേലിയ ജര്‍മനിയെ നേരിടും. ഇന്ത്യന് സമയം വൈകുന്നേരം മൂന്നരയ്ക്കാണ് മത്സരം. തോല്‍ക്കുന്നവരുമായി ഇന്ത്യ വെങ്കല പോരാട്ടത്തിനിറങ്ങും.\nWeb Title: Indian mens hockey team loses to belgium in the semi


മുടി കൊഴിച്ചിൽ തടയുന്നതിനുള്ള മികച്ച ഭക്ഷണപദാർത്ഥങ്ങൾ ഏതാണ്? - TROOSTA -->\nമുടി കൊഴിച്ചിൽ തടയുന്നതിനുള്ള മികച്ച ഭക്ഷണപദാർത്ഥങ്ങൾ ഏതാണ്?\nമുടി കൊഴിച്ചിൽ തടയാൻ സഹായിക്കുന്ന മികച്ച ഭക്ഷണങ്ങളെക്കുറിച്ചാണ് ഇന്ന് ട്രൂസ്റ്റ വിവരിക്കുന്നത്.\nഇന്ന് നാമെല്ലാവരും അഭിമുഖീകരിക്കുന്ന പൊതുവായ പ്രശ്നങ്ങൾ മുടി കൊഴിച്ചിലാണ്. സമീകൃതാഹാരം നമ്മുടെ മുടിക്ക് നല്ലതാണെന്ന് നിങ്ങൾക്കറിയാമോ?\nശരീരത്തിന്റെ മറ്റ് ഭാഗങ്ങളെപ്പോലെ മുടിയിലും ശ്രദ്ധ ആവശ്യമാണ്. നിങ്ങൾ കൂടുതൽ ജങ്ക് ഫുഡുകൾ കഴിക്കുകയാണെങ്കിൽ അത് കുറക്കുക ഇല്ലെങ്കിൽ അത് നിങ്ങളുടെ മുടിയെ തളർത്തുന്നതാണ്. നമ്മുടെ ദൈനംദിന ഭക്ഷണത്തിലെ പോഷകങ്ങൾ മുടി ശക്തിപ്പെടുത്താൻ സഹായിക്കുന്നു. അമിതമായ പുകവലി, ഉറക്ക പ്രശ്നങ്ങൾ, ചില ഹോർമോൺ അസന്തുലിതാവസ്ഥ എന്നിവയാണ് ചില ഘടകങ്ങൾ. മുടിക്ക് ശരിയായ രക്തചംക്രമണം ആവശ്യമാണ്. അതിനാൽ നാരുകളും ജലാംശവും ഉള്ളതുമായ ചില നല്ല ഭക്ഷണങ്ങൾ കഴിക്കേണ്ടതുണ്ട്.\nബ്ലൂബെറിസ് :- നീല നിറത്തിലുള്ള ബെറീസ് അല്ലെങ്കിൽ ബ്ലൂ ബെറീസ്, ഇവയിൽ ഉയർന്ന അളവിൽ വിറ്റാമിൻ c അടങ്ങിയിട്ടുണ്ട്. ഈ പഴങ്ങൾ കഴിക്കുന്നത് രക്തചംക്രമണത്തെ സഹായിക്കുന്നു. ഫോളിക്കിളുകളെ പോഷിപ്പിക്കുന്ന ചെറിയ പാത്രങ്ങളെ പിന്തുണയ്ക്കുന്നതാണ് ബ്ലൂബെറി. സ്ട്രോബെറി തക്കാളി, കിവി ഇവയും അത്യുത്തമം.\nചീര :- മുടി കൊഴിച്ചിൽ തടയാൻ ചീര മറ്റൊരു മികച്ച ഭക്ഷണമാണ്. ഇരുമ്പും വിറ്റാമിൻ C കൊണ്ട് ചീര സമൃദ്ധമാണ്. ഇവ നമ്മുടെ മുടിയെ ആരോഗ്യകരമായി സഹായിക്കുകയും രക്തചംക്രമണം മെച്ചപ്പെടുത്തുകയും ചെയ്യുന്നു. ചീരയുടെ ഇതരമാർഗങ്ങൾ, ബ്രൊക്കോളി തുടങ്ങിയ പച്ചക്കറികൾ കഴിക്കാം.\nപയറ് :- പയറിൽ പ്രോട്ടീൻ, ഇരുമ്പ്, സിങ്ക്, ബയോട്ടിൻ എന്നിവയാൽ സമ്പുഷ്ടമാണ്. പയറിനൊപ്പം നമുക്ക് മറ്റ് ബീൻസ് വർഗ്ഗങ്ങളും കഴിക്കാം.ഇവ നമ്മുടെ മുടിക്ക് നല്ലതാണ്.\nസാൽമൺ :- സാൽമൺ വളരെ ആരോഗ്യമുള്ള മത്സ്യമാണ്. ഇതിൽ ധാരാളം ഒമേഗ3ഫാറ്റി ആസിഡ് അടങ്ങിയിരിക്കുന്നു. സാൽമണിന് വിറ്റാമിൻ D ഉണ്ട്. സാൽമൺ കഴിക്കുന്നത് മുടിക്ക് നല്ലതാണ്. അയല, മത്തി, എന്നിവ കഴിക്കുന്നതും നല്ലതാണ്.\nവാൽനട്ട് :- മുടിയുടെ ഏറ്റവും മികച്ച ഭക്ഷണങ്ങളിലൊന്നായ ഒമേഗ3ഫാറ്റി ആസിഡ് അടങ്ങിയ ഭക്ഷണമാണ് വാൽനട്ട്. ഈ നട്ട് ധാരാളം വിറ്റാമിൻ E, ബയോട്ടിൻ എന്നിവ അടങ്ങിയിട്ടുണ്ട്, ഇത് ഡി.എൻ.എ യിൽ ഉണ്ടാകുന്ന കേടുപാടുകളിൽ നിന്ന് സംരക്ഷിക്കുന്നു. വാൽനട്ടിൽ കോപ്പർ മുടി തിളങ്ങാൻ സഹായിക്കുന്നു. മുടി കൊഴിച്ചിൽ തടയാൻ വാൽനട്ട് ഓയിലും നല്ലതാണ്.\nപൈനാപ്പിൾസ് :- പൈനാപ്പിൾ നമ്മുടെ ശരീരത്തിന് നല്ലതാണെന്ന് എല്ലാവർക്കും അറിയാം. പൈനാപ്പിൾ കഴിക്കുന്നത് ദഹന വ്യവസ്ഥയെ വളരെ എളുപ്പം സഹായിക്കുന്നു. മുടിയുടെ ആരോഗ്യത്തിന് ആവശ്യമായ നല്ല വിറ്റാമിനുകളും ഇതിലുണ്ട്.\nപപ്പായ :- ആരോഗ്യഗുണങ്ങളുള്ള പഴമാണ് പപ്പായ. ഇതിൽ പോഷകങ്ങൾ അടങ്ങിയിരിക്കുന്നു. പപ്പായ കഴിക്കുന്നതും താരൻ നിയന്ത്രിക്കുന്നു.\nഅവോക്കാഡോ :- അവോക്കാഡോ വളരെ ആരോഗ്യം നൽകുന്ന ഒരു പഴമാണ്. ചർമ്മവും മുടിയും ജലാംശം നിലനിർത്താൻ അവോക്കാഡോ കഴിക്കുന്നത് നല്ലതാണ്. അവോക്കാഡോയുടെ എണ്ണ മുടിക്ക് തിളക്കം നൽകുകയും മുടി കൊഴിച്ചിൽ തടയുകയും ചെയ്യുന്നു. മുടിയുടെ നല്ല വളർച്ചക്ക് അവോക്കാഡോ കഴിക്കുന്നത് ഗുണം ചെയ്യും.\nആപ്പിൾ :- ആപ്പിൾ ഇലകളുടെ പേസ്റ്റും പച്ച ആപ്പിളിന്റെ തൊലിക്കും താരൻ സുഖപ്പെടുത്താനുള്ള കഴിവുണ്ട്, അത് മുടിയുടെ വളർച്ചയ്ക്ക് നല്ലതാണ്. നമുക്ക് ഈ പേസ്റ്റ് ഒരു ഷാംപൂ ആയി ഉപയോഗിക്കാം.\nസ്ട്രോബെറി :- സ്ട്രോബെറി നമ്മുടെ മുടിക്ക് ഉത്തമമാണ്. കോപ്പർ, മാഗ്നീസ്, ധാതുക്കൾ എന്നിവയാൽ സമ്പന്നമാണ്, മഗ്നീഷ്യം. സ്ട്രോബെറി കഴിക്കുന്നതിന്റെ ഒരു ഗുണം അത് ഫംഗസ് വളർച്ചയെ തടയുന്നു എന്നതാണ്.\nവാഴപ്പഴം :- നമ്മിൽ പലർക്കും വാഴപ്പഴം കഴിക്കുന്നതിന്റെ ഗുണങ്ങളെക്കുറിച്ച് അറിയില്ല, മുടി കൊഴിച്ചിൽ കുറയ്ക്കാൻ വാഴപ്പഴം സഹായിക്കുന്നു. മുടിയുടെ വളർച്ചയെ പ്രോത്സാഹിപ്പിക്കുക.\nനാരങ്ങ :- വിറ്റാമിൻ C ഉൾപ്പെടെയുള്ള ധാരാളം വിറ്റാമിനുകൾ നാരങ്ങയിൽ അടങ്ങിയിട്ടുണ്ട്, ഇത് മുടിക്ക് തിളക്കവും ശക്തിയും നൽകുന്നു. ഒപ്പം മുടിയുടെ അകാല നരയെ തടയാനും സഹായിക്കുന്നു.


ഭാരം കുറയ്ക്കാം, കുറച്ച ഭാരം നിലനിർത്താം Weight loss will be followed by fatigue and constant tiredness\nHome Special Health Scan ഭാരം കുറയ്ക്കാം, കുറച്ച ഭാരം നിലനിർത്താം\nഭാരം കുറയ്ക്കാം, കുറച്ച ഭാരം നിലനിർത്താം\nഭാരം കുറയ്ക്കൽ എന്നത് എളുപ്പമല്ല. എന്നാൽ ഭാരം കുറയ്ക്കുന്നതിനേക്കാൾ ബുദ്ധിമുട്ടാണ് കുറച്ച ഭാരം നിലനിർത്തുക എന്നത്. ഭാരം കുറച്ച ശേഷം അല്പകാലത്തിന് ശേഷം വീണ്ടും ആ ഭാരം തിരിച്ചെത്തുന്ന അവസ്ഥയെയാണ് വെയ്റ്റ് സൈക്ലിങ് എന്നു പറയുന്നത്. ഡയറ്റിലുണ്ടാകുന്ന മാറ്റങ്ങളും വിട്ടുവീഴ്ചകളുമാണ് ഇതിന് കാരണം.\n1) ആഴ്ചയിലൊരിക്കൽ ഭാരം പരിശോധിക്കാം: ഇതൊരു ശീലമാക്കണം. ഭാരം കുറയ്ക്കാനുള്ള ലക്ഷ്യത്തിലെത്തിക്കഴിഞ്ഞാൽ പിന്നീട് ഭാരം പരിശോധിക്കുന്നത് നിർത്തരുത്. ആഴ്ചയിലൊരു ദിവസം തൂക്കം നോക്കൽ ശീലമാക്കി നോക്കൂ. ഒരിക്കൽ കുറച്ച ഭാരം വീണ്ടും കൂടുന്നുണ്ടോയെന്ന് അറിയാൻ ഇത് സഹായിക്കും.\n2) പുറത്തുനിന്നുള്ള ഭക്ഷണം ഒഴിവാക്കുക: കുറഞ്ഞ കലോറി മാത്രമുള്ളതും വീട്ടിൽ തയ്യാറാക്കുന്നതുമായ ഭക്ഷണമാണ് നല്ലത്. പുറത്തു നിന്നുള്ള സംസ്ക്കരിച്ച ഭക്ഷണങ്ങൾ ഒഴിവാക്കുക. അവയിൽ അഡിറ്റീവുകളും മറ്റും ചേർത്തിരിക്കും. വീട്ടിൽ തയ്യാറാക്കുന്ന ഭക്ഷണമാണെങ്കിൽ അത്തരം പ്രശ്നങ്ങൾ ഉണ്ടാകില്ല. സ്വന്തം മെനു പ്രകാരം ഭക്ഷണം തയ്യാറാക്കി കഴിക്കുന്നത് അമിതഭാരം വരാതെ നോക്കാൻ സഹായിക്കും.\n3) കൂടുതൽ പ്രോട്ടീൻ കഴിക്കുക: കൃത്യമായ ഒരു ആഹാരശീലം പാലിക്കുക. പ്രോട്ടീനും ബീൻസും ആഹാരത്തിൽ കൂടുതൽ ഉൾപ്പെടുത്തുക. പ്രോട്ടീൻ ദഹിക്കാൻ കൂടുതൽ സമയമെടുക്കും. ഒപ്പം ഊർജം നൽകുകയും ശരീരത്തിന്റെ മെറ്റബോളിസം നിരക്ക് കൃത്യമായി നിലനിർത്തുകയും ചെയ്യും. ഇത് അമിതഭാരം അകറ്റാൻ സഹായിക്കും.\n4) കാർബോഹൈഡ്രേറ്റ് ആവശ്യത്തിന് മാത്രം: എല്ലാത്തരം കാർബോഹൈഡ്രേറ്റും മോശമല്ല. ശുദ്ധീകരിച്ച തരത്തിലുള്ള കാർബോഹൈഡ്രേറ്റ് ഒഴിവാക്കണം. നല്ല ഗുണനിലവാരമുള്ളതും പോഷകാഹാരങ്ങൾ ധാരാളമുള്ളതുമായ കാർബോഹൈഡ്രേറ്റ് ആഹാരത്തിൽ ഉൾപ്പെടുത്തുന്നതാണ് നല്ലത്.\n5) വർക്ക്ഔട്ട് തുടരുക: ഭാരം കുറഞ്ഞതിന് ശേഷം വർക്ക്ഔട്ടിൽ മാറ്റങ്ങൾ വരുത്താം. നേരത്തെ ചെയ്തതു പോലെയുള്ള കഠിനമായ തരത്തിലുള്ള വർക്ക്ഔട്ടുകൾ ഒഴിവാക്കാം. പകരം തീവ്രതയിൽ കുറവുള്ളതും പുതിയ തരത്തിലുള്ളതുമായ വർക്ക്ഔട്ടുകൾ ശീലിക്കാം. പക്ഷേ, ഏതു വർക്ക്ഔട്ടാണെങ്കിലും കൃത്യമായി ചെയ്യണം. മുടങ്ങരുത്.\n6) വെള്ളം കുടി കുറയ്ക്കരുത്: ശരീരഭാരം നിയന്ത്രിക്കുന്നതിൽ കുടിക്കുന്ന വെള്ളത്തിന്റെ അളവിന് വലിയ പങ്കുണ്ട്. ശരീരത്തിന്റെ പ്രവർത്തനങ്ങൾ കൃത്യമായ നടക്കാൻ വെള്ളം ആവശ്യത്തിന് ഉണ്ടായിരിക്കണം. ദിവസവും 8-10 ഗ്ലാസ് വെള്ളമെങ്കിലും കുടിക്കണം. ശരീരത്തിൽ ജലാംശം എപ്പോഴും നിലനിൽക്കുന്നത് ഭാരം കൂടാതിരിക്കാൻ സഹായിക്കും.\nPrevious articleസൗദി അറേബ്യയില് വെള്ളിയാഴ്‍ച വരെ കാലാവസ്ഥാ മുന്നറിയിപ്പ്\nNext articleഖത്തറിലെ അഫ്ഗാന് സ്ഥാനപതിയുടെ മരണം: അനുശോചിച്ച് അമീര്\nഭാരം കുറയ്ക്കാന് ഒരു ഹെല്‍ത്തി സാലഡ്\nmtp - October 30, 2020, 8:26 am 0\nഭാരം കുറയ്ക്കാന് ആഗ്രഹിക്കുന്നവര്‍ക്ക് ഏറ്റവും നല്ല ആഹാരമാണ് സാലഡ്. വിവിധ പച്ചക്കറികള് അടങ്ങിയ സാലഡ് വിശപ്പ് അകറ്റാനും ശരീരത്തിന് ആവശ്യമായ പോഷകങ്ങള് നല്‍കാനും സഹായിക്കും. വെള്ളരിയില് വിറ്റാമിന് കെ, ആന്റിഓക്സിഡന്റുകള് എന്നിവയും സവാളയില്...


പാലിലെ അരുചിയും ദുര്‍ഗന്ധവും ഒഴിവാക്കാം — Vikaspedia\nപാലില് കയ്പും ദുര്‍ഗന്ധവും പലകാരണങ്ങളാല് ഉണ്ടാവുന്നുണ്ട്. കൊഴുപ്പ്, മാംസ്യം എന്നീ ഘടകങ്ങള്‍ക്കുണ്ടാകുന്ന രാസപരിവര്‍ത്തനം കൊണ്ടാണ് പലപ്പോഴും ഇങ്ങനെയുണ്ടാകുന്നത്.ചില പ്രത്യേകതരം സൂക്ഷ്മാണുക്കള് പശുവിന്റെ അകിടിനുള്ളില് സ്ഥിരമായി കടന്നുകൂടുന്നു. അവ നേരിട്ടോ പുറപ്പെടുവിക്കുന്ന എന്‍സൈമുകളുടെ സഹായത്താലോ പാലിലെ മാംസ്യത്തേയും കൊഴുപ്പിനേയും രാസപരിവര്‍ത്തനത്തിന് വിധേയമാക്കുന്നു. തല്‍ഫലമായി പാലില് കയ്പുരസവും ദുര്‍ഗന്ധവും ഉണ്ടാകുന്നു.\nദീര്‍ഘസ്ഥായിയായ ശ്വാസകോശരോഗം ഉണ്ടാകുന്നതുകൊണ്ടും ആമാശയത്തിലെ ആദ്യ അറയില് ആഹാരവസ്തുക്കള് കെട്ടിക്കിടന്ന് ദ്രവിക്കുന്നത് കൊണ്ടും പാലില് ദുര്‍ഗന്ധമുണ്ടാകാം.\nകറവ വറ്റാറായ പശുക്കളിലും കന്നിപ്പാല് വറ്റാത്ത കറവയുടെ ആദ്യകാലത്തും പാലില് ഉപ്പു രസമുണ്ടായേക്കാം.\nഅകിടുവീക്കമെന്ന രോഗത്തിന്റെ ആദ്യഘട്ട ത്തിലും പാലിന് ഉപ്പുരസമുണ്ടായിരിക്കും. ഈ അവസരത്തില്\nഅകിടില് നീരോ അകിടുവീക്കത്തിന്റെ മറ്റു ലക്ഷണങ്ങളോ കാണണമെന്നില്ല.\nകന്നുകാലികള്‍ക്ക് കൊടുക്കുന്ന പല തീറ്റകളും\nപാലില് രുചിഭേദമുണ്ടാക്കും. കാട്ടുവെളുത്തുള്ളി, മുരിങ്ങയില, ഉള്ളി, ശീമക്കൊന്നയില എന്നിവ ഇതില് ചിലതാണ്.\nതീറ്റകൊടുക്കുന്ന സമയവും കറവയുടെ സമയവുമായി7മണിക്കൂറിന്റെയെങ്കിലും അന്തരമുണ്ടെങ്കില് വളരെ നേരിയ തോതില് പാലിലെ അരുചിയും ദുര്‍ഗന്ധവും ഒഴിവാക്കാം.


ശബരിമല: സ്ത്രീ പ്രവേശനത്തെ അനുകൂലിച്ച് സംസ്ഥാന സര്‍ക്കാര് – Chandrika Daily\nBy chandrika Monday November 7, 2016 18:35 pm\nശബരിമല: സ്ത്രീ പ്രവേശനത്തെ അനുകൂലിച്ച് സംസ്ഥാന സര്‍ക്കാര്\nന്യൂഡല്‍ഹി: ശബരിമലയില് എല്ലാ പ്രായത്തിലും പെട്ട സ്ത്രീകളെ പ്രവേശിക്കാന് അനുവദിക്കണമെന്ന് സംസ്ഥാന സര്‍ക്കാര് സുപ്രീംകോടതിയില്. കഴിഞ്ഞ യു.ഡി.എഫ് സര്‍ക്കാര് സ്വീകരിച്ച നിലപാട് തിരുത്തിയാണ് സ്ത്രീ പ്രവേശനത്തെ അനുകൂലിച്ച്…\nന്യൂഡല്‍ഹി: ശബരിമലയില് എല്ലാ പ്രായത്തിലും പെട്ട സ്ത്രീകളെ പ്രവേശിക്കാന് അനുവദിക്കണമെന്ന് സംസ്ഥാന സര്‍ക്കാര് സുപ്രീംകോടതിയില്. കഴിഞ്ഞ യു.ഡി.എഫ് സര്‍ക്കാര് സ്വീകരിച്ച നിലപാട് തിരുത്തിയാണ് സ്ത്രീ പ്രവേശനത്തെ അനുകൂലിച്ച് എല്.ഡി.എഫ് സര്‍ക്കാര് പുതിയ റിപ്പോര്‍ട്ട് നല്‍കിയത്. അതേസമയം സര്‍ക്കാര് നിലപാടിനെ ദേവസ്വംബോര്‍ഡ് കോടതിയില് എതിര്‍ത്തു. നിലവിലുള്ള ആചാരങ്ങളില് മാറ്റം വരുത്തരുതെന്ന് ബോര്‍ഡ് ആവശ്യപ്പെട്ടു.\n2007ല് വി.എസ് അച്യുതാനന്ദന് മുഖ്യമന്ത്രിയായിരിക്കെ, അന്നത്തെ എല്.ഡി.എഫ് സര്‍ക്കാര് ശബരിമലയിലെ സ്ത്രീ പ്രവേശനത്തെ അനുകൂലിച്ച് സുപ്രീംകോടതിയില് റിപ്പോര്‍ട്ട് നല്‍കിയിരുന്നു. തുടര്‍ന്നു വന്ന യു.ഡി.എഫ് സര്‍ക്കാര്, നിലവിലുള്ള ആചാരങ്ങളില് മാറ്റം വരുത്തേണ്ടതില്ലെന്നും സ്ത്രീ പ്രവേശം അനുവദിക്കരുതെന്നും ചൂണ്ടിക്കാട്ടി സുപ്രീംകോടതിക്ക് റിപ്പോര്‍ട്ട് നല്‍കി. എല്.ഡി.എഫ് സര്‍ക്കാര് വീണ്ടും അധികാരത്തില് എത്തുകയും ശബരിമലയിലെ സ്ത്രീപ്രവേശനവുമായി ബന്ധപ്പെട്ട ചര്‍ച്ചകള് സജീവമാകുകയും ചെയ്തതോടെ, സ്ത്രീ പ്രവേശനത്തെ പിന്തുണക്കുമെന്ന് ദേവസ്വംമന്ത്രി വ്യക്തമാക്കി. എന്നാല് ജൂലൈയില് കേസ് പരിഗണിക്കവെ സര്‍ക്കാര് അഭിഭാഷകന് സ്ത്രീ പ്രവേശനത്തെ എതിര്‍ത്തത് വിവാദമായി. യു.ഡി.എഫ് സര്‍ക്കാറിന്റെ കാലത്തു നിയമിച്ച മുതിര്‍ന്ന അഭിഭാഷകന് വി ഗിരിയാണ് കോടതിയില് ഹാജരായിരുന്നത്.\nമുതിര്‍ന്ന അഭിഭാഷകന് ജയ്ദീപ് ഗുപ്തയാണ് ഇന്നലെ സംസ്ഥാന സര്‍ക്കാറിനു വേണ്ടി കോടതിയില് ഹാജരായത്. 2007ല് അന്നത്തെ എല്.ഡി.എഫ് സര്‍ക്കാര് സ്വീകരിച്ചതു തന്നെയാണ് ഈ സര്‍ക്കാറിന്റെയും നിലപാടെന്ന് ജയ്ദീപ് ഗുപ്ത വിശദീകരിച്ചു. യു.ഡി.എഫ് സര്‍ക്കാര് സമര്‍പ്പിച്ച റിപ്പോര്‍ട്ട് കണക്കിലെടുക്കേണ്ടെന്നും അദ്ദേഹം വ്യക്തമാക്കി.\nഅതേസമയം 10നും 50നും ഇടയില് പ്രായമുള്ള സ്ത്രീകള്‍ക്ക് ശബരിമലയില് പ്രവേശനം നല്‍കുന്നത് ആചാരങ്ങള്‍ക്ക് വിരുദ്ധമാണെന്നാണ് ദേവസ്വംബോര്‍ഡ് കോടതിയില് പറഞ്ഞത്. കഴിഞ്ഞ പത്തു വര്‍ഷത്തിനിടെ ഇതാദ്യമായാണ് സ്ത്രീ പ്രവേശനവുമായി ബന്ധപ്പെട്ട വിഷയത്തില് സുപ്രീംകോടതി മുമ്പാകെ സര്‍ക്കാറും ദേവസ്വംബോര്‍ഡും വിരുദ്ധ നിലപാട് സ്വീകരിക്കുന്നത്. 2007ല് അന്നത്തെ ദേവസ്വം ബോര്‍ഡും സ്ത്രീ പ്രവേശത്തെ അനുകൂലിച്ചിരുന്നു.\nഅതേസമയം കേസ് ഭരണഘടനാ ബെഞ്ചിന്റെ പരിഗണനക്കു വിടില്ല. ഫെബ്രുവരി 20ന് കേസ് വീണ്ടും പരിഗണിക്കുമെന്ന് കോടതി വ്യക്തമാക്കി. ജസ്റ്റിസുമാരായ ദീപക് മിശ്ര, ആര് ഭാനുമതി, അശോക് ഭൂഷണ് എന്നിവരടങ്ങിയ ബെഞ്ചാണ് കേസില് വാദം കേള്‍ക്കുന്നത്.


സൂര്യഭഗവാനെ ഇങ്ങനെ പ്രീതിപ്പെടുത്തിയാല് - Astrology Articles | Astrology News\nHome/സ്പെഷ്യല്/സൂര്യഭഗവാനെ ഇങ്ങനെ പ്രീതിപ്പെടുത്തിയാല്\nശിവ മാന്നാർ February 28, 2021 February 28, 2021\nആദിത്യപ്രീതിക്കാണു ഞായറാഴ്ച വ്രതം അനുഷ്ഠിക്കുന്നത്. സൂര്യന് ഗ്രഹനായകനായതു കൊണ്ട് വീട്ടമ്മമാര് ഭര്‍ത്താക്കന്മാര്‍ക്കും കുടുംബത്തിനും ഐശ്വര്യത്തിനായായി വ്രതം നോക്കുന്നത് ഉചിതമാണ്. സര്‍വ്വപാപഹരവും ഐശ്വര്യപ്രദവുമാണു ഞായറാഴ്ച വ്രതം. ഏതു ഗ്രഹങ്ങളുടെയായാലും ശാന്തികര്‍മ്മങ്ങള് അനുഷ്ഠിക്കുന്നതിനു മുമ്പ് ആദിത്യപൂജയും ഭജനവും ചെയ്യേണ്ടതാണ്. ശനിയാഴ്ച വൈകുന്നേരം ഉപവസിക്കുക.\nഞായറാഴ്ച സൂര്യോദയത്തിനു മുമ്പുതന്നെ ഉണര്‍ന്ന് സ്‌നാനാദികര്‍മ്മങ്ങള് കഴിച്ചശേഷം, ഗായത്രി, ആദിത്യഹൃദയം, സൂര്യസ്‌ത്രോത്രങ്ങള് ഇവയിലേതെങ്കിലും ഭക്തിപൂര്‍വ്വം ജപിക്കുക. ഈ ദിവസം ഒരു നേരം മാത്രം ആഹാരം കഴിക്കാം. സൂര്യക്ഷേത്രത്തില് ദര്‍ശനം നടത്തി ചുവന്ന പൂക്കള്‍കൊണ്ട് അര്‍ച്ചന നടത്തുന്നതും ഉത്തമമാണ്.\nREAD നിങ്ങളുടെ വാഹനയോഗം അറിയാം\nഅതിനു കഴിഞ്ഞില്ലെങ്കില് ശിവക്ഷേത്രദര്‍ശനം നടത്തി ധാര, അഭിഷേകം, വില്വദളം കൊണ്ട് അര്‍ച്ചന തുടങ്ങിയവ കഴിപ്പിക്കാം. വൈകിട്ട് അസ്തമയത്തിനുമുമ്പു തന്നെ സ്‌നാനാദികര്‍മ്മങ്ങള് കഴിച്ച് ആദിത്യഭജനം നടത്തണം. അസ്തമയ ശേഷം സൂര്യപ്രീതികരങ്ങളായ സ്‌ത്രോത്രങ്ങള് ആദിത്യഹൃദയം തുടങ്ങിയവ ജപിക്കുവാന് പാടില്ല എന്നു വിധിയുണ്ട്.\nജാതകത്തില് ആദിത്യദശാകാലമുള്ളവര് ഞായറാഴ്ച വ്രതമനുഷ്ഠിക്കുന്നത് ഉത്തമമാണ്. ദശാകാലദോഷത്തിന്റെ കാഠിന്യമനുസരിച്ച് 12, 18, 41 എന്നിങ്ങനെ തുടര്‍ച്ചയായ ഞായറാഴ്ചകളില് വ്രതമനുഷ്ഠിക്കാം. ആദിത്യന് ഉച്ചത്തില് നില്‍ക്കുന്ന മേടമാസത്തിലും അത്യുച്ചത്തില് എത്തുന്ന മേടം പത്തിനും ആദിത്യപ്രീതികരങ്ങളായ കര്‍മ്മങ്ങള്, പൊങ്കാല തുടങ്ങിയവ അനുഷ്ഠിക്കുന്നത് അത്യുത്തമമാണ്. സപ്തമിതിഥിയും ഞായറാഴ്ചയും ചേര്‍ന്നു വരുന്ന ദിവസം കൂടുതല് പ്രാധാന്യത്തോടെ വ്രതമനുഷ്ഠിക്കേണ്ടതാണ്. ത്വക് രോഗങ്ങളും നേത്രരോഗങ്ങളും മാറ്റാനും ഈ വ്രതം പരിഹാരമാണ്.


ആര്‍പ്പൂക്കര ശ്രീ സുബ്രഹ്മണ്യസ്വാമി ക്ഷേത്രത്തില് കൊടിയേറ്റ് 28ന് :: Janmabhumi Daily\nTuesday 22 November 2016 10:12 pm IST\nകോട്ടയം: ആര്‍പ്പൂക്കര ശ്രീ സുബ്രഹ്മണ്യസ്വാമി ക്ഷേത്രത്തിലെ ഉത്സവത്തിന് 28ന് കൊടിയേറും. ഡിസംമ്പര്5ന് കൊടിയിറങ്ങും. 28 ന് രാവിലെ 6ന് അഷ്ടദ്രവ്യ മഹാഗണപതി ഹോമം. രാവിലെ 9നും 10നും മദ്ധ്യേ തന്ത്രി മുഖ്യന് പയ്യപ്പള്ളി ഇല്ലത്ത് മാധവന് നമ്പൂതിരിയുടെ മുഖ്യ കാര്‍മ്മികത്വത്തില് തൃക്കൊടിയേറ്റ്. വൈകിട്ട് 6ന് സാംസ്‌ക്കാരിക സമ്മേളനം. 7ന് പിന്നല് തിരുവാതിര, രാത്രി 8ന് നൃത്ത തരംഗിണി. രണ്ടാം ഉത്സവദിനമായ 29 ന് വൈകിട്ട് 6ന് ഭരതനാട്യം, 7ന് നാദാമൃതം, രാത്രി 8ന് കൊടിക്കീഴില് വിളക്ക്. മൂന്നാം ഉത്സവത്തിന് രാത്രി 7.30 ന് നൃത്തനൃത്യങ്ങള്. നാലാം ഉത്സവത്തിന് രാത്രി ന് നൃത്തനൃത്യങ്ങള്, രാത്രി 8.30 ന് വയലിന്‍ഫ്യൂഷന്. അഞ്ചാം ഉത്സവത്തിന് രാത്രി9ന് കഥകളി. ആറാം ഉത്സവത്തിന് രാത്രി9ന് വലിയവിളക്ക്, ഇതിഹാസ നൃത്തനാടകം. ഏഴാം ഉത്സവ ദിനമായ ഡിസംബര് 4ന് രാവിലെ 11ന് പള്ളിവേട്ട സദ്യ, വൈകിട്ട് 5ന് പാണ്ടിമേളം, രാത്രി9ന് നൃത്തസമന്വയം, എട്ടാം ഉത്സവത്തിന് രാവിലെ 7.30ന് സമ്പ്രദായ ഭജന്, 8.30ന് പഞ്ചാരിമേളം, ഉച്ചയ്ക്ക് 12.30ന് ചാക്യാര്‍കൂത്ത്, 1.30ന് ഷഷ്ഠിപൂജ, വൈകിട്ട് 6ന് ആറാട്ട് പുറപ്പാട്, ആറാട്ട് സദ്യ. 7ന് തായമ്പക, രാത്രി 8.30ന് നാദസ്വരക്കച്ചേരി, രാത്രി 10ന് ഭക്തിഗാനമേള, രാത്രി 1ന് ആറാട്ട് എതിരേല്പ്, 1.30ന് ആറാട്ട് എഴുന്നെള്ളത്ത് ,പുലര്‍ച്ചെ 4.30ന് കൊടിയിറക്കത്തോടെ ഉത്സവം സമാപിക്കും.


കോടഞ്ചേരി മിശ്രവിവാഹം; ജോയ്സനയെ ഹൈക്കോടതി ഭര്‍ത്താവിനൊപ്പം വിട്ടു\nHomeമിശ്ര ിവാഹംകോടഞ്ചേരി മിശ്രവിവാഹം; ജോയ്സനയെ ഹൈക്കോടതി ഭര്‍ത്താവിനൊപ്പം വിട്ടു\nകോടഞ്ചേരിയില് വിവാദ മിശ്രവിവാഹം നടത്തിയ ജോയ്സനയ്ക്ക് സ്വന്തം ഇഷ്ടപ്രകാരം ജീവിക്കാന് ഹൈക്കോടതി അനുമതി നല്‍കി. ജോയ്സനയെ ഭർത്താവ് ഷെജിന് തടഞ്ഞുവെച്ചിരിക്കുകയാണെന്നാരോപിച്ച് പിതാവ് ജോസഫ് നല്‍കിയ ഹേബിയസ് കോര്‍പസ് ഹരജി ഹൈക്കോടതി തീര്‍പ്പാക്കി. പിതാവിന്‍റെ പരാതിയിലാണ് യുവതിയെ നേരിട്ട് ഹാജരാക്കാൻ കോടതി പൊലീസിനോട് ആവശ്യപ്പെട്ടത് . ഏപ്രിൽ 12ന് ഹൈക്കോടതി ഹരജി പരിഗണിച്ച അതേ ദിവസം തന്നെ ജോയ്‌സ്‌ന ഭർത്താവ് ഷെജിനൊപ്പം താമരശേരി കോടതിയിൽ ഹാജരായി സ്വന്തം ഇഷ്ടപ്രകരമാണ് വീട് വിട്ടിറങ്ങിയതെന്ന് അറിയിച്ചിരുന്നു.\nഇന്ന് ജസ്റ്റിസ് വി.ജി അരുണ്, ജസ്റ്റിസ് സുധ എന്നിവരുള്‍പ്പെട്ട ഡിവിഷന് ബഞ്ച് ഇന്നലെ ഹരജി പരിഗണിച്ചപ്പോള് ജോയ്സനയും ഷെജിനും കോടതിയില് നേരട്ടെത്തി. ജോയ്സനയോട് കോടതി ആശയ വിനിമയനം നടത്തിയശേഷം മാതാപിതാക്കളോട് സംസാരിക്കണമോയെന്ന കാര്യം ചോദിച്ചു. താല്‍പര്യമില്ലെന്നും പിന്നീട് സംസാരിച്ചോളാമെന്നും ജോയ്സന അറിയിച്ചതിനെ തുടര്‍ന്ന് പെണ്‍കുട്ടിയുടെ മൗലികാവകാശങ്ങള് സംരക്ഷിക്കപ്പെടണമെന്ന് കോടതി വ്യക്തമാക്കി. 26 വയസുള്ള പെണ്‍കുട്ടിയാണ് വിദേശത്ത് ജോലി ചെയ്ത വ്യക്തിയാണ്. സ്വന്തമായി തീരുമാനമെടുക്കാന് പക്വതയായെന്നും കോടതി നിരീക്ഷിച്ചു. ഇത്തരം സാഹചര്യത്തില് കോടതിക്ക് ഇടപെടാന് പരിമിതിയുണ്ടെന്ന് ഡിവിഷന് ബഞ്ച് വ്യക്തമാക്കി. കൂടാതെ സ്പെഷൽ മാരേജ് ആക്ട് പ്രകാരം വിവാഹത്തിന് അപേക്ഷ നൽകിയിട്ടുമുണ്ടെന്നും അതിനാല് ഹേബിയസ് കോര്‍പസ് ഹരജി തീര്‍പ്പാക്കുകായമെന്നും കോടതി വ്യക്തമാക്കി.\nതന്നെയാരും തടഞ്ഞുവച്ചിട്ടില്ലെന്നും സ്വന്തം ഇഷ്ടപ്രകാരമാണ് ജീവിതം തെരഞ്ഞെടുത്തതെന്നും കോടതിയില് നിന്നിറങ്ങിയ ശേഷം ജോയ്സന മാധ്യമ പ്രവര്‍ത്തകരോട് പ്രതികരിച്ചു. തന്നെ എസ്.ഡി.പി.ഐക്കാരനാക്കാന് ശ്രമിച്ചെന്നും സ്വസ്ഥതമായി ജീവിക്കാന് അനുവദിക്കണമെന്നും മാതാപിതാക്കളുടെ വിഷയം സ്വാഭാവികമാണെന്നുമായിരുന്നു ഷെജിന്‍റെ പ്രതികരണം.


ദേവനന്ദ മിടുക്കിയാണ് : Deepika.com Sthreedhanam News | deepika sthreedhanam\nമലയാള സിനിമയിലെ മികച്ച ബാലതാരങ്ങളുടെ പട്ടികയിലേക്ക് ഒരു കൊച്ചു മിടുക്കി കൂടി. തൊട്ടപ്പന് ഉള്‍പ്പെടെ ഏതാനും സിനിമകളിലൂടെ ബിഗ് സ്‌ക്രീനിലെത്തിയ ആലുവയില് നിന്നുള്ള ആറു വയസുകാരി ദേവനന്ദയ്ക്ക്, ദിലീപിന്റെ 'മൈ സാന്റ' കരിയറിലെ ശ്രദ്ധേയ വഴിത്തിരിവാകുകയാണ്. കാണികളുടെ ഹൃദയങ്ങളില് ഇടം നേടിയ അന്ന എന്ന കഥാപാത്രത്തെയാണു മൈ സാന്റയില് ദേവനന്ദ അനശ്വരമാക്കിയത്. നായകന് ദിലീപിന്റെ അര്‍ബുദരോഗ ബാധിതയായ മകളാണ് അന്ന. തലമുടിയില്ലാതെ രോഗക്കിടക്കയിലുള്ള അഭിനയം ഈ കൊച്ചുമിടുക്കിയുടെ അഭിനയമികവ് അടയാളപ്പെടുത്തുന്നു. അന്നയുടെയും കൂട്ടുകാരി ഐസയുടെയും ജീവിതത്തിലെ സന്തോഷങ്ങളും സങ്കടങ്ങളും ഹൃദ്യമായി ആവിഷ്‌കരിക്കപ്പെടുന്നതാണു സിനിമ. ഐസയുടെ അടുത്തു തന്റെ പപ്പ (ദിലീപ്) സാന്റയായി എത്തണമെന്ന ആഗ്രഹം സാക്ഷാത്കരിക്കുന്നതും ശേഷം അന്ന മരണത്തിലേക്കു യാത്രയാവുന്നതുമെല്ലാം കാണികളുടെ മനസില് മായാത്ത കാഴ്ചകളാണ്.\n2018ലെ പ്രിന്‍സ് പുപാവാട സുന്ദരിക്കുട്ടി മത്സരത്തില് കിരീടം നേടിയ ദേവനന്ദ ഗോ ഗ്രീന് സോളാറിന്റെ പരസ്യചിത്രത്തിലൂടെ മോഡലിംഗിലേക്കെത്തി. ഗപ്പി സിനിമയുടെ സഹസംവിധായകരായ ശരണും ജിത്തുവുമാണു പരസ്യചിത്രമൊരുക്കിയത്. ശേഷം പ്രിന്‍സ് പുപാവാട, കാള്‍ന് ഫിലിംസ്, കെ.പി. നമ്പൂതിരീസ്, ഹോണ്ട ആക്ടിവ 6ജി എന്നിവയുടെ പരസ്യചിത്രങ്ങളിലും അഭിനയിച്ചു. സൂര്യ ടിവിയിലെ കുട്ടിപ്പാചകം പരിപാടിയെ മികച്ചതാക്കുന്നതില് ദേവനന്ദയുടെ സാന്നിധ്യമുണ്ടായിരുന്നു.\nലുലു ഫാഷന് വീക്കിലെ കുട്ടികള്‍ക്കായുള്ള റാംപില് ദേവനന്ദയുടെ മികച്ച പ്രകടനം വിധികര്‍ത്താക്കളുടെയും സദസിന്റെയും സവിശേഷ ശ്രദ്ധ പിടിച്ചുപറ്റിയിട്ടുണ്ട്. കൊച്ചി ക്രൗണ് പ്ലാസയില് നടന്ന ഇന്റര്‍നാഷണല് ഫാഷന് ഫെസ്റ്റില് ഷോ സ്‌റ്റോപ്പറായിരുന്നു ദേവനന്ദ. ഇന്ത്യന് ഫാഷന് ലീഗിലേക്കും ഇന്ത്യന് കിഡ്‌സ് ഫാഷന് ഫെസ്റ്റിലേക്കും തെരഞ്ഞെടുക്കപ്പെട്ടിട്ടുണ്ട്. കൊച്ചുടിവിയുടെ വിവിധ എന്റര്‍ടെയിന്‍മെന്റ് ഷോകളിലും ദേവനന്ദ തിളങ്ങി. തൊട്ടപ്പന് സിനിമയില് വിനായകന്റെ മകള് സേറയായി ദേവനന്ദ മികച്ച പ്രകടനമാണു നടത്തിയത്.\nആലുവയില് ടെക്സ്റ്റയില്‍സ് ബിസിനസ് രംഗത്തുള്ള എസ്. ജിബിന്റെയും കൊച്ചി അന്താരാഷ്ട്ര വിമാനത്താവളത്തിലെ കേന്ദ്ര സര്‍ക്കാര് ഉദ്യോഗസ്ഥ പ്രീത ജിബിന്റെയും മകളാണു ദേവനന്ദ. ദിലീപങ്കിളിനൊപ്പമുള്ള സിനിമ ചിത്രീകരണ സമയങ്ങള് സന്തോഷകരമായിരുന്നെന്നു ദേവനന്ദ പറഞ്ഞു. ഊട്ടിയിലായിരുന്നു ഷൂട്ടിംഗ്.\nജിബിന് പ്രോത്സാഹനവുമായി എപ്പോഴുമുണ്ട്. സംഭാഷണങ്ങള് ആവര്‍ത്തിപ്പിച്ചു പരിശീലിപ്പിക്കുന്നതും ജിബിനാണ്. സിനിമാ സാംസ്‌കാരിക രംഗത്തുള്ളവരുമായി ജിബിന്റെ സൗഹൃദങ്ങളും ദേവനന്ദയുടെ കലാപ്രവര്‍ത്തനങ്ങള്‍ക്ക് ഊര്‍ജം പകരുന്നു. പഠനത്തിനൊപ്പം സിനിമയിലും ദേവനന്ദയ്ക്കു പ്രോത്സാഹനം നല്‍കുകയാണു ലക്ഷ്യമെന്നു ജിബിന് പറയുന്നു.\nപുത്തന് പ്രതീക്ഷയോടെ പുതിയ സിനിമകളിലേക്കു കടക്കുകയാണു ദേവനന്ദ. ജൂഡ് ആന്റണി സംവിധാനം ചെയ്യുന്ന 2403 ഫീറ്റില് അഭിനയിക്കുകയാണു ദേവനന്ദ ഇപ്പോള്. ടോവീനോ നായകനായ സിനിമയില് ജയസൂര്യ ഉള്‍പ്പെടെ വലിയ താരനിരയുണ്ട്. വിജയ് യേശുദാസ് അഭിനയിച്ച് അഞ്ചു ഭാഷയില് റിലീസ് ചെയ്യുന്ന ത്രി ഡി സിനിമ സാല്‍മണിലും ദേവനന്ദയ്ക്കു ശ്രദ്ധേയമായ വേഷമുണ്ട്.\nകളമശേരി രാജഗിരി സിഎംഐ പബ്ലിക് സ്‌കൂളിലെ ഒന്നാം ക്ലാസ് വിദ്യാര്‍ഥിനിയായ ദേവനന്ദ പഠനത്തിലും ഒന്നാമതാണ്. ശ്രദ്ധേയമായ വിവിധ വേദികളില് ദേവനന്ദയെ അവതരിപ്പിക്കാനും നേട്ടങ്ങളിലേക്കു കൈപിടിക്കാനും മാതാപിതാക്കള്‍ക്കൊപ്പം അധ്യാപകരും പ്രോത്സാഹനമായുണ്ട്.\nഹൃദയത്തില് തൊ ഡയലോഗ്\n'പപ്പ പോയി വരുവോളം അന്ന ഉറങ്ങാതെ കാത്തിരിക്കും. ഉറങ്ങിപ്പോയാ വിളിക്കണേ; ഐസയുടെ അടുത്തുപോയതിന്റെ വിശേഷങ്ങളൊക്കെ പറയണേ...'\nമരണനിമിഷങ്ങളിലേക്കു യാത്രയാകും മുമ്പേ അന്നയുടെ ഇടറുന്ന വാക്കുകള് നെഞ്ചിടിപ്പോടെയാണു പ്രേക്ഷകര് കേട്ടത്. തിയറ്ററുകളില് പ്രേക്ഷകര് ശ്വാസമടക്കിപ്പിടിച്ചു കണ്ട രംഗങ്ങളായിരുന്നു അത്. അടുത്ത ഷോട്ട് ചേതനയറ്റ് മോര്‍ച്ചറിയില് കിടക്കുന്ന അന്നയുടേതു കൂടിയായപ്പോള് പലരുടെയും കണ്ണുകള് നനഞ്ഞു. അന്നയെയും ആ കഥാപാത്രത്തെ മികവോടെ ആവിഷ്‌കരിച്ച ദേവനന്ദയെയും ആസ്വാദകഹൃദയങ്ങളില് അഭിമാനത്തോടെ കുറിച്ചാണു പ്രേക്ഷകര് തിയറ്റര് വിട്ടത്.\nനിറഞ്ഞ പുഞ്ചിരിയുമായി മോഡലിംഗിലൂടെയും പരസ്യചിത്രങ്ങളിലൂടെയും ഏതാനും സിനിമകളിലൂടെയും ഇതിനകം ശ്രദ്ധ നേടിയിട്ടുള്ള ദേവനന്ദയുടെ കരിയറിലെ മികച്ച കഥാപാത്രമാണു മൈ സാന്റയിലെ അന്ന. ഇതിലൂടെ മലയാളത്തിന്റെ പ്രിയപ്പെട്ട ബാലതാരമാകുന്ന ബേബി ദേവനന്ദ മലയാള സിനിമയിലെ പുതു പ്രതീക്ഷയാവുകയാണ്.


panthalam – Media Mangalam\nപത്തനംതിട്ട: പന്തളം വിജയപുരത്ത് പുഞ്ചയില് വിദ്യാര്‍ഥി മുങ്ങിമരിച്ചു. വിദ്യാർത്ഥി കുളിക്കാൻ ഇറങ്ങിയപ്പോഴാണ് സംഭവം. വിജയപുരം തടത്തില്‍വിളയില് നവനീതാണ് (16) മരിച്ചത്. തടത്തില്‍വിളയില് മധുസൂദനന്, ഉഷ എന്നിവരുടെ മകനാണ്…\nപത്തനംതിട്ട: പന്തളത്ത് അതിഥി തൊഴിലാളിയുടെ മരണവുമായി ബന്ധപ്പെട്ട എട്ട് പേരെ പോലീസ് കസ്റ്റ‍ഡിയിലെടുത്തു. 45കാരനായ ബംഗാൾ മാൾഡ ഹരിഷ്ചന്ദ്രപുർ ബോറൽ ഗ്രാം സൻപൂര ഫനീന്ദ്രദാസ് ആണ് മരിച്ചത്.…\nപത്തനംതിട്ട: സംസ്ഥാനത്ത് തുടർച്ചയായി പെയ്ത മഴയെ തുടർന്ന് അച്ചൻകോവിലാർ കരകവിഞ്ഞു. പന്തളത്ത് പലയിടത്തും വെള്ളക്കെട്ട് രൂക്ഷമാണ്. വെള്ളം കയറിയതിനെ തുടർന്ന് പന്തളം-മാവേലിക്കര റോഡിൽ ഗതാഗതം തടസ്സപെട്ടു. ചേരിക്കൽ,…\nഓണ വിപണിയിൽ ജനപ്രിയമായി പന്തളം കരിമ്പുവിത്തുല്പാദന കേന്ദ്രത്തിന്റെ ശർക്കര; 100 രൂപ നിരക്കിൽ ലഭിക്കും\nപന്തളം : ഓണവിപണിയിൽ മധുരം പകർന്ന് കരിമ്പുവിത്തുല്പാദന കേന്ദ്രത്തിന്റെ പന്തളം ശർക്കര ജനപ്രിയമാകുകയാണ്. രാസവസ്തുക്കൾ പൂർണ്ണമായും ഒഴിവാക്കിയാണ് പന്തളം ശർക്കരയുടെ ഉല്പാദനം. ശർക്കരയ്ക്ക് ആവശ്യമായ കരിമ്പ് ഇവിടെത്തന്നെ…


ഏകദിനത്തില് രോഹിത് ശര്‍മയ്ക്ക് മറ്റൊരു പൊന്‍തൂവല് കൂടി; പിന്നിലായത് സാക്ഷാല് സച്ചിനും ധോണിയും ! | Webdunia Malayalam\nധോണിയുടെ മിന്നുന്ന പ്രകടനത്തിന് പിന്നില് അയാള് മാത്രം ? മുന് നായകന് വ്യക്തമാക്കുന്നു\nഓസ്ട്രേലിയക്കെതിരായ അഞ്ചാം ഏകദിനത്തില് നേടിയ തകര്‍പ്പന് സെഞ്ച്വറിയോടെ ഇന്ത്യന് ഓപ്പണര് രോഹിത് ശര്‍മയ്ക്ക് മറ്റൊരു പൊന്‍തൂവല്. ഏകദിന ക്രിക്കറ്റില് ആറായിരം റണ്‍സ് എന്ന നേട്ടമാണ് രോഹിത് സ്വന്തമാക്കിയത്. ഈ നേട്ടം കൈവരിക്കുന്ന ഒന്‍പതാമത്തെ ഇന്ത്യന് താരമായി രോഹിത്. ഏറ്റവും വേഗത്തില് ആറായിരം റണ്‍സ് തികയ്ക്കുന്ന മൂന്നാമത്തെ ഇന്ത്യന് താരമെന്ന ബഹുമതിയും രോഹിത് സ്വന്തമാക്കി.\n162 ഇന്നിംഗ്‌സുകളില് നിന്നാണ് രോഹിത്തിന്റെ ഈ നേട്ടം. ഈ നേട്ടത്തോടെ രാഹുല് ദ്രാവിഡിനെയും (171) സച്ചിനെയും (170) ധോണിയേയും (167) രോഹിത് പിന്നിലാക്കുകയും ചെയ്തു. വിരാട് കോഹ് ലി (136), സൗരവ് ഗാംഗുലി (147) എന്നിവര് മാത്രമാണ് രോഹിതിനേക്കാള് വേഗത്തില് 6,000 റണ്‍സ് തികച്ച മറ്റ് താരങ്ങള്. ഇന്ത്യന് മണ്ണില് ഏകദിനത്തില് ഏറ്റവും വേഗത്തില് 2,000 റണ്‍സ് തികയ്ക്കുന്ന താരമായും രോഹിത് മാറി.\nനാല്‍പ്പത്തിമൂന്ന് മത്സരത്തില് നിന്നായി നാല്‍പ്പത്തിരണ്ടാമത്തെ ഇന്നിംഗ്‌സിലാണ് രോഹിത് സ്വന്തം മണ്ണില് ഈ നേട്ടം കൈവരച്ചത്. ഇക്കാര്യത്തില് ക്യാപ്റ്റന് കോഹ്‌ലി (46), മുന് നായകന്ന് ഗാംഗുലി (45) എന്നിവരെയാണ് രോഹിത് പിന്നിലാക്കിയത്. മത്സരത്തില് 109 പന്തില് 125 റണ്‍സെടുത്തായിരുന്നു രോഹിത് പുറത്തായത്. 11 ഫോറുകളും അഞ്ച് സിക്‌സറും ഉള്‍പ്പെട്ടതായിരുന്നു രോഹിതിന്റെ ഇന്നിംഗ്സ്.\nഇന്ത്യന് ക്രിക്കറ്റ് ടീമിന് മുന്നറിയിപ്പുമായി ഓസ്ട്രേലിയന് ഓപ്പണര് ഡേവിഡ് വാര്‍ണര്. ...


ISL 2021-22: Chennaiyin fc beats Northeast united fc to climbs to third spot in the table - Malayalam MyKhel\n» ISL 2021-22: നോര്‍ത്ത്ഈസ്റ്റ് കടന്ന് ചെന്നൈ, ലീഗില് മൂന്നാംസ്ഥാനത്തേക്കുയര്‍ന്നു\nUpdated: Saturday, January 22, 2022, 22:53 [IST]\nഫറ്റോര്‍ഡ: ഐഎസ്എല്ലിലെ 68ാമത്തെ മല്‍സരത്തില് മുന് ചാംപ്യന്‍മാരായ ചെന്നൈയ്ന് എഫ്‌സിക്കു വിജയം. ഫറ്റോര്‍ഡയിലെ പിജെഎന് സ്റ്റേഡിയത്തില് നടന്ന മല്‍സരത്തില് ലീഗിലെ അവസാന സ്ഥാനക്കാരായ നോര്‍ത്ത്ഈസ്റ്റ് യുനൈറ്റഡിനെയാണ് ചെന്നൈ 2-1നു മറികടന്നത്. ഒരു ഗോളിനു പിന്നിട്ടുനിന്ന ശേഷമായിരുന്നു രണ്ടാംപകുതിയില് രണ്ടു ഗോളുകള് തിരിച്ചടിച്ച് ചെന്നൈ വിജയം പിടിച്ചെടുത്തത്. ഏരിയല് ബൊറിസിയുക്ക് (52ാം മിനിറ്റ്),വ്‌ളാഡിമിര് കോമാന് (58) എന്നിവരാണ് ചെന്നൈയ്ക്കായി വലകുലുക്കിയത്. നോര്‍ത്ത് ഈസ്റ്റിന്റെ ഗോള് 35ാം മിനിറ്റില് ലല്‍ഡാന്‍മാവിയ റാല്‍റ്റെയുടെ വകയായിരുന്നു.\nഈ വിജയത്തോടെ ചെന്നൈ ലീഗില് വന് മുന്നേറ്റവും നടത്തിയിരിക്കുകയാണ്. നേരത്തേ ലീഗില് ഏഴാംസ്ഥാനത്തായിരുന്ന ചെന്നൈ ഒറ്റയടിക്കു മൂന്നാംസ്ഥാനത്തേക്കുയര്‍ന്നു. 12 മല്‍സരങ്ങളില് നിന്നും അഞ്ചു ജയവും മൂന്നു സമനിലയും നാലു തോല്‍വിയുമടക്കം 18 പോയിന്റോടെയാണ് ചെന്നൈ മൂന്നാംസ്ഥാനത്തു നില്‍ക്കുന്നത്. ലീഗില് തലപ്പത്ത് കേരള ബ്ലാസ്റ്റേഴ്‌സ് തന്നെയാണ്. 20 പോയിന്റോടെയാണ് മഞ്ഞപ്പട ഒന്നാംസ്ഥാനത്തുള്ളത്. ഒരു പോയിന്റ് പിറകിലായി ജംഷഡ്പൂര് എഫ്‌സി രണ്ടാംസ്ഥാനത്തും നില്‍ക്കുന്നു.\nചെന്നൈ തന്നെയായിരുന്നു മല്‍സരത്തില് മികച്ച ടീം. അഗ്രസീവ് ഫുട്‌ബോള് കാഴ്ചവച്ച ചെന്നൈ തുടക്കം മുതല് നോര്‍ത്ത്ഈസ്റ്റിനെ സമ്മര്‍ദ്ദത്തിലാക്കി. ഒമ്പതാം മിനിറ്റില് തന്നെ നോര്‍ത്ത്ഈസ്റ്റ് ഗോള്‍കീപ്പറെ അവര് പരീക്ഷിച്ചു. വലതു വിങില് നിന്നും അനിരുദ്ധ് ഥാപ്പ നിന്നു നല്‍കിയ ബോള് വ്‌ളാഡിമിര് കോമാന്. ബോക്‌സിനകത്തു നിന്നും അദ്ദേഹം നല്‍കിയ ക്രോസ് സെന്ററില് മാര്‍ക്ക് ചെയ്യപ്പെടാതെ നിന്ന നെറിയസ് വാല്‍സ്‌കിസിന്. ഉടന് തന്നെ വാല്‍സ്‌കിസ് ഇടംകാല് ഷോട്ട് പരീക്ഷിച്ചു. അത് ചെന്നൈ ഗോള്‍കീപ്പര് അദ്ഭുതകരമായി കാല് കൊണ്ട് ബ്ലോക്ക് ചെയ്യുകയായിരുന്നു.\n19ാം മിനിറ്റില് ചെന്നൈ വീണ്ടുമൊരു അവസരം കൂടി പാഴാക്കി. ബോക്‌സിനകത്തു വച്ചായിരുന്നു അവര് നല്ലൊരു അവസരം തുലച്ചത്. ഇടതു വിങിലൂടെ പന്തുമായെത്തിയ അനിരുദ്ധ് ഥാപ്പ ബോക്‌സിനകത്തേക്കു കയറിയ ശേഷം നോര്‍ത്ത്ഈസ്റ്റ് പ്രതിരോധത്തെ വെട്ടിയൊഴിഞ്ഞ് വലതു വിങിലൂടെ അകത്തേക്കു കയറിയ മീത്തെലിനു മറിച്ചുനല്‍കി. മാര്‍ക്ക് ചെയ്യപ്പെടാതെ നിന്ന മീത്തെല് തൊടുത്ത ഷോട്ട് ലക്ഷ്യം കാണാതെ പുറത്തേക്കു പറന്നു. 35ാം മിനിറ്റില് മല്‍സരഗതിക്കു വിപരീതമായി നോര്‍ത്ത്ഈസ്റ്റ് അക്കൗണ്ട് തുറന്നു. ചെന്നൈ ഗോളിയുടെ ഭാഗത്തു നിന്നുണ്ടായ വലിയ അദബദ്ധത്തില് നിന്നായിരുന്നു ഈ ഗോള്. വലതു മൂലയില് നിന്നും താഴ്ന്നിറങ്ങിയ അപകടകരമായ കോര്‍ണര് കിക്ക് ഗോളി ചാടിയുയര്‍ന്ന തട്ടിയകറ്റിയെങ്കിലും നേരെ തൊട്ടുമുന്നിലുള്ള റാല്‍റ്റെയുടെ കാലിലേക്കാണ് വീണത്. കൂട്ടംകൂടി നിന്ന താരങ്ങളുടെ കാലുകള്‍ക്കിടയിലൂടെ റാല്‍റ്റെ പന്ത് വലയിലേക്കു തട്ടിയിടുകയും ചെയ്തു.\n52ാം മിനിറ്റില് ബോറിസുക്കിലൂടെ ചെന്നൈ സമനില പിടിച്ചുവാങ്ങി. ലക്കി ഗോളെന്നു ഇതിനെ വിശേഷിപ്പിക്കാം. സഹതാരം ബോക്‌സിനകത്തു നിന്നും നല്‍കിയ മൈനസ് പാസ് ബൊറിസുക്ക് ലോങ്‌റേഞ്ചറിലൂടെ വലയിലേക്കു പരീക്ഷിക്കുകയായിരുന്നു. നോര്‍ത്ത്ഈസ്റ്റ് താരത്തിന്റെ കാലില് തട്ടി ദിശമാറി പന്ത് വലയിലേക്കു കയറിയഗോള് ഗോള്‍കീപ്പറുടെ കണക്കുകൂട്ടല് പിഴച്ചു. ആറു മിനിറ്റിനകം കോമാന് ചെന്നൈയുടെ വിജയഗോള് കണ്ടെത്തി. സെറ്റ് പീസില് നിന്നായിരുന്നു ഈ ഗോള്. ഇടതു വിങില് നിന്നും ചെന്നൈയ്ക്കു അനുകൂലമായി ഫ്രീകിക്ക്. കോമാന്റെ ഫ്രീകിക്ക് നോര്‍ത്ത്ഈസ്റ്റ് താരങ്ങളെയും ഗോളിയെയും ഒരുപോലെ കബളിപ്പിച്ച് പ്രതിരോധമതിലിനു മുകളിലൂടെ വലയില് താഴ്ന്നിറങ്ങുകയായിരുന്നു.\nRead more about: isl 2021-22 chennaiyin fc isl football ചെന്നൈയ്ന് എഫ്‌സി ഐഎസ്എല് ഫുട്‌ബോള്\nStory first published: Saturday, January 22, 2022, 22:18 [IST]


June 2020 – Mappila Media\nJune 29, 2020 mmedia 0\nകോഴിക്കോട് സ്വദേശി കൊടുവള്ളി കരുവാംപൊയിൽ അബ്ദു ലത്തീഫിന്റെ മകൾ ഹുസ്നയുടെയും വാഴക്കാട് സ്വദേശിയും ജവാദ് ഹുസൈനിന്‍റെയും വിവാഹമാണ് മഹറിന്റെ കാര്യത്തിൽ മാത്രമായി കേരളം ശ്രദ്ധ പിടിച്ചു പറ്റിയിരിക്കുന്നത്. മൾട്ടിമീഡിയ പ്രൊഫഷണല് ആണ് ഹുസ്ന. വിവാഹത്തിന് … Read more\nJune 26, 2020 mmedia 0\nഅനുഗ്രഹയിൽ തിരക്ക്…പിന്നിലെ കാരണം കേൾക്കാം… ഉഷാറിൽ തനി നാടൻ ഊണ് അനുഗ്രഹയിൽ കിട്ടും. നാലു കൂട്ടം കറികളും മോരും മീനും പപ്പടവും ഒക്കെയായി ഗംഭീരൻ ഊണ്. 60രൂപ ചെലവ്. മീനുണ്ടെങ്കിൽ 100 രൂപ. പക്ഷെ.. … Read more\nനമ്മുടെ വീടിൻറെ പറമ്പുകളിൽ എല്ലാം സ്ഥിരമായി കാണുന്നതാണ് ഈ ചെടി. ചൊറിയൻ തുമ്പ/ ആന തുമ്പ/ കൊടിത്തൂവ, പലസ്ഥലങ്ങളിലും ഇതിനു പല പേരുകളാണുള്ളത്, ഇംഗ്ലീഷിൽ ക്ലൈമ്പിങ് നെറ്റിൽ എന്ന് പറയും. ഇതിന്മേൽ ഒന്നു തൊട്ടാൽ … Read more\nJune 23, 2020 mmedia 0\nകൊറോണ എന്ന മഹാമാരി കാരണം ഒരുപാട് ജനങ്ങളാണ് ദുരിതമനുഭവിക്കുന്നത്. ഇതിനെയൊക്കെ തരണം ചെയ്യുന്നതിന് വേണ്ടി നമ്മുടെ ആരോഗ്യ മേഖലയും സംസ്ഥാന ഗവൺമെന്റും കേന്ദ്ര ഗവണ്മെന്റും ഒരുപാട് ആനുകൂല്യങ്ങൾ നൽകിവരുന്നുണ്ട്. റേഷൻ കടകളിലൂടെ വരുന്ന ആനുകൂല്യങ്ങൾ … Read more\nJune 12, 2020 mmedia 0\nസോഷ്യൽ മീഡിയയിൽ വൈറലായി അനുശ്രീയുടെ പുതിയ ഫോട്ടോസ് ഡൈമൻഡ് നെക്ലസ് എന്ന ലാൽജോസ് ചിത്രത്തിലൂടെ മലയാള സിനിമയിലേക്ക് കടന്നു വന്ന നടിയാണ് അനുശ്രീ. മലയാളത്തിൽ 30 ഓളം സിനിമകളിൽ നടി അഭിനയിച്ചു കഴിഞ്ഞു, ആദ്യസിനിമയിലെ … Read more


നാലാം പാദത്തിലും എയര്‍ടെല്ലിന്റെ വരുമാനം ഇടിഞ്ഞു - FUTURE KERALA - Daily on Business Economy and Society\nനാലാം പാദത്തിലും എയര്‍ടെല്ലിന്റെ വരുമാനം ഇടിഞ്ഞു\nജിയോയുടെ സ്വാധീനം എയര്‍ടെല്ലിന്റെ പിന്നോട്ടുപോക്കിന് കാരണം\nന്യൂഡെല്‍ഹി: മുകേഷ് അംബാനിയുടെ ഉടമസ്ഥതയിലുള്ള റിലയന്‍സ് ജിയോ ഇന്‍ഫോകോമിന്റെ സ്വാധീനം കഴിഞ്ഞ സാമ്പത്തിക വര്‍ഷം നാലാം പാദത്തിലും എയര്‍ടെല്ലിന്റെ വരുമാനവും അറ്റാദായവും ഇടിച്ചെന്ന് റിപ്പോര്‍ട്ട്. രാജ്യത്തെ ഏറ്റവും വലിയ ടെലികോം കമ്പനിയായ ഭാരതി എയര്‍ടെല് തുടര്‍ച്ചയായ രണ്ടാം ത്രൈമാസത്തിലും എല്ലാം വിഭാഗത്തിലും ഇടിവിനെ അഭിമുഖീകരിച്ചതായി കണക്കുകള് വ്യക്തമാക്കുന്നു.\nജനുവരി- മാര്‍ച്ച് പാദത്തില് എയര്‍ടെല്ലിന്റെ അറ്റാദായം 26 ശതമാനം താഴ്ന്ന് 373 കോടി രൂപയിലേക്കാണ് കൂപ്പുകുത്തിയത്. തൊട്ടു മുന്‍പത്തെ പാദത്തില് 504 കോടി രൂപയായിരുന്നു കമ്പനിയുടെ അറ്റാദായം. അതോടൊപ്പം മൊത്തം വരുമാനം ആറ് ശതമാനം താഴ്ന്ന് 21,935 കോടി രൂപയിലുമെത്തി. എബിറ്റ്ഡ (നികുതി, പലിശ, മൂല്യക്കുറവ് തുടങ്ങിയവ ഒഴിവാക്കിയുള്ള വരുമാനം)യും 6.7 ശതമാനം ഇടിഞ്ഞ് 7,993 കോടി രൂപയായി.\nഎയര്‍ടെല് അസാധാരണമായ നഷ്ടവും വരുമാന ഇടിവും ദുര്‍ബലമായ പ്രവര്‍ത്തനവുമാണ് രേഖപ്പെടുത്തിയിരിക്കുന്നത്. ജിയോയുടെ സൗജന്യ സേവനങ്ങള് കമ്പനിയെ എത്രമാത്രം ദുരിതത്തിലാക്കിയെന്ന് ഇതില് നിന്നും വ്യക്തമാണ്. സൗജന്യ സേവനങ്ങളിലൂടെ ടെലികോം വ്യവസായം ആദ്യമായി വരുമാന ഇടിവിന് സാക്ഷിയായെന്ന് അടുത്തകേന്ദ്രങ്ങള് അറിയിച്ചു.\nപുതിയ കമ്പനിയില് നിന്ന് ഇന്‍കമിംഗ് വോയിസ് കോളുകളുടെ ഒഴുക്ക് സാധ്യമായതോടെ ടെലികോം വ്യവസായത്തിന്റെ സ്ഥിതി മോശമായെന്ന് എയര്‍ടെല്ലിന്റെ ചീഫ് എക്‌സിക്യൂട്ടിവ് ഗോപാല് വിത്തല് പറഞ്ഞു.\nടെലികമ്മ്യൂണിക്കേഷന് മേഖലയിലെ തര്‍ക്കങ്ങള്‍ക്ക് പരിഹാരം കാണാന് സ്ഥാപിച്ച ടെലികോം ഡിസ്പൂട്ടേഴ്‌സ് സെറ്റില്‍മെന്റ് ആന്‍ഡ് അപ്പലേറ്റ് ട്രിബ്യൂണ (ടിഡിഎസ്എടി)ലിനു മുന്നില് എയര്‍ടെല് ഇതിനകം എത്തിക്കഴിഞ്ഞു. ജിയോയുടെ സൗജന്യ സേവനങ്ങളില് ടെലികോം അതോറിറ്റി ഓഫ് ഇന്ത്യ (ട്രായി)യുടെ നിഷ്‌ക്രിയ സമീപനത്തില് ടിഡിഎസ്എടിക്ക് ആശങ്കയുണ്ട്. ജിയോ സൗജന്യ സേവനങ്ങള് അവതരിപ്പിച്ചപ്പോള് നിലവിലുള്ള നിരക്കില് കൂടുതല് ഡാറ്റ വിതരണം ചെയ്യുന്ന തന്ത്രപരമായ മാര്‍ഗ്ഗം എയര്‍ടെല് സ്വീകരിച്ചിരുന്നു. ചില പാക്കേജുകളില് സൗജന്യ വോയ്‌സ് സേവനവും കമ്പനി നല്‍കി. പക്ഷേ, ഉപഭോക്താക്കള് ഡാറ്റ ഉപയോഗിക്കുന്നതിന് അനുസൃതമായി എയര്‍ടെല്ലിന്റെ വരുമാനം ഉയര്‍ന്നില്ല.\nTags:\tAirtel Income down in Fourth phase also\nഫ്‌ളിപ്കാര്‍ട്ടില് ആമസോണ്-ആലിബാബ വിരുദ്ധ സഖ്യം\nഇന് ഫ്‌ളൈറ്റ് കണക്റ്റിവിറ്റിക്കായി ആഗോള സഖ്യവുമായി എയര്‍ടെല്


Suresh Gopi Celebrating His 61th Birthday | ഭാര്യ രാധികയെ വിവാഹനിശ്ചയത്തിന് ശേഷം കണ്ട സുരേഷ് ഗോപി! ജന്മദിനത്തില് സൂപ്പര് താരത്തെ കുറിച്ച് പറഞ്ഞ് ആരാധകര് - Malayalam Filmibeat\nഭാര്യ രാധികയെ വിവാഹനിശ്ചയത്തിന് ശേഷം കണ്ട സുരേഷ് ഗോപി! പിറന്നാളിന് താരത്തെ കുറിച്ച് പറഞ്ഞ് ആരാധകര്\nമലയാള സിനിമയുടെ ആക്ഷന് കിംഗ്, ഒരു കാലത്തെ താരരാജാക്കന്മാരില് ഒരാള്. അങ്ങനെ സുരേഷ് ഗോപിയെ വിശേഷിപ്പിക്കാന് നിരവധി കാര്യങ്ങളുണ്ട്. മികച്ചൊരു നടന്, രാഷ്ട്രീയ പ്രവര്‍ത്തകന് എന്നി നിലകളില് സജീവമായി പ്രവര്‍ത്തിക്കുന്ന സുരേഷ് ഗോപി തന്റെ 61-ാം ജന്മദിനം ആഘോഷിക്കകുകയാണ്. സമൂഹ മാധ്യമങ്ങള് നിറയെ സുരേഷ് ഗോപിയുടെ പിറന്നാള് സന്ദേശങ്ങള് കൊണ്ട് നിറഞ്ഞിരിക്കുകയാണ്.\nപിറന്നാള് ദിനത്തില് രണ്ട് സര്‍പ്രൈസുകളാണ് പുറത്ത് വരാനിരിക്കുന്നത്. അതിനൊപ്പം സുരേഷ് ഗോപിയുടെ വിവാഹത്തെ കുറിച്ച് അദ്ദേഹം പറഞ്ഞ കാര്യങ്ങളും താരത്തിന്റെ പൊതുപ്രവര്‍ത്തന മേഖലകളിലെ സഹായങ്ങളെ കുറിച്ചുമെല്ലാം ആരാധകര് പറയുകയാണ്. രസകരമായ ഓര്‍മ്മ കുറിപ്പുകളാണ് ഇന്ന് സോഷ്യല് മീഡിയയിലൂടെ പുറത്ത് വന്നിരിക്കുന്നത്.\n1959 ജൂണ് 26 നാണ് സുരേഷ് ഗോപി ജനിക്കുന്നത്. ബാലതാരമായിട്ടായിരുന്നു വെള്ളിത്തിരയിലേക്ക് എത്തുന്നത്. ഓടയില് നിന്ന് എന്ന ചിത്രത്തിലാണ് ആദ്യം അഭിനയിച്ചത്. ശേഷം രാജാവിന്റെ മകനില് വില്ലന് കഥാപാത്രത്തെ അവതരിപ്പിച്ച് ശ്രദ്ധേയനായി. തുടക്ക കാലത്ത് ഏറെയും വില്ലന് കഥാപാത്രങ്ങളായിരുന്നു സുരേഷ് ഗോപി അവതരിപ്പിച്ചിരുന്നത്. കമ്മീഷ്ണര് എന്ന ചിത്രത്തിലൂടെ ഭരത് ചന്ദ്രന് ഐപിഎസ് ആയിട്ടെത്തിയാണ് സുരേഷ് ഗോപി തന്റെ\nകരിയറില് വലിയൊരു ചലനമുണ്ടാക്കായിത്.\nകൊറോണയുടെ പ്രശ്‌നങ്ങള്‍ക്കിടയിലും സുരേഷ് ഗോപിയുടെ 61-ാം ജന്മദിനം വിപുലമായി ആഘോഷിക്കുകയാണ് ആരാധകര്. ഇന്ന് രണ്ട് ജന്മദിന സമ്മാനങ്ങള് പുറത്ത് വരും. ഒന്ന് നിഥിന് രഞ്ജി പണിക്കര് സംവിധാനം ചെയ്യുന്ന കാവല് എന്ന ചിത്രത്തിന്റെ ഫസ്റ്റ് ടീസറും രണ്ട് സുരേഷ് ഗോപിയുടെ 250-ാം സിനിമയുടെ മോഷന് പോസ്റ്ററും ഇന്ന് എത്തും. കഴിഞ്ഞ ദിവസമാണ് സുരേഷ് ഗോപിയുടെ 250-ാം ചിത്രം വരുന്ന കാര്യം നിര്‍മാതാവ് ടോമിച്ചന് മുളകുപാടം പുറംലോകത്തെ അറിയിച്ചത്.\nഇന്ന് പുറത്ത് വന്ന കുറിപ്പുകളിലെല്ലാം ഒരു ജനതയുടെ നായകനാണ് സുരേഷ് ഗോപിയെന്നാണ് ആരാധകര് പറയുന്നത്. രാഷ്ട്രീയം മാറ്റി വെച്ചാല് തികഞ്ഞൊരു മനുഷ്യ സ്‌നേഹിയാണ് അദ്ദേഹം. പിറന്നാള് സമ്മാനമായി അദ്ദേഹം അട്ടപ്പാടിയിലെ കുഞ്ഞുങ്ങള്‍ക്ക് അവരുടെ ഓണ്‍ലൈന് വിദ്യാഭ്യാസത്തിനായി 50 ഇഞ്ച് വലിപ്പമുള്ള 15 ടെലിവിഷന് നല്‍കിയെന്നാണ് അറിയുന്നത്.\nമലയാളികള്‍ക്ക് സുരേഷ് ഗോപി എന്നാല് അത് ഒരു തീ ആണെന്നാണ് സിനിമാ ഗ്രൂപ്പില് ഒരു ആരാധകന് എഴുതിയിരിക്കുന്നത്. മാസ് സിനിമകളുടെ അണ് ഒഫീഷ്യല് ബ്രാന്‍ഡ് അംബാസഡര് എന്നൊക്ക ചുമ്മാ വിളിക്കാന് കഴിയുന്ന മുതലാണ് അദ്ദേഹം. പോലീസ് എന്ന് കേട്ടാല് ആദ്യം മനസ്സില് ഓടി എത്തുന്ന മുഖം സുരേഷ് ഗോപിയുടെ തന്നെ ആയിരിക്കണം. ടാ പുല്ലേ എന്ന് തുടങ്ങി തന്തക്ക് വരെ വിളിക്കുന്ന തെറി വിളികള് കേട്ട് മലയാളികള് രോമാഞ്ചം വന്നിരുന്നിട്ടുള്ളതും ഇദ്ദേഹത്തിന്റെ പടങ്ങള്‍ക്ക് മാത്രമാകും. തോക്കും കാക്കിയും പിന്നെ സുരേഷ് ഗോപിയും അത് ഒരു അഴക് തന്നെ ആണ്.\nസിനിമാ-രാഷ്ട്രീയ ജീവിതത്തിനൊപ്പും കുടുംബത്തിലെ കാര്യവും മനോഹരമാണ്. 1990 ഫെബ്രുവരി എട്ടിനായിരുന്നു സുരേഷ് ഗോപി- രാധിക വിവാഹം നടക്കുന്നത്. ഗോകുല് സുരേഷ്, ഭാഗ്യ സുരേഷ്, ഭാവ്‌നി സുരേഷ്, മാധവ് സുരേഷ്, ലക്ഷ്മി എന്നിവരാണ് മക്കള്. ഗോകുല് ഇതിനകം സിനിമയിലഭിനയിച്ച് തുടങ്ങി. ബാക്കി മക്കളുടെ സിനിമാ പ്രവേശനം ഉടനുണ്ടാവുമെന്ന് ഇനിയും വെളിപ്പെടുത്തിയിട്ടില്ല. പിറന്നാള് ദിനത്തില് സുരേഷ് ഗോപിയുടെ വിവാഹം നടന്ന കഥ കൂടി തരംഗമാവുകയാണ്. ആ കഥയിങ്ങനെ...\n'അച്ഛനും അമ്മയും ചേര്‍ന്നാണ് രാധികയെ തനിക്കായി കണ്ടെത്തുന്നത്. 1989 നവംബര് 18ാം തീയതിയാണ് ആ സംഭവം നടക്കുന്നത്. എന്നെ ഫോണില് വിളിച്ചാണ് വിവരം അച്ഛന് പറയുന്നത്. അന്ന് ഒരുക്കം എന്ന സിനിമയുടെ ഷൂട്ടിങ്ങുമായി ബന്ധപ്പെട്ട് ഞാന് കൊടൈക്കനാലില് ആണ്. ഞങ്ങള് കണ്ടു 'ഞങ്ങള് കണ്ടു, ഞങ്ങള്‍ക്ക് ഞങ്ങളുടെ മകളായി, മരുമകളായി ഈ പെണ്‍കുട്ടി മതി. നിനക്ക് നിന്റെ ഭാര്യയായി ഈ പെണ്‍കുട്ടി മതിയോന്ന് നീ വന്നു കണ്ട് തീരുമാനിക്കണം എന്നായിരുന്നു അദ്ദേഹം പറഞ്ഞത്'.\nഇത് കേട്ടയുടന് തന്നെ ഞാന് പറഞ്ഞു നമുക്ക് വീട്ടിലേക്ക് വേണ്ടത് ഒരു മകളെ ആണ്. അങ്ങനെ പറയാനും ഒരു കാരണം ഉണ്ട്. ഞങ്ങള് നാല് ആണ്‍കുട്ടികളാണ്. പെണ്‍കുട്ടികള് ഇല്ല. അപ്പോള് വലത് കാല് വച്ച് വരേണ്ടത് ഒരു മകള് ആയിരിക്കണം. അങ്ങനെയാണ് അദ്ദേഹത്തിന്റെ തീരുമാനത്തിന് ഞാന് മതിപ്പ് കല്‍പ്പിച്ചത്. ഇതൊക്കെ കഴിഞ്ഞ് രാധികയെ ഞാന് കാണുന്നത് ഡിസംബര് 3ാം തീയതിയും. അതിനുമുമ്പ് ഞങ്ങളുടെ വിവാഹ നിശ്ചയം നടന്നിരുന്നുവെന്നും' സുരേഷ് ഗോപി തന്നെ വ്യക്തമാക്കി.\nSuresh Gopi Celebrating His 61th Birthday


വയനാട്ടില് കൊവിഡ് ചികില്‍സയിലിരിക്കെ രണ്ട് പേര് കൂടി മരിച്ചു; ജാഗ്രത വേണമെന്ന് ഡി.എം.ഒ.\nThu Oct 29 2020 18:49:07 GMT+0530 (India Standard Time)\nBRJ17 Oct 2020 1:55 PM GMT\nകല്‍പ്പറ്റഃ വയനാട്ടില് കൊവിഡ് ബാധിതരായ രണ്ടു പേര് കൂടി മരച്ചു. മീനങ്ങാടി കുമ്പളേരി സ്വദേശി നെല്ലിക്കല് വീട്ടില് മത്തായി (71) മാനന്തവാടി ജില്ലാ ആശുപത്രിയില് ചികിത്സയിലിരിക്കെ മരിച്ചു. കിഡ്‌നി രോഗിയായ ഇദ്ദേഹം ഡയാലിസിസിന് പോയപ്പോള് നടത്തിയ കൊവിഡ് പരിശോധനയില് പോസിറ്റീവ് ആയതിനെ തുടര്‍ന്ന് ഒക്ടോബര് 12ന് മാനന്തവാടി ജില്ലാ ആശുപത്രിയില് അഡ്മിറ്റ് ചെയ്തു. ന്യൂമോണിയ ബാധയെ തുടര്‍ന്ന് ഒക്ടോബര് ആറിന് മേപ്പാടി സ്വകാര്യ മെഡിക്കല് കോളേജില് എത്തിക്കുകയും അന്നുതന്നെ കോഴിക്കോട് മെഡിക്കല് കോളേജിലേക്ക് റഫര് ചെയ്യുകയും ചെയ്തു. പത്തിന് മെഡിക്കല് കോളേജില് നിന്ന് തിരിച്ചു വന്ന മത്തായി ശ്വാസതടസ്സത്തെ തുടര്‍ന്ന് 12 മുതല് ജില്ലാ ആശുപത്രിയില് ചികിത്സയില് തുടരുകയായിരുന്നു. രക്ഷസമ്മര്‍ദ്ദം, ഹൃദ്രോഗം തുടങ്ങിയ രോഗങ്ങള് കൂടി ഉണ്ടായിരുന്നു. 15 മുതല് ആരോഗ്യസ്ഥിതി മോശമാവുകയും ഇന്ന് മൂന്നു മണിക്ക് മരണപ്പെടുകയും ചെയ്തു.\nപടിഞ്ഞാറത്തറ തെങ്ങുമുണ്ട സ്വദേശി ഫൗസിയ (28) ആണ് മരിച്ച മറ്റൊരാള്. പനി, ചുമ, ശ്വാസതടസ്സം എന്നീ അസ്വസ്ഥതകളുമായി 16ന് കല്‍പ്പറ്റ ജനറല് ആശുപത്രിയില് അഡ്മിറ്റ് ചെയ്തു. കോവിഡ് ആന്റിജന് പരിശോധന നെഗറ്റീവ് ആയിരുന്നു. ആരോഗ്യനില മോശമായതിനെ തുടര്‍ന്ന് മേപ്പാടി സ്വകാര്യ മെഡിക്കല് കോളേജിലേക്ക് റഫര് ചെയ്യുകയും രോഗം ഗുരുതരമായതിനെ തുടര്‍ന്ന് തീവ്രപരിചരണ വിഭാഗത്തിലേക്ക് മാറ്റുകയും ചെയ്തു. എങ്കിലും ജീവന് രക്ഷിക്കാനായില്ല.\nമൂന്നു മണിയോടെ മരണപ്പെട്ട ഫൗസിയയുടെ മൃതദേഹം ആരോഗ്യ പ്രവര്‍ത്തകരുടെ മേല്‍നോട്ടത്തില് ഇന്ന് രാവിലെ മറവ് ചെയ്തതിനു ശേഷം വന്ന ട്രൂ നാറ്റ് പരിശോധനാഫലം പോസിറ്റീവ് ആവുകയായിരുന്നു. മരണവീട്ടില് സന്ദര്‍ശനം നടത്തിയവരെയും മരണാനന്തര ചടങ്ങില് പങ്കെടുത്തവരെയും നിരീക്ഷണത്തില് ആക്കിയിട്ടുണ്ട്.\nപൊതുജനങ്ങള് പൂര്‍ണ ജാഗ്രത പാലിച്ചില്ലെങ്കില് കനത്ത വില നല്‍കേണ്ടിവരുമെന്ന് ജില്ലാ മെഡിക്കല് ഓഫീസര് ഡോ. ആര് രേണുക പറഞ്ഞു.\nഏതെങ്കിലും രോഗത്തിന് ചികില്‍സയിലിരിക്കെ മരിക്കുന്നവരിലും ആത്മഹത്യ ചെയ്യുന്നവരില് പോലും നടത്തുന്ന കൊവിഡ് ടെസ്റ്റ് റിസള്‍ട്ട് പോസിറ്റീവ് ആകുന്ന സാഹചര്യമാണ് നിലവിലുള്ളത്. വയോജനങ്ങളും കുട്ടികളും ഗര്‍ഭിണികളും അത്യാവശ്യത്തിനല്ലാതെ പുറത്തു പോകരുത്. പുറത്ത് പോകേണ്ട സാഹചര്യം ഉണ്ടായാല് മറ്റുള്ളവരില് നിന്ന് രണ്ടു മീറ്ററെങ്കിലും അകലം പാലിക്കുക, ശരിയായ രീതിയില് മാസ്‌ക് ധരിക്കുക, ഇടയ്ക്കിടെ കൈകള് സോപ്പ് വെള്ളം ഉപയോഗിച്ച് കഴുകുക അല്ലെങ്കില് സാനിറ്റൈസര് ഉപയോഗിച്ച് വൃത്തിയാക്കുക തുടങ്ങിയ കാര്യങ്ങളില് ശ്രദ്ധിക്കേണ്ടതാണ്. ജോലി ആവശ്യത്തിനും മറ്റും പുറത്ത് പോകുന്ന യുവാക്കള് ഉള്‍പ്പെടെയുള്ളവര് തിരിച്ച് വീട്ടിലെത്തുമ്പോള് ദേഹശുദ്ധി വരുത്തുന്നത് കൊവിഡ് തടയാന് സഹായകരമാണ്- ഡി എം ഒ പറഞ്ഞു.


By International Desk 1467\nജറുസലേം: പ്രശസ്തമായ അന്താരാഷ്ട്ര ഡാന് ഡേവിഡ് പുരസ്‌കാരങ്ങള് മൂന്നു ലക്ഷം ഡോളര് വീതം ഒമ്പതു മേഖലകളില് നല്‍കാനുള്ള വ്യവസ്ഥയോടെ ടെല് അവീവ് സര്‍വകലാശാല പദ്ധതി പരിഷ്‌കരിച്ചു. ലോകത്തിലെ ഏറ്റവും വലിയ സമ്മാനത്തുകയുള്ള ഈ പദ്ധതി പ്രകാരം ചരിത്ര ഗവേഷണത്തിന് ഓരോ വര്‍ഷവും മുന്നു ലക്ഷം ഡോളര് നല്‍കാനും തീരുമാനമായി. ടെല് അവീവ് സര്‍വകലാശാലയില് ചരിത്രം പഠിക്കുന്ന പോസ്റ്റ് ഡോക്ടറല് ഫെലോകള്‍ക്കായി ഇതിനു വേണ്ടി പുതിയ അന്താരാഷ്ട്ര പ്രോഗ്രാം സ്ഥാപിക്കും.\nഅന്തരിച്ച സംരംഭകനും മനുഷ്യസ്‌നേഹിയുമായ ഡാന് ഡേവിഡാണ് ശാസ്ത്രത്തിലെയും മാനവികതയിലെയും നേട്ടങ്ങള് തിരിച്ചറിഞ്ഞ്് അംഗീകരിക്കുന്നതിനായി മൊത്തം 30 ലക്ഷം ഡോളര് തുക വരുന്ന വാര്‍ഷിക സമ്മാന പദ്ധതി 2001 ല് സ്ഥാപിച്ചത്.10 ലക്ഷം ഡോളര് വീതം വരുന്ന മൂന്നു സമ്മാനങ്ങളാണ് ഇതു വരെ നല്‍കിയിരുന്നത്. ആ സ്ഥാനത്താണ് ഇസ്രായേലിലെ ടെല് അവീവ് സര്‍വകലാശാല ആസ്ഥാനമാക്കി പ്രവര്‍ത്തിക്കുന്ന ഡാന് ഡേവിഡ് ഫൗണ്ടേഷന് ഇനി മുതല് മൂന്നു ലക്ഷം ഡോളര് വീതമുള്ള ഒമ്പതെണ്ണവും അതേ തുകയുടെ ഫെലോഷിപ്പും നല്‍കുന്നത്.\nപുതിയ സമ്മാനങ്ങള്‍ക്കുള്ള നാമനിര്‍ദ്ദേശങ്ങള് നവംബര് 1 വരെ സ്വീകരിക്കും. വിജയികളെ 2022 ന്റെ തുടക്കത്തില് പ്രഖ്യാപിക്കും. ചരിത്രം, പുരാവസ്തു, നരവംശശാസ്ത്രം, കലാചരിത്രം, സാമൂഹിക പഠനം തുടങ്ങിയ മേഖലകളെ പ്രതിനിധീകരിച്ച് ആര്‍ക്കൈവിസ്റ്റുകള്, ക്യൂറേറ്റര്‍മാര്, പൊതുചരിത്രകാരന്മാര്, ഡോക്യുമെന്ററി ചലച്ചിത്രകാരന്മാര് എന്നിവരടക്കമുള്ളവരെയാണ് സമ്മാനത്തിനു പരിഗണിക്കുന്നത്.പുരസ്‌കാരത്തിന്റെ 10 ശതമാനം തുക ജേതാക്കള് അവരവരുടെ മേഖലയിലെ പുതുതലമുറയിലെ ഗവേഷണം പ്രോത്സാഹിപ്പിക്കാന് നല്‍കണം.\n'വര്‍ത്തമാനകാലത്തെ മനസ്സിലാക്കുന്നതിനും ഭാവി കെട്ടിപ്പടുക്കുന്നതിനും ഭൂതകാല പഠനം എത്ര പ്രധാനമാണെന്ന് നമുക്കറിയാമെങ്കിലും, മാനവികതയില്, പ്രത്യേകിച്ച് ചരിത്രപരമായ വിഷയങ്ങളില് നിക്ഷേപം കുറയുന്ന ലോകത്താണ് നാം ജീവിക്കുന്നത്, '- സമ്മാന സ്ഥാപകന്റെ മകനും ഡാന് ഡേവിഡ് ഫൗണ്ടേഷന് ബോര്‍ഡ് അംഗവുമായ ഏരിയല് ഡേവിഡ് പറഞ്ഞു 'ഈ കാരണങ്ങളാല് ഞങ്ങളുടെ വിഭവങ്ങള് പ്രയോജനപ്പെടുത്തി ഈ മേഖലയില് ശ്രദ്ധ കേന്ദ്രീകരിക്കാനും അടുത്ത തലമുറയിലെ പണ്ഡിതരെ ഉത്തേജിപ്പിക്കാനും തീരുമാനിച്ചു.'\nഭൂത, വര്‍ത്തമാന, ഭാവികാല പഠനങ്ങളുമായി ബന്ധപ്പെട്ട് വെവ്വേറെ മേഖലകളില് മൂന്ന് വാര്‍ഷിക സമ്മാനങ്ങള് ആണ് ഇതു വരെ നല്‍കിയിരുന്നത്. യു എസിലെ പൊതുജനാരോഗ്യ വിദഗ്ധന് ഡോ. ആന്റണി ഫൗസി, ചൈനീസ് വംശജനായ അമേരിക്കന് സെലോ വാദകന് യോ-യോ മാ, നോവലിസ്റ്റ് മാര്‍ഗരറ്റ് അറ്റ് വുഡ്, മുന് യുഎസ് വൈസ് പ്രസിഡന്റ് അല് ഗോര്, ഫ്രഞ്ച്് സാമ്പത്തിക വിദഗ്ധ എസ്‌തേര് ഡഫ്‌ലോ, ചലച്ചിത്ര പ്രതിഭകളായ ഏഥന്, ജോയല് കോയിന് തുടങ്ങിയവര് മുന് വര്‍ഷങ്ങളില് ഡാന് ഡേവിഡ് പുരസ്‌കാര ജേതാക്കളായി. 'നമ്മുടെ ചരിത്രത്തിന്റെ സംരക്ഷണവും പഠനവും ആശയവിനിമയവും എല്ലായ്‌പ്പോഴും മനുഷ്യ സംസ്‌കാരത്തിന്റെ ഒരു പ്രധാന ഭാഗമാണ്. ഡാന് ഡേവിഡ് സമ്മാനങ്ങളുടെ പരിഷ്‌കരണം സ്ഥല, കാലാതീതമായ സുപ്രധാന വികാസങ്ങളിലേക്കു വെളിച്ചം വീശും'- സെലിസ്റ്റ് മാ പറഞ്ഞു.\n2019 ല് ഡാന് ഡേവിഡ് പുരസ്‌കാരം പ്രശസ്ത ഇന്ത്യന് ചരിത്രകാരന് സഞ്ജയ് സുബ്രഹ്മണ്യത്തിന് ലഭിച്ചിരുന്നു. ആധുനികകാലത്തിന്റെ തുടക്കത്തിലെ ലോകത്തെ വിവിധ സാംസ്‌കാരിക വിനിമയങ്ങളെയും സംഘര്‍ഷങ്ങളെയും കുറിച്ചുള്ള രചനകളാണ് പ്രതിരോധവിശകലന വിദഗ്ധന് കെ. സുബ്രഹ്മണ്യത്തിന്റെ മകനും ഇപ്പോഴത്തെ ഇന്ത്യന് വിദേശ കാര്യമന്ത്രി എസ്. ജയ്ശങ്കറിന്റെ സഹാദരനുമായ അദ്ദേഹത്തെ പുരസ്‌കാരാര്‍ഹനാക്കിയത്. ഷിക്കാഗോ യൂണിവേഴ്‌സിറ്റിയിലെ പ്രൊഫ. കെന്നത്ത് പോമറന്‍സുമായാണ് സഞ്ജയ് സുബ്രഹ്മണ്യം പുരസ്‌കാരം പങ്കുവെച്ചത്.\nഡല്‍ഹി സ്‌കൂള് ഓഫ് ഇക്കണോമിക്‌സില്‍നിന്ന് ഡോക്ടറേറ്റ് നേടിയിട്ടുള്ള സുബ്രഹ്മണ്യം സാമ്പത്തികചരിത്രകാരനായാണ് അറിയപ്പെടാന് തുടങ്ങിയത്. പിന്നീട് രാഷ്ട്രീയ, ബൗദ്ധിക, സാംസ്‌കാരിക ചരിത്രകാരനിലേക്ക് പ്രവര്‍ത്തനം മാറ്റി. 2004 മുതല് ലോസ് ആഞ്ജലിസിലെ കാലിഫോര്‍ണിയ യൂണിവേഴ്‌സിറ്റിയിലാണ്. ചരിത്രത്തില് നല്‍കിയ സംഭാവനകള്‍ക്ക് ഇന്‍ഫോസിസിന്റെ മാനവീയതയ്ക്കുള്ള പുരസ്‌കാരവും നേടിയിട്ടുണ്ട്.എഴുത്തുകാരന് അമിതാവ് ഘോഷ്, സംഗീതജ്ഞന് സുബിന് മേത്ത, പ്രമുഖ ശാസ്ത്രജ്ഞന് സി.എന്.ആര്. റാവു, ജ്യോതിശാസ്ത്രജ്ഞന് ശ്രീനിവാസ് കുല്‍ക്കര്‍ണി എന്നിവരാണ് നേരത്തേ ഡാന് ഡേവിഡ് പുരസ്‌കാരം ലഭിച്ച ഇന്ത്യക്കാര്.


20 1ജന്നത്തില് നിന്ന് ഒരു മലക്ക് ഇറങ്ങുന്നതു ഞാന് കണ്ടു. അവന്റെ കൈയില് പാതാളത്തിന്റെ താക്കോലും വലിയ ഒരു ചങ്ങലയും ഉണ്ട്. 2അവന് ഒരു ഉഗ്രസര്‍പ്പത്തെ - സൈത്താനും ഇബിലീസുമായ പുരാതന സര്‍പ്പത്തെ - പിടിച്ച് ആയിരം വര്‍ഷത്തേക്കു ബന്ധനത്തിലാക്കി. 3അതിനെ പാതാളത്തിലേക്കെറിഞ്ഞ്, വാതില് അടച്ചു മുദ്രവച്ചു. ആയിരം വര്‍ഷം തികയുവോളം ജനതകളെ അവന് വഞ്ചിക്കാതിരിക്കുന്നതിനു വേണ്ടിയാണിത്. തദനന്തരം അല്‍പസമയത്തേക്ക് അതിനെ അഴിച്ചുവിടേണ്ടിയിരിക്കുന്നു.\n4പിന്നെ ഞാന് കുറെ സിംഹാസനങ്ങള് കണ്ടു. അവയില് ഇരുന്നവര്‍ക്കു വിധിക്കാന് അധികാരം നല്‍കപ്പെട്ടിരുന്നു. കൂടാതെ, ഖുർബാനുള്ള ഈസാ[a] യഥാർത്ഥ ഗ്രീക്ക്: Ἰησοῦν (Iēsoun) അൽ മസീഹിനും അള്ളാഹുവിൻറെ വചനത്തിനും നല്‍കിയ സാക്ഷ്യത്തെ പ്രതി ശിരശ്‌ഛേദം ചെയ്യപ്പെട്ടവരുടെ റൂഹുകളെയും, മൃഗത്തെയോ അതിന്റെ സാദൃശ്യത്തെയോ ഇബാദത്ത് ചെയ്യുകയും നെറ്റിയിലും കൈയിലും അതിന്റെ മുദ്ര സ്വീകരിക്കുകയും ചെയ്യാതിരുന്നവരെയും ഞാന് കണ്ടു. അവര് ജീവന് പ്രാപിക്കുകയും ആയിരം വര്‍ഷം കലിമത്തുള്ള വ ഖുർബാനുള്ള ഈസാ അൽ മസീഹിനോടുകൂടി വാഴുകയും ചെയ്തു. 5ഇതാണ് ഒന്നാമത്തെ പുനരുത്ഥാനം. മരിച്ചവരില് അവശേഷിച്ചവര് ആയിരംവര്‍ഷം പൂര്‍ത്തിയാകുന്നതുവരെ ജീവന് പ്രാപിച്ചില്ല. 6ഒന്നാമത്തെ പുനരുത്ഥാനത്തില് പങ്കുകൊള്ളുന്നവര് അനുഗൃഹീതരും പരിശുദ്ധരുമാണ്. ഇവരുടെമേല് രണ്ടാമത്തെ മരണത്തിന് ഒരധികാരവുമില്ല. ഇവര് അള്ളാഹുവിന്റെയും കലിമത്തുള്ള വ ഖുർബാനുള്ള ഈസാ അൽ മസീഹിന്റെയും ഇമാംമാരായിരിക്കും. അവര് അവനോടുകൂടെ ആയിരം വര്‍ഷം വാഴുകയും ചെയ്യും.\nഇബിലീസിനു ലഭിച്ച ശിക്ഷ\n7എന്നാല്, ആയിരം വര്‍ഷം തികയുമ്പോള് ശൈത്താൻ ബന്ധനത്തില് നിന്നു മോചിതനാകും. 8ഭൂമിയുടെ നാലുകോണുകളിലുമുള്ള ജനതകളെ വഴിതെറ്റിക്കാന് അവന് പുറത്തുവരും. ജൂജ്, മാജൂജ് എന്നിവയെ യുദ്ധത്തിനായി അവന് ഒന്നിച്ചുകൂട്ടും. അവരുടെ സംഖ്യ കടല്‍പ്പുറത്തെ മണല്‍ത്തരികളോളം ആയിരിക്കും. 9അവര് ഭൂതലത്തില് കയറി വന്നു വിശുദ്ധരുടെ പാളയവും പ്രിയപ്പെട്ട പട്ടണവും വളഞ്ഞു. എന്നാല്, ജന്നത്തില്‍നിന്ന് അഗ്‌നിയിറങ്ങി അവരെ വിഴുങ്ങി. 10അവരെ വഴിതെറ്റിക്കുന്ന ഇബിലീസാകട്ടെ, മൃഗവും ദജ്ജാലും വസിച്ചിരുന്ന ഗന്ധകാഗ്‌നിത്തടാകത്തിലേക്ക് എറിയപ്പെട്ടു. അവിടെ രാപകല് നിത്യകാലത്തേക്ക് അവര് പീഡിപ്പിക്കപ്പെടും.\n11ഞാന് വെണ്‍മയേറിയ ഒരു വലിയ സിംഹാസനവും അതില് ഇരിക്കുന്നവനെയും കണ്ടു. അവന്റെ സന്നിധിയില് നിന്നു ഭൂമിയും ആകാശവും ഓടിയകന്നു. അവയ്ക്ക് ഒരു സങ്കേതവും ലഭിച്ചില്ല. 12മരിച്ചവരെല്ലാവരും, വലിയവരും ചെറിയവരും, സിംഹാസനത്തിനു മുമ്പില് നില്‍ക്കുന്നതു ഞാന് കണ്ടു. ഗ്രന്ഥങ്ങള് തുറക്കപ്പെട്ടു; മറ്റൊരു ഗ്രന്ഥവും തുറക്കപ്പെട്ടു. അതു ജീവന്റെ ഗ്രന്ഥമാണ്. ഗ്രന്ഥങ്ങളില് എഴുതപ്പെട്ടിരിക്കുന്ന പ്രവൃത്തികള്‍ക്കനുസൃതം, മരിച്ചവര് വിധിക്കപ്പെട്ടു. 13തന്നിലുണ്ടായിരുന്ന മൃതരെ സമുദ്രം വിട്ടുകൊടുത്തു. മരണവും പാതാളവും തങ്ങളിലുണ്ടായിരുന്നവരെയും വിട്ടുകൊടുത്തു. അവരെല്ലാവരും താന്താങ്ങളുടെ പ്രവൃത്തികള്‍ക്കനുസൃതം വിധിക്കപ്പെട്ടു. 14മൃത്യുവും പാതാളവും അഗ്‌നിത്തടാകത്തിലേക്ക് എറിയപ്പെട്ടു. ഇതാണു രണ്ടാമത്തെ മരണം- അഗ്‌നിത്തടാകം. 15ജീവന്റെ ഗ്രന്ഥത്തില് പേരെഴുതപ്പെടാത്തവരെല്ലാം അഗ്‌നിത്തടാകത്തിലേക്ക് എറിയപ്പെട്ടു.


rameez raja pcb chairman റമീസ് രാജ പിസിബി ചെയർമാൻ\nപാകിസ്താൻ്റെ മുൻ താരവും കമൻ്റേറ്ററുമായ റമീസ് രാജ പാകിസ്താൻ ക്രിക്കറ്റ് ബോർഡ് ചെയർമാൻ സ്ഥാനത്തേക്ക്. ഇഹ്സാൻ മാനിയാണ് നിലവിൽ പിസിബി ചെയർമാൻ. അദ്ദേഹത്തിൻ്റെ മൂന്ന് വർഷത്തെ കാലാവധി ഈ സെപ്തംബറിൽ അവസാനിക്കും. ഇഹ്സാൻ മാനി സ്ഥാനമൊഴിയുമ്പോൾ റമീസ് രാജയെ ചെയർമാനായി പരിഗണിക്കണമെന്ന അഭിപ്രായമാണ് പ്രധാനമന്ത്രി ഇമ്രാൻ ഖാനുമുള്ളത്. ക്രിക്കറ്റ് ബോർഡിൻ്റെ രക്ഷാധികാരി കൂടിയായ ഇമ്രാൻ ഖാന് ഇഹ്സാൻ മാനിയുടെ പ്രകടനത്തിൽ തൃപ്തി ഉണ്ടായിരുന്നില്ല. അതുകൊണ്ട് തന്നെ റമീസ് രാജ തന്നെ പിസിബിയുടെ അടുത്ത ചെയർമാൻ ആയേക്കുമെന്നാണ് വിവരം. (rameez raja pcb chairman)\nനേരത്തെ, വരുന്ന ടി-20 ലോകകപ്പ് വിജയിക്കാൻ പാകിസ്താനു സാധിക്കുമെന്ന് പാക് ഓൾറൗണ്ടർ ഇമാദ് വാസിം അവകാശപ്പെട്ടിരുന്നു. യുഎഇയിലെ സാഹചര്യങ്ങൾ തങ്ങൾക്ക് അനുകൂലമാണെന്നും ലോകകപ്പ് വിജയിക്കാൻ സാധ്യതയുള്ള ടീമുകളിൽ തങ്ങളും പെടുമെന്നും വാസിം പറഞ്ഞു. ലോകകപ്പിനു മുൻപ് തങ്ങൾക്ക് ചില നല്ല പരമ്പരകൾ കളിക്കാനുണ്ടെന്നു അത് ലോകകപ്പ് തയ്യാറെടുപ്പുകളെ സഹായിക്കുമെന്നും അദ്ദേഹം കൂട്ടിച്ചേർത്തു. ടി-20 ലോകകപ്പിൽ ഇന്ത്യക്കെതിരെയാണ് പാകിസ്താൻ്റെ ആദ്യ മത്സരം.\nStory Highlight: rameez raja pcb chairman\nRead more on: Pakistan cricket team | PCB


‘പൊലീസിന് അമിതാധികാരം നല്‍കുമെന്ന അഭിപ്രായം സര്‍ക്കാര് മുഖവിലക്കെടുത്തു’; മാധ്യമങ്ങളോട് ശത്രുതാപരമായ നിലപാടില്ലെന്ന് മുഖ്യമന്ത്രി\n‘പൊലീസിന് അമിതാധികാരം നല്‍കുമെന്ന അഭിപ്രായം സര്‍ക്കാര് മുഖവിലക്കെടുത്തു’; മാധ്യമങ്ങളോട് ശത്രുതാപരമായ നിലപാടില്ലെന്ന് മുഖ്യമന്ത്രി\nതിരുവനന്തപുരം: പൊലീസ് നിയമഭേദഗതിയുമായി ബന്ധപ്പെട്ട് ഇനി ഓര്‍ഡിനന്‍സ് ഇറക്കില്ലെന്നും നിയമസഭയില് ചര്‍ച്ച ചെയ്ത ശേഷം നിയമം ഉണ്ടാക്കുമെന്നും മുഖ്യമന്ത്രി പിണറായി വിജയന്. ഭേദഗതി പൊലീസിന് അമിതാധികാരം നല്‍കുമെന്നും അദ്ദേഹം പറഞ്ഞു. വ്യാജവാര്‍ത്തകളും വിദ്വേഷവും പ്രചരിപ്പിക്കുന്നത് തടയാനാണ് ഈ നിയമ ഭേദഗതി കൊണ്ടുവന്നത്. വിവിധ ഭാഗങ്ങളില് നിന്ന് ഈ നിയമഭേദഗതിയെ കുറിച്ച് ആശങ്ക ഉയര്‍ന്നു. ഭേദഗതി പൊലീസിന് അമിതാധികാരം നല്‍കുമെന്നും ദുരുപയോഗം ചെയ്യുമെന്ന അഭിപ്രായവും സര്‍ക്കാര് മുഖവിലക്കെടുത്തു. സംശയങ്ങളും ആശങ്കളും ബാക്കി നില്‍ക്കുന്ന സാഹചര്യത്തിലാണ് നിയമ ഭേദഗതി പിന്‍വലിക്കാന് […]\n24 Nov 2020 8:29 AM GMT\nതിരുവനന്തപുരം: പൊലീസ് നിയമഭേദഗതിയുമായി ബന്ധപ്പെട്ട് ഇനി ഓര്‍ഡിനന്‍സ് ഇറക്കില്ലെന്നും നിയമസഭയില് ചര്‍ച്ച ചെയ്ത ശേഷം നിയമം ഉണ്ടാക്കുമെന്നും മുഖ്യമന്ത്രി പിണറായി വിജയന്. ഭേദഗതി പൊലീസിന് അമിതാധികാരം നല്‍കുമെന്നും അദ്ദേഹം പറഞ്ഞു.\nവ്യാജവാര്‍ത്തകളും വിദ്വേഷവും പ്രചരിപ്പിക്കുന്നത് തടയാനാണ് ഈ നിയമ ഭേദഗതി കൊണ്ടുവന്നത്. വിവിധ ഭാഗങ്ങളില് നിന്ന് ഈ നിയമഭേദഗതിയെ കുറിച്ച് ആശങ്ക ഉയര്‍ന്നു. ഭേദഗതി പൊലീസിന് അമിതാധികാരം നല്‍കുമെന്നും ദുരുപയോഗം ചെയ്യുമെന്ന അഭിപ്രായവും സര്‍ക്കാര് മുഖവിലക്കെടുത്തു. സംശയങ്ങളും ആശങ്കളും ബാക്കി നില്‍ക്കുന്ന സാഹചര്യത്തിലാണ് നിയമ ഭേദഗതി പിന്‍വലിക്കാന് തീരുമാനിച്ചതെന്നും മുഖ്യമന്ത്രി പറഞ്ഞു.\nജീവിതം താറുമാറായ സംഭവങ്ങളുണ്ടായി. ഫോട്ടോയും വീഡിയോയും എഡിറ്റ് ചെയ്ത് മോശമായി പ്രചരിപ്പിക്കപ്പെട്ടതിന്റെ ഭാഗമായി ജീവിതം നഷ്ടപ്പെട്ടവര് അടക്കം ഉണ്ടായി. പ്രതിപക്ഷ നേതാവടക്കം ഇത്തരം വിഷയങ്ങള് ചൂണ്ടിക്കാട്ടി സംസാരിച്ചു. മാധ്യമ മേധാവികളെ ഒരു പ്രത്യേക വിഷയത്തില് ഒരു ഘട്ടത്തില് വിളിച്ച് ആലോചിച്ചു. അന്ന് ഏറ്റവും പ്രധാനപ്പെട്ട നിര്‍ദേശമായി വന്നത് ഇതായിരുന്നുവെന്നും മുഖ്യന്ത്രി പറഞ്ഞു.\nഈ അഭിപ്രായം പരിഗണിച്ചാണ് നിയമഭേദഗതി തയ്യാറാക്കിയത്. നിയമം നിലവില് വന്നപ്പോള് അത് ദുരുപയോഗിക്കാന് സാധ്യതയുണ്ടെന്ന് ഇടത് സര്‍ക്കാരിനെ പിന്തുണച്ചവരടക്കം ഉണ്ടായിരുന്നു. മാധ്യമ മേധാവികളുടെ യോഗത്തില് ഈ ആവശ്യം ഉന്നയിച്ചവര് അവരുടെ മാധ്യമങ്ങളില് മുഖപ്രസംഗങ്ങളില് നിയമത്തെ വിമര്‍ശിച്ചു. സര്‍ക്കാരെന്ന നിലയില് ആശങ്ക പരിഗണിക്കാതെ കഴിയില്ല. ഏതെങ്കിലും പൊതു അഭിപ്രായത്തെ വിലക്കുകയോ മാധ്യമത്തെ തടുത്ത് നിര്‍ത്തുന്നതും സര്‍ക്കാരിന്റെ ലക്ഷ്യമല്ല. ഇടത് സര്‍ക്കാര് അധികാരത്തിലുള്ളപ്പോഴും ഇല്ലാത്തപ്പോഴും തുടര്‍ച്ചയായി എതിര്‍ത്ത കുറേ മാധ്യമങ്ങള് കേരളത്തിലുണ്ട്. ഏതെങ്കിലും ഇടത് സര്‍ക്കാര് ഏതെങ്കിലും ശത്രുതാപരമായ നിലപാട് മാധ്യമങ്ങളോട് സ്വീകരിച്ചിട്ടില്ല. ഇനിയും ചെയ്യില്ലെന്നും മുഖ്യമന്ത്രി പറഞ്ഞു.\nനിയമം പിന്‍വലിച്ചത് പൊതുസമൂഹം സ്വാഗതം ചെയ്തിട്ടുണ്ട്. ഇനിയുള്ള കാര്യം പൊതുവായി ചര്‍ച്ച ചെയ്ത് എന്താണ് വേണ്ടതെന്ന് തീരുമാനിക്കാം. ഇതുമായി ബന്ധപ്പെട്ട് ഇനി ഓര്‍ഡിനന്‍സ് ഇറക്കില്ല. സഭയില് ചര്‍ച്ച ചെയ്ത ശേഷം നിയമം ഉണ്ടാക്കുമെന്നും മുഖ്യമന്ത്രി പറഞ്ഞു.


മോഷ്ടിക്കുമ്പോള് മര്യാദയ്ക്ക് മോഷ്ടിച്ചൂടേ? പ്രഭാസ് ചിത്രം സഹോയ്‌ക്കെതിരേ വിമര്‍ശനവുമായി ഫ്രഞ്ച് സംവിധായകന്\n4 Sep 2019 6:30 AM GMT\nപ്രഭാസ് നായകനായി എത്തിയ സഹോ തന്റെ സിനിമയുടെ മോഷണമാണെന്ന ആരോപണവുമായി പ്രമുഖ ഫ്രഞ്ച് സംവിധായകന് ഴെഹോമെ സാല. തന്റെ ട്വിറ്റര് അകൗണ്ടിലൂടെയാണ് പരിഹാസരൂപേണയുള്ള വിമര്‍ശനവുമായി സാല രംഗത്തു വന്നത്. 2008 ല് റിലീസ് ചെയ്ത തന്റെ ലാര്‍ഗോ വിഞ്ച് എന്ന സിനിമ കോപ്പിയടിച്ചാണ് സഹോ ചെയ്തിരിക്കുന്നതെന്നാണ് സാലയുടെ ആരോപണം. സഹോ കണ്ട ഇന്ത്യന് പ്രേക്ഷകര് സാലയെ ടാഗ് ചെയ്ത് ഇത് നിങ്ങളുടെ സിനിമ തന്നെയാണെന്ന് അറിയിച്ചതിനു പിന്നാലെയാണ് രസകരമായ കമന്റുമായി ഫ്രഞ്ച് സംവിധായകനും രംഗത്ത് വന്നത്. 'ഇന്ത്യയില് ഇനിക്ക് ഭാവിയുള്ളൊരു കരിയര് ഉണ്ടെന്ന് ഞാന് കരുതുന്നു' എന്നായിരുന്നു സാലയുടെ ആദ്യ ട്വീറ്റ്. എന്നാല് അവിടം കൊണ്ടും നിര്‍ത്തിയില്ല അദ്ദേഹം, പിന്നാലെ വന്നു അടുത്ത കമന്റ്. എന്റെ ലാര്‍ഗോയുടെ രണ്ടാമത്തെ 'ഫ്രീമേക്ക്' ആയാണ് സാഹോ തോന്നുന്നത്. ആദ്യത്തേതിനേക്കാള് മോശം. തെലുഗ് സംവിധായകാരെ, നിങ്ങള് എന്റെ വര്‍ക്ക് മോഷ്ടിക്കുകയാണെങ്കില് ദയവ് ചെയ്ത് അത് മര്യാദയ്ക്ക് ചെയ്തൂകൂടെ?\nസാലയുടെ ലാര്‍ഗോയുടെ പ്രമേയം വച്ചുകൊണ്ട് സഹോയ്ക്കു മുമ്പേ ഒരു തെലുഗ് ചിത്രം ഇറങ്ങിയിട്ടുണ്ടെന്നതാണ് മറ്റൊരു രസം. അതുകൊണ്ടാണ് സാലേ, 'രണ്ടാമത്തെ ഫ്രീമേക്ക്' എന്ന പരിഹാസം ഉപയോഗിച്ചിരിക്കുന്നത്. 2018 ല് ഇറങ്ങിയ ത്രിവിക്രം ശ്രീനിവാസ് സംവിധാനം ചെയ്ത അജ്ഞാതവാസി എന്ന ചിത്രവും ലാര്‍ഗോ വിഞ്ച് തന്നെയാണെന്നാണ് പ്രേക്ഷകരും ചൂണ്ടിക്കാണിക്കുന്നത്. പവന് കല്യാണ് നായകനായ ആ ചിത്രം പക്ഷേ സഹോയേക്കാള് കൊള്ളാമായിരുന്നുവെന്നും പറയുന്നുണ്ട്.\nസഹോയ്‌ക്കെതിരേ വിമര്‍ശമനവുമായി രംഗത്തു വരുന്ന ആദ്യത്തേയാള് അല്ല സാലേ. നേരത്തെയും പല വിമര്‍ശനങ്ങളും പ്രഭാസ് ചിത്രത്തിനെതിരേ ഉണ്ടായിരുന്നു. അതില് പ്രധാനപ്പെട്ട ഒന്ന് അഭിനേത്രി ലിസ റേ നടത്തിയ പരാതി ആയിരുന്നു. പ്രശസ്ത ചിത്രകാരി ഷിലോ ശിവ് സുലേമാന്റെ ആര്‍ട്ട് വര്‍ക്ക് മോഷ്ടിച്ചാണ് സഹോയുടെ പോസ്റ്റര് ചെയ്തിരിക്കുന്നതെന്നായിരുന്നു ലിസ റേയുടെ ആക്ഷേപം.\nബാഹുബലി സിരീസിനു ശേഷം റിലീസ് ചെയ്യുന്ന പ്രഭാസ് ചിത്രമാണ് സാഹോ. 350 കോടി മുതല് മുടക്കില് ചിത്രീകരിച്ച സിനിമ വലിയ കാത്തിരിപ്പുകള്‍ക്കുശേഷമായിരുന്നു റിലീസ് ചെയ്തത്. എന്നാല് തിയേറ്റര് പ്രതികരണങ്ങള് സഹോയ്ക്ക് അനുകൂലമായല്ല വരുന്നത്. അതേസമയം കളക്ഷന് റിപ്പോര്‍ട്ടുകള് പറയുന്നത് സഹോ കോടികള് ഉണ്ടാക്കുന്നുവെന്നാണ്.\nJrme Salle Largo Winch Prabhas saho movie


കടലാസിൽ കുറച്ചു വരികളെഴുതുന്നത് ഇത്ര വലിയ പണിയാണോ? പാട്ടെഴുത്തിലെ കാണാപ്പുറങ്ങളെക്കുറിച്ച് റഫീക്ക് അഹമ്മദ് | Interview with Malayalam lyricist Rafeeq Ahammed\nകടലാസിൽ കുറച്ചു വരികളെഴുതുന്നത് ഇത്ര വലിയ പണിയാണോ? പാട്ടെഴുത്തിലെ കാണാപ്പുറങ്ങളെക്കുറിച്ച് റഫീക്ക് അഹമ്മദ്\nശ്രീകല സി.എൻ January 27, 2021 05:19 PM IST\nപറയാന് മറന്ന പരിഭവങ്ങള് എന്ന ആദ്യപാട്ടിലൂടെ തന്നെ മലയാളിയുടെ സ്‌നേഹാദരങ്ങള് നേടിയ പാട്ടെഴുത്തുകരന്, പിന്നെയെഴുതിയതൊക്കെയും മലയാളികളുടെ ഹൃദയാകാശത്താണ്. അനുപമമായ പ്രണയവും അങ്ങേയറ്റത്തെ വിരഹവും ഒക്കെ തുടിക്കുന്നൊരു പാട്ടുകേട്ടാല് ആരും പറയും റഫീഖ് അഹമ്മദ്. അതെ എഴുതിയ പാട്ടുകളിലെല്ലാം ആ കവിയുടെ ഹൃദയമുദ്ര പതിഞ്ഞിട്ടുണ്ട്. മരണമെത്തുന്ന നേരത്ത് നീയെന്റെയരികില് ഇത്തിരി നേരമിരിക്കണേ എന്ന ഗാനം ചങ്ക് പിടയാതെ കേട്ടിരിക്കാന് ആര്‍ക്കാണു കഴിയുക? രാക്കിളി തന് വഴി മറയും നോവിന് പെരുമഴക്കാലം എന്നും കാത്തിരുന്ന് കാത്തിരുന്ന് പുഴമെലിഞ്ഞ് കടവൊഴിഞ്ഞു കാലവും കടന്ന് പോയ് എന്നുമുള്ള പാട്ടില് കണ്ണീരണിയാത്തവരുണ്ടോ?\nതട്ടം പിടിച്ച് വലിക്കല്ലേ മൈല്ലാഞ്ചിച്ചെടിയേ, തെക്കിനി കോലായച്ചുമരില് ഞാനെന്റെ പൊട്ടിയ കൈവളത്തുമ്പിനാലെ, കിഴക്ക് പൂക്കും മുരിക്കിനെന്തൊരു ചൊക ചൊകപ്പാണേ എന്നൊക്കെ എത്ര കേട്ടാലാണ് മതി വരിക. എഴുതിയതത്രയും മനോഹരം. ഇനിയെന്താണ് എഴുത്തിലെ സ്വപ്‌നമെന്ന് ചോദിച്ചാല് മനുഷ്യഹൃദയങ്ങളെ തൊടാനാവുന്ന ഒരു വരിയെങ്കില് ഒരു വരി എഴുതുക എന്നേയുള്ളൂ എന്ന് പറയും ഈ സ്‌നേഹഗായകന്. എഴുത്ത് വഴിയിലെ വിശേഷങ്ങള് പങ്ക് വെയ്ക്കുകയാണ് റഫീഖ് അഹമ്മദ്.\n'ഈ ഒഴിവാക്കൽ ഗൗരവമുള്ളത്; ഇനിയും മിണ്ടാതിരിക്കുന്നതെങ്ങനെ'? കവർ പതിപ്പുകളിൽ ക്രെഡിറ്റ് വയ്ക്കാതിരിക്കുന്നനെതിരെ പാട്ടെഴുത്തുകാർ\nപാട്ടെഴുത്തുകാര്‍ക്ക് അർഹിക്കുന്ന അംഗീകാരം കിട്ടുന്നുണ്ടോ?\nപാട്ടെഴുത്തുകാര് പലപ്പോഴും അംഗീകരിക്കപ്പെടാതെ പോകുന്നുണ്ട്. അത് ഇപ്പോള് ഒരു വിഷയമായി ഞങ്ങള് പാട്ടെഴുത്തുകാര് മുന്നോട്ട് വച്ചിട്ടുണ്ട്. എഫ്എം സ്റ്റേഷനുകള്, യൂട്യൂബ് എന്നിവയിലൊക്കെ ഗാനരചയിതാവിന്റെ പേര് വിട്ടു പോകുന്നു. യൂടൂബില് കോസ്റ്റ്യൂമറുടെ പേരും ക്യാമറമാന്റെ പേരും ഒക്കെയുണ്ടാവും. പാട്ടെഴുതിയ ആളുടെ പേര് മാത്രം കാണില്ല. അത് പ്രശസ്തിയുടെ കാര്യം മാത്രമല്ല, അത് ചരിത്രപരമായ ആവശ്യം കൂടിയാണ്. പാട്ടിനെക്കുറിച്ചു പറയുമ്പോള് രചയിതാവിനെക്കുറിച്ചും സംഗീത സംവിധായകനെക്കുറിച്ചും തന്നെയാണ് ഏറ്റവും ആദ്യം പറയേണ്ടത്. ഗാനരചയിതാക്കളുടെ കൂട്ടായ്മയില് അങ്ങനെയൊരു വിഷയം ഉയര്‍ന്ന് വന്നിട്ടുണ്ട്. ഇതിനായി നിയമപരമായ നടപടികളിലേക്കു നീങ്ങാനും ആലോചനയുണ്ട്. .\nസിനിമയില് ഏറ്റവും കുറഞ്ഞ അംഗീകാരം കിട്ടുന്നവരും കുറഞ്ഞ പ്രതിഫലം കിട്ടുന്നവരുമാണ് പാട്ടെഴുത്തുകാര്. ഒരു കടലാസില് കുറച്ച് വരികള് എഴുതുന്ന പണിയല്ലേയുള്ളൂ എന്നാണ് പലരുടെയും ധാരണ. അത് വലിയ കാര്യമായി അംഗീകരിക്കപ്പെടുന്നില്ല. ഇത്തരം വിഷയങ്ങളെക്കുറിച്ച ഇപ്പോള് ഞങ്ങളും ബോധവാന്‍മാരാണ്.\nപുതിയ കാലത്ത് സംഗീത സംവിധായകനെക്കാള് ബുദ്ധിമുട്ട് പാട്ടെഴുത്തുകാരനാണ്. പഴയകാലത്ത് ശ്രാന്തമംബരം നിദാഘോഷ്മള സ്വപ്‌നാക്രാന്തം എന്നൊക്കെ ഒരു കവിത കിട്ടുമ്പോള് സംഗീതം ചെയ്യല് ശ്രമകരമായിട്ടുളള കാര്യമാണ്. ഇന്നിപ്പോള് അവര്‍ക്കൊരു ട്യൂണുണ്ടാക്കാന് പറ്റും. പാട്ടെഴുത്തുകാര് അതിലേക്ക് എഴുതാനുളള ബാധ്യതയുണ്ട്. അതിനുളള മൂഡ് വരണം, വരികള് ഇണങ്ങിച്ചേരണം, എന്തെങ്കിലും ഒരു പുതുമ വേണം ഒരുപാട് കാര്യങ്ങള് നോക്കേണ്ടതായിട്ടുണ്ട്.\nപുതിയകാലത്തിനു വേണ്ടിയാകുമ്പോള് സ്വയം പുതുക്കാനുളള ശ്രമങ്ങള് നടത്താറുണ്ടോ?\nപരമാവധി ശ്രമിക്കാറുണ്ട്. അല്ലെങ്കില് പഴയതു തന്നെ വീണ്ടും വരും, പുളിയിലക്കരമുണ്ടും തുളസിപ്പൂവുമൊക്കെ. അതൊക്കെ എടുത്ത് പോയിക്കഴിഞ്ഞ ബിംബങ്ങളാണ്. വീണ്ടും വീണ്ടും കൊണ്ടു വരാന് പറ്റില്ല. പുതിയ കാലത്തിന്റെ കാര്യങ്ങള് കൊണ്ടു വരാന് ശ്രമിക്കാറുണ്ട്.\n‘അപ്പങ്ങളെമ്പാടും ഒറ്റയ്ക്കു ചുട്ടമ്മായി’ എന്ന പാട്ടിനു നേരെ വിമർശനങ്ങൾ ഉയർന്നല്ലോ?\nപാട്ട് ആത്മാവിഷ്‌ക്കാരമല്ല, സിനിമയ്ക്ക് വേണ്ടി ചെയ്യുന്നതാണ്. അത് ആ സിനിമയുടെ ആവശ്യമായിരുന്നു, അത് ചെയ്തു കൊടുക്കുക എന്നേയുള്ളൂ. മഹാന്‍മാരായ വയലാറും ഭാസ്‌ക്കരന് മാഷും ഒക്കെ അങ്ങനെയുളള പാട്ടുകള് എഴുതിയിട്ടുണ്ട്. അയല പൊരിച്ചതുണ്ട്, പാപ്പീ അപ്പച്ചാ അങ്ങനെ കുറെ പാട്ടുകള് ഉണ്ട്. അത് ആ സിനിമയുടെ ഉപയോഗത്തിനായുള്ളതാണ്. അതിനെക്കുറിച്ച് അറിയാത്തതു കൊണ്ടാണ് വിമര്‍ശനങ്ങള് വരുന്നത്.\nസംഗീതത്തിന്റെ അതിപ്രസരം കൊണ്ട് പാട്ടിന്റെ ഭംഗി കുറയുന്നുണ്ടോ?\nസംഗീതത്തിന്റെ അതിപ്രസരമുള്ള ഘട്ടം കഴിഞ്ഞു പോയെന്നാണു തോന്നുന്നത്. ഇപ്പോള് സാഹിത്യത്തിനും പ്രാധാന്യം കിട്ടുന്നുണ്ട്. പാട്ട് സംഗീത സൃഷ്ടി മാത്രമല്ല, വരികളും സംഗീതവും ചേരുമ്പോഴാണ് പാട്ടാവുന്നത്.\nപാട്ടെഴുത്ത് സാങ്കേതിക കലയായി മാറി എന്നും ആരോപണമുണ്ടല്ലോ?\nജീവിതത്തിന്റെ എല്ലാ രംഗത്തും സാങ്കേതികതയുടെ അമിതമായ സ്വാധീനം ഇപ്പോള് ഉണ്ട്. പാട്ടിന്റെ രംഗത്തു മാത്രമല്ല. വരികളില് നിന്നു സംഗീതം കണ്ടെത്തുന്ന സ്വാഭാവികമായ രീതി മുൻപ് ഉണ്ടായിരുന്നു. അതില് നിന്ന് എഴുത്തുകാരനോ സംഗീത സംവിധായകനോ ഉദ്ദേശിക്കാത്ത അദ്ഭുതങ്ങള് ചിലപ്പോള് ഉണ്ടാവും. വളരെ കാലമായി അങ്ങനെയൊരേര്‍പ്പാടില്ല. മീറ്ററിനകത്തേക്കു കാവ്യാത്മകമായി എഴുതാന് കുറച്ചു ബുദ്ധിമുട്ടുണ്ട്. വെറുതെയൊരു പാട്ടുണ്ടാക്കാന് പ്രയാസമില്ല. അത് എളുപ്പമാണ്, അതേ സമയം ദുഷ്‌ക്കരവുമാണ്. പണ്ടും സലില് ചൗധരിയുടെ ഈണങ്ങളില് വയലാറും ശ്രീകുമാരന് തമ്പിയും പി.ഭാസ്‌ക്കരനുമൊക്കെ എഴുതിയിട്ടുണ്ട്. അതൊക്കെ നേരത്തേ തയ്യാറാക്കിയ ട്യൂണ് അനുസരിച്ചായിരുന്നു. അതൊക്കെ നമ്മുടെ മലയാളത്തിന്റെ പാരമ്പര്യത്തോട് ഒത്തു പോകുന്ന പാട്ടുകള് തന്നെയായിരുന്നു .\nതൈക്കുടം ബ്രിഡ്ജിന്റെ പാട്ടെഴുത്തുകാരി ജിയോ ബേബിയുടെ 'മഹത്തായ ഭാരതീയ അടുക്കള'യിൽ എത്തിയത് ഇങ്ങനെ; ധന്യ മേനോൻ അഭിമുഖം\nപാട്ടെഴുത്തിനായി പ്രത്യേകമായി വായന, തയ്യാറെടുപ്പുകളൊക്കെയുണ്ടോ?\nഅങ്ങനെയില്ല. നമ്മുടെ മലയാളത്തില് പാരമ്പര്യമായ ഒരു പാട്ട് സമ്പത്തുണ്ടല്ലോ അതൊക്കെ സൂക്ഷ്മമായി കേള്‍ക്കുകയും മനസ്സിലാക്കുകയും ചെയ്യാറുണ്ട്. പാട്ടെഴുതണമെന്ന നിര്‍ബന്ധത്തോടെ ഈ രംഗത്തേക്കെത്തിയതല്ല. ചില പ്രത്യേക സാഹചര്യങ്ങളില് എത്തിയതാണ്. അതിനു വേണ്ടി അങ്ങനെ ശ്രമിച്ചിട്ടൊന്നുമില്ല. മുൻപേയുള്ള വായനയുടെ ഒരു പിന്‍ബലം ഉണ്ടാകും. പരിചയമില്ലാത്ത മേഖലയിലെ ചില കാര്യങ്ങള് എഴുതേണ്ടി വരുമ്പോള് പഠിക്കാന് ശ്രമിക്കാറുണ്ട്.\nപ്രണയം ഇത്രയും തീവ്രമായി അനുഭവിപ്പിക്കാനാവുന്നത് എങ്ങനെയാണ് ?\nഅത് അറിയില്ല. ഉള്ളിലുള്ളത് എഴുതുന്നു. അതില് പ്രണയവും മരണവും ദുഖങ്ങളും എല്ലാം ഉണ്ടാകാം. പ്രണയം ജീവിതത്തെ കുറെക്കൂടി അര്‍ത്ഥവത്താക്കിയേക്കാം എന്ന തോന്നല് ഉണ്ട്. എന്നു നിന്റെ മൊയ്തീനിലെ പാട്ടുകള്, കാത്തിരുന്ന് കാത്തിരുന്ന് പുഴ മെലിഞ്ഞത്. വല്ലാതെ വേദനിപ്പിക്കും ആ പാട്ട്. കാഞ്ചനമാല -മൊയ്തീന് പ്രണയം നേരത്തെയറിയാം. ഒരു ഫീച്ചര് വായിച്ചിട്ടുണ്ട്. അതു വല്ലാതെ സ്വാധീനിച്ചിരുന്നു. സംവിധായകന് വ്യക്തമായി പറയുകയും ചെയ്തു. അങ്ങനെ പെട്ടന്ന് ചെയ്യാന് സാധിച്ച പാട്ടാണത്.\nആസ്വാദകര് കൂടുതലായും പറഞ്ഞിട്ടുള്ളത് ഏത് പാട്ടിനെപ്പറ്റിയാവും ?\nപരദേശിയിലെ തട്ടം പിടിച്ച് വലിക്കല്ലേ എന്ന പാട്ടിനെക്കുറിച്ചു പറഞ്ഞിട്ടുണ്ട്. മരണമെത്തുന്ന നേരത്ത് എന്ന പാട്ടിലാണ് ഇപ്പോള് കുടുങ്ങിക്കിടക്കുന്നത്. അത് നേരത്തേ എഴുതിയ കവിതയാണ്. കവിത ഇഷ്ടമായതിനാല് സംവിധായകന് സിനിമയില് പൂര്‍ണമായും അതുപയോഗിച്ചു. എനിക്കു മാത്രമല്ല, സംവിധായകനായ രഞ്ജിത്തിനും പാടിയ ഉണ്ണിമേനോനും സംഗീതം ചെയ്ത ഷഹബാസ് അമനുമൊക്കെ ഈ പാട്ടിനെക്കുറിച്ച് ഒരുപാട് പ്രതികരണങ്ങള് കിട്ടിയിട്ടുണ്ട്. ഇടുക്കിയെക്കുറിച്ചുള്ള മലമേലെ തിരിവെച്ചു എന്ന പാട്ട് കേട്ട് ആ ഭാഗത്തു നിന്നും കുറെപേര് വിളിച്ചിട്ടുണ്ട്. അതു പോലെ തന്നെ ഒടിയനിലെ പാലക്കാടിനെക്കുറിച്ചുള്ള സംഗതികള് കേട്ട് അവിടെ നിന്നും കുറെ പേര് വിളിച്ചു. പിന്നെ ആമിയിലെ പാട്ടുകള്, സൂഫി പറഞ്ഞ കഥയിലെ തെക്കിനി കോലായച്ചുമരില്, അതില് രണ്ട് സംസ്‌ക്കാരങ്ങളുടെ സമന്വയമൊക്കെ വരുന്നുണ്ട്. സംഗീത സംവിധായകനായ മോഹന് സിതാരയുടെ കഴിവാണത്. കുറെ അഭിനന്ദനങ്ങള് കിട്ടിയ പാട്ടാണ് അത്.\nപ്രത്യേകിച്ച് ഏതെങ്കിലും വിഷയമെഴുതാന് എളുപ്പമാണ് എന്നുണ്ടോ?\nഇത് വരെ അങ്ങനെ തോന്നിയിട്ടില്ല. പതിവുരീതികളില് നിന്നും വ്യത്യസ്തമായ വിഷയങ്ങള് എഴുതാനിഷ്ടമാണ്. പൃഥ്വിരാജ് നായകനായ കുരുതിയില് അങ്ങനെയൊരു പാട്ടാണ്. ലാല് ജോസിന്റെ 41ല് അയ്യനയ്യയ്യന് എന്ന ഒരു പാട്ട് അത്തരത്തിലായിരുന്നു. അയ്യപ്പനും കോശിയിലും വ്യത്യസ്തമായ പാട്ടുകളായിരുന്നു.\nസംതൃപ്തിയോടെ ചെയ്ത പാട്ട് വേണ്ടത്ര ശ്രദ്ധിക്കപ്പെടാതെ പോയ അനുഭവമുണ്ടോ ?\nഅങ്ങനെയും കുറെ പാട്ടുണ്ട്. ഡോ.പേഷ്യന്റ് എന്ന സിനിമയിലെ മഴ ഞാനറിഞ്ഞിരുന്നില്ല, എന്നത് അത്തരമൊരു പാട്ടാണ്.\nവ്യക്തിപരമായി അടുപ്പമുള്ള പാട്ട് ?\nനല്ലതായി തോന്നിയ പാട്ടുകളോടൊക്കെ ഒരടുപ്പമുണ്ട്. ആദ്യത്തെ പാട്ടെന്ന നിലയില് ഗര്‍ഷോമിലെ പറയാന് മറന്ന പരിഭവത്തോട് ഒരു ഇഷ്ടമുണ്ട്. അത് ആദ്യത്തെ ഒരു പരീക്ഷണമാണ്. ഈ മേഖലയെക്കുറിച്ച് ഒന്നും അറിയുമായിരുന്നില്ല. പുതിയ ഒരു ലോകത്തേക്കുള്ള പ്രവേശനമാണ് ആ പാട്ടിലൂടെയുണ്ടായത്.\nപഴയ തലമുറയില് സ്വാധീനിച്ച പാട്ടെഴുത്തുകാരന് ?\nസ്വാധീനം ഇല്ലാതിരിക്കാനാണ് എപ്പോഴും ശ്രമം. പഴയ തലമുറയിലെ എഴുത്തുകാര് വ്യത്യസ്തമായ രീതിയില് എഴുതിയവരാണ്. വയലാറിന്റെ ഭാവന ഭൂമിവിട്ട് ഉയര്‍ന്ന് സ്വര്‍ഗത്തിലേക്കൊക്കെ പോവുന്നതാണ്. ഭാസ്‌ക്കരന് മാഷ് മണ്ണിന്റെ മണമുള്ള, നാടന് ഭംഗിയുള്ള പാട്ടുകള് ഉണ്ടാക്കി. ഒഎന്‍വി വളരെ കാവ്യാത്മകമായി എഴുതി. ഈ പറയുന്ന എല്ലാ ഗുണങ്ങളും ചേരുന്ന പാട്ടുകളാണ് തമ്പിസാറിന്റേത്. നമുക്ക് നമ്മളെക്കൊണ്ട് കഴിയാവുന്ന ഒരു വഴി ഉണ്ടാക്കുക എന്നേയുള്ളൂ.\nപാട്ടെഴുത്തിലെ പുതിയ തലമുറ?\nകഴിവുള്ള കുറെ ആളുകൾ വരുന്നുണ്ട്. വെള്ളം സിനിമയിലെ നിധീഷ് നടേരിയുടെ പാട്ട് ഇഷ്ടമായി. പുതിയ തലമുറയില് പ്രതീക്ഷിക്കാവുന്ന കുറെ കാര്യങ്ങളുണ്ട്. എഴുത്തും അതിന്റെ രൂപഭാവങ്ങളും ഒക്കെ ശ്രദ്ധിക്കാറുണ്ട്.\nആരോഗ്യകരമായ മത്സരം നടക്കണമെങ്കില് ക്രെഡിറ്റ് ആളുകള്‍ക്കു മനസ്സിലാകണം. പാട്ട് ആര് എഴുതിയതാണ് എന്നി്പ്പോള് ആര്‍ക്കുമറിയില്ല. ഗാനരചയിതാവിനെ തിരിച്ചറിയുമ്പോള് മാത്രമേ മത്സരത്തിനു പ്രസക്തിയുള്ളൂ. അങ്ങനെ തിരിച്ചറിയുമ്പോഴേ എന്റെ പാട്ട് മറ്റെയാളെക്കാളും നന്നാവണം എന്ന വാശിയൊക്കെ ഉണ്ടാകൂ. പാട്ടെഴുത്ത് വെറുമൊരു പണിയായി ചുരുങ്ങിയ അവസ്ഥയാണ്. ഒരാളുടെ ക്രിയേറ്റീവായ കഴിവുകള് വ്യക്തമാകണമെങ്കില് അയാളുടെ ഐഡന്റിറ്റി വ്യക്തമാകണ്ടേ. അതില്ലാത്ത പക്ഷം എന്തെങ്കിലും ചെയ്തുവച്ചാല് മതി എന്ന അവസ്ഥയാകും.\nബ്ലെസിയുടെ ആടു ജീവിതത്തിലേക്കു രണ്ട് പാട്ടുകള് എഴുതിയിട്ടുണ്ട്. എ ആര് റഹ്മാനാണ് സംഗീതം. പത്തൊമ്പതാം നൂറ്റാണ്ട്, വണ്, കുരുതി കൂടാതെ മറ്റ് മൂന്നാല് സിനിമകളിലേക്കു കൂടി എഴുതിയിട്ടുണ്ട്.\nഈ കോവിഡ് കാലത്തെ ഒഴിവുസമയമെങ്ങനെയാണ്?\nഒഴിവുസമയം എന്നൊന്നുമില്ല. വായിക്കുന്നതും പാട്ട് കേള്‍ക്കുന്നതുമൊക്കെ ഒഴിവു സമയത്തെ പരിപാടിയായി കാണുന്നില്ല. ലോക്ഡൗണില് കുറെ വായിക്കണമെന്നു കരുതിയിരുന്നു. പക്ഷേ സാധിച്ചില്ല. കുറെ മാനസിക സംഘര്‍ഷങ്ങളും പ്രശ്‌നങ്ങളുമൊക്കെ തോന്നി. ലോകം മുഴുവന് ഇങ്ങനെയിരുട്ടില് നില്‍ക്കുമ്പോള് നമുക്ക് സന്തോഷിക്കാന് പറ്റില്ല. ശാന്തിയുണ്ടാവില്ല. എങ്കിലും കുറെക്കാര്യങ്ങളൊക്കെ ചെയ്യാന് സാധിച്ചു.\nഭാര്യ ലൈല. രണ്ട് മക്കള്. മനീഷ് അഹമ്മദ്, ലാസ്യ രണ്ട് പേരും ഡന്റല് മെഡിസിന് വിദ്യാര്‍ത്ഥികള്.


പുതിയ രൂപത്തില് ആരാധകരെ ഞെട്ടിച്ച് മീര ജാസ്മിന്,actress meera jasmines new look goes viralkeralaonlinenews.com | Malayalam news, kerala news, onlinenews,\nFriday January 18th, 2019 - 7:46:pm\nപുതിയ രൂപത്തില് ആരാധകരെ ഞെട്ടിച്ച് മീര ജാസ്മിന്\nPublished: Wednesday 14 February 2018 12:15:44 PM\nഒരുപിടി നല്ല കഥാപാത്രങ്ങള് ചെയ്ത ആരാധകരുടെ മനസ്സ് കീഴടക്കിയ താരമാണ് മീരാ ജാസ്മിന്. എന്നാല് സിനിമാ മേഖലയില് നിന്നുള്ള മീരയുടെ പിന്മാറ്റം വളരെ പെട്ടെന്നായിരുന്നു. വിവാഹം കഴിഞ്ഞതോടെ മീര സ്വകാര്യ ജീവിതത്തിലേയ്ക്ക് പോയി.\nപിന്നീട് പത്തു കല്‍പ്പനകള് എന്ന സിനിമയില് ശക്തമായ കഥാപാത്രമായി തിരിച്ചെത്തിയെങ്കിലും വീണ്ടും കുടുംബ ജീവിതത്തിലേയ്ക്ക് മടങ്ങിയിരിക്കുകയാണ് താരം. എന്നാല് ഏറെ നാളുകള്‍ക്ക് ശേഷം ഇപ്പോള് വീണ്ടും മീരയെ ആരാധകര് കണ്ടിരിക്കുകയാണ്.\nപഴയ ലുക്കിലല്ല താരമിപ്പോള്. മുന്‍പത്തേതിനേക്കാള് വണ്ണം വെച്ച രൂപത്തിലാണിപ്പോള്. പെട്ടെന്ന് തിരിച്ചറിയാന് പോലും സാധിക്കാത്ത വിധത്തിലാണ് പുതിയ മാറ്റം. ഭര്‍ത്താവിനൊപ്പം ദുബായില് താമസമാക്കിയ താരം ഒരു ജൂവലറിയിലെത്തിയപ്പോഴുള്ള ചിത്രങ്ങളാണ് ഇപ്പോള് വൈറലാകുന്നത്. മീരയുടെ സഹോദരിയും ഒപ്പമുണ്ടായിരുന്നു.\nRead more topics: actress, meera jasmines, new look, viral, mollywood\nactress meera jasmines new look goes viral\nതന്നെ ഒരു നടിയായി സ്വീകരിക്കണം ; കണ്ണിറുക്കുന്നവള് എന്നതിലുപരി ; പ്രിയാ വാര്യര്\nപൃഥ്വിരാജിന്റെ ടെന് ഇയര് ചലഞ്ച് വ്യത്യസ്തമാകുന്നു


ഒരു റിസ്റ്റ്ബാന്റ് സ്റ്റോറി - Kairos\nHome / Cover Story / ഒരു റിസ്റ്റ്ബാന്റ് സ്റ്റോറി\nഒരു വ്യക്തിയുടെ സ്വഭാവം നിര്‍ണയിക്കുന്നതിന്റെ അടിസ്ഥാന ഘടകങ്ങളായി സമൂഹം പലപ്പോഴും കല്പിച്ചുകൂട്ടുന്നതു കുടുംബ മഹിമ, പാരമ്പര്യം, വിദ്യാഭ്യാസം, പ്രശസ്തി, വസ്ത്രധാരണം തുടങ്ങിയവയൊക്കെയാണ്. തീര്‍ച്ചയായും ഇതെല്ലാം ഒരു വ്യക്തിയുടെ രൂപീകരണത്തില് പങ്കുവഹിക്കുന്നുണ്ട്. ആരും ജന്മംകൊണ്ടോ മനസ്സുകൊണ്ടോ മോശം ആകണമെന്നു ആഗ്രഹിക്കുന്നില്ല. അറിവില്ലായ്മകൊണ്ടോ, പറഞ്ഞു തിരുത്താന് ആരും ഇല്ലാത്തതു കാരണവും ഗതികേടു നിമിത്തവും സമൂഹം അവരെ ഒറ്റപ്പെടുത്തുകയും ചിലപ്പോള് അലമ്പന്മാരും അലമ്പത്തികളും എന്ന ഓമനപ്പേരില് വിളിക്കുകയും ചെയ്യാറുണ്ട്. ഇത്തരത്തില് മാറിമറിയുന്ന ജീവിതങ്ങളെ അറിയാനും അവരോടുകൂടെ സഞ്ചരിക്കാനും ജീവിതത്തില് ഒത്തിരി അവസരങ്ങള് ലഭിച്ചിട്ടുണ്ട്. പക്ഷേ, നാം കാണുന്ന നല്ല പിള്ളകളേക്കാള് ചന്തമുള്ള മനസ്സായിരിക്കും അവരുടേത്. ഇതാ, മറക്കാനാവാത്ത ഒരു ഓര്‍മ:\n17, വയസ്സുകാരന് പയ്യന് ഹോസ്പിറ്റലിലെ ഡി-അഡിക്ഷന് വാര്‍ഡില് അഡ്മിറ്റായപ്പോള് വീട്ടുകാര്‍ക്കു തങ്ങാവുന്നതിലും വലിയ ഞെട്ടലും നാണക്കേടും ആയിരുന്നു. നാട്ടുകാരും ബന്ധുക്കളും അറിയുന്നതിനു മുമ്പേ ഡിസ്ചാര്‍ജ് ചെയ്തുകൊണ്ടുപോകാന് അമ്മയ്ക്കും ചേട്ടനും തിടുക്കം. അവനാണെങ്കിലോ ആരോടും സംസാരിക്കാന് കൂട്ടാക്കുന്നുമില്ല. വീട്ടുകാരുടെ നിര്‍ബന്ധം മൂലം കൗണ്‍സിലിങ്ങിനുശേഷം ഡിസ്ചാര്‍ജ് ചെയ്യാന് സര് പറഞ്ഞു. സംസാരിച്ചു കളയാം എന്നു കരുതി അവനെ വിളിച്ചു. ആദ്യമൊന്നും അവന് ഒന്നും പറഞ്ഞില്ല, ചോദിക്കുന്നതിനു ബുദ്ധിമുട്ടി ഉത്തരം നല്‍കും, പിന്നീടു അവന് പതിയെ മനസ്സുതുറന്നു. അച്ഛനും അമ്മയും ചേട്ടനും അടങ്ങുന്ന നല്ലൊരു കുടുംബം ആയിരുന്നു അവന്റേത്. അവന് അഞ്ചാം ക്ലാസ്സില് പഠിക്കുമ്പോള് അച്ഛന് പെട്ടെന്നു മരിച്ചു. അവനും ചേട്ടനും തമ്മില് നല്ല പ്രായവ്യത്യാസം ഉണ്ട്. പതിയെ ചേട്ടന് അച്ഛന്റെ ബിസ്സിനസും കാര്യങ്ങളുമായി ജീവിതം തുടങ്ങി, അമ്മ മക്കളുടെ കാര്യം ശ്രദ്ധിക്കാതെ അച്ഛന്റെ ഓര്‍മയില് ജീവിച്ചു. പതിയെ ഇവന്റെ ജീവിതം ഒറ്റപ്പെടലുകള്‍ക്കു വഴിമാറി. അങ്ങനെ സ്‌കൂളിലെ മുതിര്‍ന്ന ചേട്ടന്മാരുടെ കൈയില് നിന്നു ലഹരിയുടെ ലോകം അവനു കിട്ടി. അതു സമ്മാനിച്ചതു പുതിയൊരു ജീവിതം ആയിരുന്നു. പത്താം ക്ലാസ്സ് എത്തിയപ്പോഴേക്കും മയക്കുമരുന്നു ഗ്യാങ്ങിലെ നേതാവായി അവന് വളര്‍ന്നു. അവന്റെ കൈയിലും കാലിലും ഗ്യാങ്ങിനെ തിരിച്ചറിയാനുള്ള അടയാളങ്ങള് ഉണ്ട്. ഇതൊന്നും അവന്റെ വീട്ടുകാരോ, അധ്യാപകരോ അറിഞ്ഞിരുന്നില്ല. പൊതുവേ ശാന്തസ്വഭാവക്കാരന് പയ്യനായി അവന് ജീവിച്ചു. അവന്റെ ജീവിതം അവനു തന്നെ മടുത്തു തുടങ്ങി, പ്ലസ്സ്‌വണ്ണിലെ മോഡല് പരീക്ഷയുടെ അവസാന ദിവസം ജീവിതത്തിനോടു വിടപറയാനുള്ള ഒരുക്കവുമായാണ് അവന് സ്‌കൂളില് എത്തിയത്. പരീക്ഷാഹാളില് ഇരുന്നു കരഞ്ഞ അവനെ ടീച്ചര് പിടിച്ചു. അവന് ടീച്ചറിനോടു എനിക്ക് ജീവിക്കണം എന്നു പറഞ്ഞു. അവിടെ നിന്നാണു അവന്റെ അവസ്ഥ വീട്ടുകാര്‍പോലും അറിയുന്നത്. ടീച്ചറുടെ സമയോചിതമായ ഇടപെടല് നിമിത്തം അവന് ഹോസ്പിറ്റലില് എത്തി. അവനു പറയാനുണ്ടായിരുന്നതു വര്‍ഷങ്ങള് പഴക്കമുള്ള ജീവിതാനുഭവങ്ങളും മയക്കുമരുന്നും കഞ്ചാവും ഉപയോഗിക്കുന്ന കുട്ടികളെ കുറിച്ചുള്ള അറിവുകളും ആയിരുന്നു. മൂന്നു മണിക്കൂറിലേറെ നീണ്ട സംസാരം കഴിഞ്ഞപ്പോള് അവന്റെ മുഖത്തു കണ്ട ശാന്തത പെയ്‌തൊഴിഞ്ഞ കാലവര്‍ഷത്തേക്കാളും വലുതായിരുന്നു. എല്ലാം കഴിഞ്ഞപ്പോള് ഒരു നിശ്ശബ്ദതയ്ക്കു ശേഷം അവന് തുടര്‍ന്നു: വര്‍ഷങ്ങള്‍ക്കുശേഷമാണ് ഞാനിത്രയും സംസാരിക്കുന്നത്. എന്നെ ആരും ഇതുവരെ ഇങ്ങനെ കേട്ടിരുന്നിട്ടില്ല, അച്ഛന് മരിച്ചശേഷം ഇതുവരെ ഞാനിങ്ങനെ സംസാരിച്ചിട്ടുമില്ല. എന്നോടു ആരെങ്കിലും ഒന്നു സംസാരിച്ചിരുന്നെങ്കില് ഞാനിങ്ങനെ ആകുമായിരുന്നില്ല. പക്ഷേ, ഞാന് നിങ്ങളോടു സംസാരിച്ചതു ചിലപ്പോള് എന്നെ മനസ്സിലാകും എന്നു കരുതിയാണ്. കാരണം, ചേച്ചിയുടെ കൈയില് ഞാന് ബാന്‍ഡ് കണ്ടിരുന്നു, സാധാരണ ഞങ്ങളെപ്പോലുള്ള അലമ്പന്മാരുടെ ട്രേഡ് മാര്‍ക്കാണ് ഇത്തരത്തിലുള്ള ബാന്‍ഡുകള്. അവനോടു ചിരിച്ചു കാണിച്ചെങ്കിലും ഉള്ളില് പറഞ്ഞു ഇതൊരു അലമ്പന്റെകൂടെ കൂടിയതിന്റെ ട്രേഡ് മാര്‍ക്കാണല്ലോ! (ജീസസ് യൂത്തിന്റെ ജൂബിലിയുടെ മഞ്ഞ നിറത്തിലുള്ള ബാന്‍ഡ് ആയിരുന്നു അത്). ഡിസ്ചാര്‍ജ് ആയി പോയെങ്കിലും കൃത്യമായ ഇടവേളകളില് അവര് ഹോസ്പിറ്റലില് വന്നിരുന്നു. പിന്നീട് 2-3 തവണകളേ അവനോടു സംസാരിക്കാന് പറ്റിയിട്ടുള്ളൂ, ഇന്ന് അവന് സുഖമായി അമ്മയുടെയും ചേട്ടന്റെയും കരുതലുള്ള പയ്യനായി ജീവിക്കുന്നു. ഒരു ബാന്‍ഡിനു ഇത്രയും സ്വാധീനം ഉണ്ടെന്നു തിരിച്ചറിഞ്ഞത് അന്നാണ്. നമ്മള് നിസ്സാരമായി കാണുന്ന വസ്തുവില് നിന്നുപോലും മാറ്റങ്ങളിലേക്കുള്ള അവസരം ലഭിക്കുന്നു. ജീവിതത്തില് ‘അലമ്പന്’ കര്‍ത്താവിനെ കൂട്ടുപിടിച്ചതാണു ഒരു ജീവിതത്തില് മാറ്റം നല്‍കാന് അവസരം നല്‍കിയത്.\nഇതു ഒരു കുട്ടിയുടെ മാത്രം ജീവിതം. മറ്റുള്ളവരെ സ്വഭാവത്തിന്റെയും രൂപത്തിന്റെയും കോലത്തിന്റെയും പേരില് വിധിക്കാതിരിക്കുന്നതു നന്നായിരിക്കും. ഓര്‍ക്കുക മറ്റുള്ളവരെ വിധിക്കാനും താഴ്ത്താനും എന്തു മേന്മയാണ് എനിക്കുള്ളത്?!\n”നിനക്ക് എന്തു പ്രത്യേക മാഹാത്മ്യമാണുള്ളത്? ദാനമായി ലഭിച്ചതല്ലാതെ നിനക്ക് എന്തുണ്ട്? എല്ലാം ദാനമായിരിക്കേ, ദാനമല്ല എന്ന മട്ടില് എന്തിനു നീ അഹങ്കരിക്കുന്നു?” (1 കോറി 4:7).\nരശ്മി ജെ. പുറക്കാടന്\nPrevious എഴുന്നേറ്റു നടക്കുക\nലാളിത്യമുള്ള ജീവിതശൈലിയും തീക്ഷ്ണമായ വിശ്വാസബോധ്യങ്ങളും കൈമുതലാക്കി അര്‍പ്പണബോധത്തോടെ അപ്പസ്‌തോലിക ശുശ്രൂഷയില് മുന്നേറുകയാണ് കാഞ്ഞിരപ്പിള്ളി രൂപതയുടെ സഹായമെത്രാനായ അഭിവന്ദ്യ ജോസ് പുളിക്കല് …


വിമത എംഎൽഎമാർ ഗുവാഹത്തിയിൽ ; മഹാരാഷ്ട്ര സർക്കാരിൻറെ ഭാവി അനിശ്ചിതത്വത്തിൽ - KasaragodTimes\nJun 22, 2022 - 09:21\nഅസം: മഹാരാഷ്ട്രയിലെ(maharashtra) വിമത എം എൽ എമാർ (rebel mlas)ഗുവാഹത്തിയിലെ (guwahati)ഹോട്ടലിലെത്തി. ഹോട്ടലിന് അസം സർക്കാർ വൻ സുരക്ഷയൊരുക്കിയിട്ടുണ്ട്. മഹാരാഷ്ട്രയിൽ ശിവസേനയ്ക്കുള്ളിലെ വിമത നീക്കത്തെ തുടർന്ന് സർക്കാരിന്‍റെ ഭാവി അനിശ്ചിതത്വത്തിൽ ആണ്. വിമത എംഎൽഎമാരെ അർധരാത്രിയോടെ ചാർട്ടേഡ് വിമാനത്തിൽ ആണ് അസമിലെ ഗുവാഹത്തിയിലേക്ക് കൊണ്ട് പോയയ്. 34 എംഎൽഎമാരോടൊപ്പമുള്ള ചിത്രവും ഏക്നാഥ് ഷിൻഡേ ക്യാമ്പിൽ നിന്ന് പുറത്ത് വന്നു. 32 ശിവസേന എംഎൽഎമാരും രണ്ട് പ്രഹാർ ജനശക്തി എംഎൽഎമാരുമാണ് ഷിൻഡേക്കൊപ്പമുള്ളത്. മുംബൈയിൽ ഇന്ന് നിർണായക മന്ത്രിസഭായോഗം ചേരും\nമഹാരാഷ്ട്രയില് ഭരണം തുലാസില്; ഉദ്ദവ് താക്കറോട് ബിജെപിക്ക് പിന്തുണ നല്‍കണമെന്ന് ആവശ്യപ്പെട്ട് ഷിൻഡേ\nമുംബൈ: മഹാരാഷ്ട്രയിൽ മഹാവികാസ് അഖാഡി സഖ്യത്തിന് ഷോക്കായി വിമത നീക്കം. മന്ത്രി ഏക്നാഥ് ഷിൻഡേയുടെ നേതൃത്വത്തിൽ കോൺഗ്രസ് - എൻസിപി - ശിവസേന സഖ്യസർക്കാരിലെ 22 വിമത എംഎൽഎമാർ കഴിഞ്ഞ ദിവസം ഗുജറാത്തിലെ ഹോട്ടലിലേക്ക് മാറിയിരുന്നു. താനെ മേഖലയിലെ മുതിർന്ന ശിവസേന നേതാവും നഗരവികസന, പൊതുമരാമത്ത് മന്ത്രിമായ ഏക്നാഥ് ഷിൻഡേയും മറ്റ് 21 എംഎൽഎമാരുമാണ് ഗുജറാത്തിലേക്ക് പോയത്. മഹാരാഷ്ട്ര മുഖ്യമന്ത്രിയും ശിവസേന തലവനുമായ ഉദ്ദവ് താക്കറെ ഷിൻഡേയുമായി ഫോണിൽ സംസാരിച്ചു സംഭാഷണം 20 മിനുട്ട് നീണ്ടു. 35 എംഎൽഎമാരുടെ പിന്തുണ ഉള്ളതായി ഷിൻഡേ ഉദ്ദവ് താക്കറെയെ അറിയിച്ചു. ബിജെപിക്ക് പിന്തുണ നൽകണമെന്നും ആവശ്യപ്പെട്ടു. ഉദ്ദവും അജിത് പവാറും ഇപ്പോൾ കൂടിക്കാഴ്ച നടത്തുകയാണ്. എൻസിപി അധ്യക്ഷൻ ശരദ് പവാർ എട്ട് മണിയോടെ മുംബൈയിൽ എത്തുമെന്നാണ് വിവരം. അതേസമയം, വിമതനീക്കത്തിന് പിന്നിൽ പങ്കില്ലെന്നാണ് ബിജെപി വാദം.\nരാജ്യസഭാ തെരഞ്ഞെടുപ്പിലും നിയമസഭാ കൗൺസിൽ തെരഞ്ഞെടുപ്പിലും ബിജെപിക്ക് മുന്നിൽ തിരിച്ചടി നേരിട്ട മഹാവികാസ് അഖാഡി സഖ്യത്തിന് വമ്പന് ഷോക്കാണ് വിമത നീക്കം. ശിവസേനയിലെ മുതിർന്ന നേതാവും നഗര വികസന മന്ത്രിയുമായ ഏക്നാഥ് ഷിൻഡേയാണ് കഴിഞ്ഞ ദിവസം അർധ രാത്രിയോടെ സൂറത്തിലെ മറീഡിയൻ ഹോട്ടലിലേക്ക് എംഎൽഎമാരുമായി പോയത്. ഉച്ചയ്ക്ക് 12 മണിക്ക് എല്ലാ സേനാ എംഎൽഎമാരും മുഖ്യമന്ത്രിയുടെ വസതിയിലെത്തണണെന്ന് പിന്നാലെ മുഖ്യമന്ത്രി ഉദ്ദവ് താക്കറെ അന്ത്യശാസനം നൽകി. പക്ഷെ യോഗത്തിന് പാതി അംഗങ്ങൾ പോലും എത്തിയില്ലെന്നാണ് വിവരം. ആകെയുള്ള 55ൽ 33 പേർ എത്തിയെന്ന് സേനാ നേതാവ് സഞ്ജയ് റാവത്ത് ഒരു ദേശീയ മാധ്യമത്തോട് അവകാശപ്പെട്ടു. ബിജെപിക്കൊപ്പം നിന്ന് സർക്കാരുണ്ടാക്കണമെന്നാണ് ഏക്നാഥ് ഷിൻഡേ മുന്നോട്ട് വച്ച നിർദ്ദേശം. അത് സേനാ നേതൃത്വം അംഗീകരിച്ചില്ലെന്ന് മാത്രമല്ല ഷിൻഡേയെ നിയമസഭാ കക്ഷി നേതാവ് സ്ഥാനത്ത് നിന്ന് നീക്കി. മുഖ്യമന്ത്രിയുടെ വിശ്വസ്തനും പിഎയുമായ മിലിന്ത് നവരേക്കർ സൂറത്തിലെത്തി വിമതരുമായി ചർച്ച നടത്തിയെങ്കിലും കാര്യമായ ഫലമുണ്ടായില്ല.\nവിമത നീക്കത്തിന് പിന്നാലെ കോൺഗ്രസും എംഎൽഎമാരുടെ യോഗം അടിയന്തരമായി ചേർന്നു. നിരീക്ഷകനായി മധ്യപ്രദേശിലെ മുതിർന്ന നേതാവ് കമൽ നാഥിനെ മഹാരാഷ്ട്രയിലേക്ക് അയച്ചു. അതേസമയം ഈ നീക്കങ്ങളിലൊന്നും പങ്കില്ലെന്നാണ് ബിജെപി സംസ്ഥാന അധ്യക്ഷൻ സിആർ പാട്ടീൽ പറഞ്ഞത്. എന്നാൽ ബിജെപി നേതാവ് ദേവേന്ദ്ര ഫഡ്നാവിസ് ദില്ലിയിലെത്തി അമിത് ഷാ അടക്കമുള്ളവരുമായി ചർച്ച നടത്തി. ഗുജാറാത്തിലെ സംസ്ഥാന അധ്യക്ഷൻ അടക്കം ബിജെപി നേതാക്കൾ ചിലർ സൂറത്തിലെ ഹോട്ടലിലെത്തി എംഎൽഎമാരുമായി ചർച്ച നടത്തിയിരുന്നു. പക്ഷെ അതെല്ലാം വ്യക്തിപരമായ കൂടിക്കാഴ്ചയെന്ന് പറഞ്ഞ് കൂടുതൽ ചോദ്യങ്ങളിൽ നിന്ന് ഒഴിഞ്ഞ് മാറി.\nആർഎസ്എസ് വേദിയിൽ കെഎൻഎ ഖാദർ; ലീഗിൽ വിവാദം; വിശദീകരണവുമായി എംഎൽഎ\nപരമാവധി 350 പേര്; മെട്രോ റെയില് സര്‍വീസിന് മാര്‍ഗ നിര്‍ദ്ദേശങ്ങള്...\nAug 30, 20200338\nകോവിഡ് 19 : ഐഎസ്സി, ഐസിഎസ്‌സി പരീക്ഷകള് മാറ്റിവച്ചു\nMar 19, 20200699\nകാണികള് പകുതി സീറ്റുകളില് മാത്രം, സാമൂഹ്യ അകലം നിര്‍ബന്ധം;...\nOct 6, 20200327\nരാജ്യത്ത് ഡിസംബറോടെ കോവിഡ് നിയന്ത്രണങ്ങൾ പൂർണ്ണമായും ഒഴിവാക്കാൻ...\nJun 1, 20210279\nധാരാവിയില് കോവിഡ് മരണം; മൂന്ന് മാസം പ്രായമുള്ള കുഞ്ഞിനും...\nApr 2, 20200701


ഫുജൈറയില് വിവാഹവേദി കൊലക്കളമായി | Fujairah, Firing, Wedding, One Death, യുഎഇ, ഫുജൈറ, വിവാഹം, വെടിവെപ്പ്, മരണം - Malayalam Oneindia\nഫുജൈറയില് വിവാഹവേദി കൊലക്കളമായി\nPublished: March 25 2012, 12:16 [IST]\nഫുജൈറ: ദിബ്ബയില് വിവാഹ ആഘോഷത്തിനിടെയുണ്ടായ വെടിവെപ്പില് ഒരാള് മരിച്ചു. രണ്ടു പേര്‍ക്ക് പരിക്കേറ്റിട്ടുണ്ട്. എമിറേറ്റിയായ സയീദ് ഹവിചെല് അല് സറെയ്ദി(36)യാണ് കൊല്ലപ്പെട്ടത്.\nതലക്ക് ഗുരുതരമായി പരിക്കേറ്റ മുഹമ്മദ് അല് ഹഫീദി(18) ഫുജൈറ ആശുപത്രിയില് ചികിത്സയിലാണ്. വാലിദ് അല്‍ഹഫീതിയെന്നയാള്‍ക്കും പരിക്കേറ്റിട്ടുണ്ടെങ്കിലും സ്ഥിതി ഗുരുതരമല്ല.\nആഘോഷവേഷകളില് ആകാശത്തേക്ക് വെടിവെയ്ക്കുന്നത് ഗള്‍ഫ് നാടുകളില് സാധാരണമാണ്. വെടിവെച്ചയാണ് അറസ്റ്റ് ചെയ്തിട്ടുണ്ടെന്ന് ബ്രിഗേഡിയര് ജനറല് മുഹമ്മദ് അഹമ്മദ് ബിന് ഖാനിം അറിയിച്ചു. മരിച്ചയാളുടെ നെഞ്ചില് തന്നെയാണ് ബൂള്ളറ്റ് തറച്ചിട്ടുള്ളത്.\nuae fujairah wedding firing death യുഎഇ ഫുജൈറ വിവാഹം വെടിവെപ്പ് മരണം\nFujairah wedding turns into funeral after gunshots kill 1, injure 2\nStory first published: Sunday, March 25, 2012, 12:16 [IST]


മോഹൻലാലിന്റെ ബ്രഹ്മാണ്ഡ ചിത്രം 'മരക്കാർ അറബിക്കടലിന്റെ സിംഹ'ത്തിന്റെ സെറ്റ് വർക്കുകൾ ആരംഭിച്ചു..\nYou are at:Home»Latest News»മോഹൻലാലിന്റെ ബ്രഹ്മാണ്ഡ ചിത്രം ‘മരക്കാർ അറബിക്കടലിന്റെ സിംഹ’ത്തിന്റെ സെറ്റ് വർക്കുകൾ ആരംഭിച്ചു..\nമോഹൻലാലിന്റെ ബ്രഹ്മാണ്ഡ ചിത്രം ‘മരക്കാർ അറബിക്കടലിന്റെ സിംഹ’ത്തിന്റെ സെറ്റ് വർക്കുകൾ ആരംഭിച്ചു..\nമലയാള സിനിമയിയിലെ എക്കാലത്തെയും മികച്ച കൂട്ടുകെട്ടുകളിൽ ഒന്നാണ് പ്രിയദർശൻ- മോഹൻലാൽ എന്നിവരുടേത്, ഒപ്പം എന്ന സൂപ്പർഹിറ്റ് ചിത്രമാണ് ഈ കൂട്ടുകെട്ടിൽ അവസാനമായി പിറന്നത്. രണ്ട് വർഷത്തെ ഇടവേളയ്ക്ക് ശേഷം ബ്രഹ്മാണ്ഡ ചിത്രമായ ‘മരക്കാർ അറബിക്കടലിന്റെ സിംഹ’ത്തിലൂടെ വീണ്ടും ഈ കൂട്ടുകെട്ട് ഒന്നിക്കുകയാണ്. നാലാമത്തെ കുഞ്ഞാലി മരക്കാരുടെ ജീവിത കഥയെ ആസ്പദമാക്കിയാണ് ചിത്രീകരിക്കുന്നത്.തിരക്കഥ പൂർത്തിയായ ചിത്രത്തിന്റെ പ്രീ പ്രൊഡക്ഷൻ വർക്കുകൾ അതിശക്തമായി തന്നെ നടന്നു കൊണ്ടിരിക്കുകയാണ്. സെറ്റ് വർക്കുകൾ കോഴിക്കോട് ഇതിനോടകം ആരംഭിച്ചു കഴിഞ്ഞു. സാബു സിറിലാണ് ചിത്രത്തിന്റെ പ്രൊഡക്ഷൻ ഡിസൈനർ. ബാഹുബലി, യന്തിരൻ തുടങ്ങിയ ബ്രഹ്മാണ്ഡ ചിത്രങ്ങളിൽ പ്രൊഡക്ഷൻ ഡിസൈനർ ആവുകയും4തവണ നാഷണൽ അവാർഡ് ജേതാവ് കൂടിയാണ് അദ്ദേഹം. മലയാളത്തിൽ ഇതുവരെ കാണാത്ത ബ്രഹ്മാണ്ഡ സെറ്റുകൾ തന്നെയാണ് മരക്കാറിന് വേണ്ടി അണിയിച്ചൊരുക്കുന്നത്.\nനവംബറിലായിരിക്കും ചിത്രത്തിന്റെ ഷൂട്ടിംഗ് ആരംഭിക്കുക. ഐ. വി ശശിയുടെ മകൻ അനി തിരക്കഥ എഴുതുന്നതിൽ പ്രിയനേ സഹായിച്ചിരുന്നു എന്നതും ഒരു പ്രത്യേകതയാണ്. ചരിത്രവും അൽപം ഫിക്ഷനും കലർത്തിയാണ് പ്രിയദർശൻ നാലാമത്തെ കുഞ്ഞാലിയുടെ ജീവിതത്തെ അവതരിപ്പിക്കുക. മോഹൻലാൽ ഇതുവരെ കാണാത്ത വ്യത്യസ്തമായ ലുക്കിലായിരിക്കും ചിത്രത്തിൽ പ്രത്യക്ഷപ്പെടുക.\nകുഞ്ഞാലിയുടെ ചെറുപ്പക്കാലം അവതരിപ്പിക്കുന്നത് പ്രണവ് മോഹൻലാലാണ്. മോഹൻലാലും പ്രണവും ആദ്യമായി ഒന്നിക്കുന്ന ചിത്രം എന്ന നിലയിൽ സിനിമ പ്രേമികൾ ഏറെ പ്രതീക്ഷയോടെയാണ് ചിത്രം കാത്തിരിക്കുന്നത്. വിമാനത്തിലൂടെ ശ്രദ്ധേയമായ ദുർഗ കൃഷ്ണയാണ് ചിത്രത്തിൽ നായികയായിയെത്തുന്നത്. കാലാപാനിക്ക് ശേഷം മോഹൻലാൽ- പ്രഭു ഒന്നിക്കുന്ന ചിത്രം കൂടിയായിരിക്കും ‘മരക്കാർ അറബിക്കടലിന്റെ സിംഹം’. മലയാള സിനിമയുടെ നെടുംതൂണായ മധുവും ചിത്രത്തിൽ ഒരു പ്രധാന വേഷം കൈകാര്യം ചെയ്യുന്നുണ്ട്. 20ഓളം പ്രമുഖ താരങ്ങൾ ചിത്രത്തിൽ ഭാഗമാവും എന്നാണ് റിപ്പോർട്ടുകൾ സൂചിപ്പിക്കുന്നത്.\nആശിർവാദ് സിനിമാസിന്റെ ആന്റണി പെരുമ്പാവൂരും കോണ്ഫിഡന്റ് ഗ്രൂപ്പിന്റെ റോയും മൂൻഷോട്ട് എന്റർടൈന്മെന്റ്സിന്റെ സന്തോഷ് ടി. കുരുവിളയും ചേർന്നാണ് ചിത്രം നിർമ്മിക്കുന്നത്.\nPrevious Articleമൂന്നു ഛായാഗ്രാഹകർ ചേർന്നൊരുക്കിയ ദൃശ്യ വിസ്മയങ്ങളുമായി കായംകുളം കൊച്ചുണ്ണി എത്തുന്നു..!\nNext Article കൗതുകങ്ങൾ ഏറെ നിറഞ്ഞ ഒരു രസകരമായ ചിത്രമായിരിക്കും വിജയ് സൂപ്പറും പൗർണമിയും – ജിസ് ജോയ്